
LES CAHIERS WALLONS 


A Nos Djins dès « Cahiers Wallons » 


Vola quarante ans, nosse vayant présidint Josèf Calozet nos 
sowaîteûve li bone anéye come vos l' liroz pus bas. C'èsteut l' deü- 
zyin.me anéye di vicadje di nos « Cahiers », mètus en route saqwants 
mwès d'vant par on-ôte vayant Eugène Gillain. 


Avou nos deüs bons soçons, deüs purs walons, qui sont rèvôye 
au paradis des Rèlîs, nos-ataucherons ç'-t-anéye-ci en vos d'djant 
ossi : «Bone anéye èt bone santé, èt l' paradis au d'bout d' nos 
djoüs ! ». 


Po lès Rèlis, grâce à zèls, et à tos lès vayants d'ayir et d'au- 
djoürdu, c'èst leü quarantyin.me qui comince li mwès qui vint. 


Qu'èle seüye au pére dès pôces po tortos. Plai-st-à Diè ! 


Bone anéye 


Bone anéye à tos nos scrijeûs ! 
Bone anéye à tos nos lijeüs ! 
Surtout qu'on n' cause nin politique 
C'èst |l mèyeü moyin po qu'on vique. 


Ossi n' dijans rin dès Chinwès 

Et d' leüs vèjins lès Japonès : 

C'èst lès pus grands-amis do l' têre, 
ls n’ si dèclarèt jamais l' guêre. 


Mais à qwè bon couru si lon, 

Quand tot | monde tchèriye aus canons. 
l parait qu’ c'èst po fére risète 

Et po noûri lès fieûs d' gazètes. 


A ratindant on z-èst strindu, 

Ca l!' feü n'èst jamais distindu : 
C'èst l’ doryphore quand i fait bê 

Pus c'èst l' cocote quand i fait mwês. 


Bièstriyes dès-omes, miséres dès bièsses, 
Tot ça vos frot bin piède li tièsse. 
Hureûs'mint qu’ «Lès Cahiès walons » 
Vos-aspêtch'ront d' sondjè trop lon! 


12-1-38. J. Calozet. 


Po |’ novèl an 


Li timps va r'tèche dès novias djoûs 

Po waîti qui l monde ènnè rèche, 

Polu l'assatchi foû dès broûs 

Èt winde sès dognons pâr trop rèches ! 


On r'mètrè l'ome didins l' trava, 

Li marchau flacherè su l'èglume 

Po lî fwardjî on-ôte cèrvia, 

One flamache qui tind tchaud èt lume! 


On-a chochené lès pus bias chos, 

Dès pièles d'ôr qui l’ trimou spoüsseléye ; 
Li mon.nî rôstère sès sabots, 

l s'asgligne divant l’ blanke moûnéye. 


On va r'prusti dès cœûr fin noûs 

Avou l pausse qu'one vouyante mwin sègne ; 
l Sèront tortos frés èt soûs : 

On n’ ritoûnerè pus qu’one èssègne ! 


Pupont d' nûléyes di ravadja 

Èt, au d' truviès dès aragnerîyes, 
On vièrè min.me lüre li solia, 

Lès nêts n' sèront pus mau-aîtiyes ! 


Èt çu qu'i vos faut prinde po l' vrai, 
C'èst qui po s' comprinde dins l' daladje, 
Gn-aurè pus dandji do bwèrler, 

Nos n'aurans pus qu'on seül lingadje ! 


Mins, èst-ce di bon, li novèl an ? 

N'èst-ce nin pus rade li fin do monde 
Po l’ moncia d' djins... ca nos satchans 
Su lès djoûs sins lès polu r'djonde!!! 


Alex BODART, R.N. - Molon. 


l fra bon d'mwin 
(Florène) 


Dji m'asgligneraî pou r'fé mès royes 
Et r'ssèmer mès souvenances di yêr, 
Machi acheune djoyes èt savoyes 

A pus qu'on m' dije qui c'èst l'iviêr. 


Dj'èrirai rastoker |’ maujone 

(Sèreut timps s'on vout fé lès paurts) 
Èt vèy s'i gn-a rin qu'èfèrone 

A pus qu'on m' dije qu'il èst trop taurd. 


A pus qu’ dji n' mi rèwîye o l’ tchambe 
Au mitan d' tous lès vis cousins 


Quand m' timps n'aura pus d'ôle è s' lampe 
Èt z-oyu dire : «| fra bon d'mwin!» 


Lucien SOMME, R.N. 


Condrozi 


Twè, tès come mi, tès dè l’ sôrt 
Dâ p'tit Colås, l’ fi da Djôr, 


Passe-è-brô èt Condrozi, 
Qui n' tchonte mèsse qui d'zos s' cloki. 


T'as bèle à dire, mon parent, 
T'as bèle à fé dè ronflant, 


Trossi malète èt bordon, 
Bate carasse sî cints diâles lon, 


Aler â coron dè monde 
Veüy si l' têre èst todi ronde, 


Ti r'vêrès co prinde une tète 
Divont dè rinde lès hozètes. 


Victor GEORGE, R.N. 


CONTE 


Pèrlicoquèt 


Pèrlicoquèt aveut sti mèch'nè trwès pautes di blé, èt i riv'neut. 
ll avise one pitite maujone, i toque à l'uch : 


Toc ! toc! toc! 

— Qui èst là ? 

— C'èst Pèrlicoquèt, Madame ! 

— Intrèz, Pèrlicoquèt. 

— Pou-dj' bin mète mi ote padri l'uch ? 
— Oyi, Pèrlicoquèt. 


Èt i boute li ote padri l'uch, asto du ramon. 
— Bon! di-st-i Pèrlicoquèt, à t't-à l'eüre, dji m'è va! 


Quand Pèrlicoquèt a riv'nu, lès pouyètes avin.n' sipèpyi lès 
pautes di blé. 
— Mâria Dèyi! quî èst-ce qu'a spèpyi mès pautes di blé? 
— Bon! di-st-i, dji prind lès pouyètes èt dji m'è va. 


| fièt tchôd. Il avise one grande maujone. 
Toc ! toc ! toc! 
— Qui èst là ? 
— C'èst Pèrlicoquèt, Madame ! 
— Intrèz, Pèrlicoquèt. 
— Pou-dj' bin mète mi ote padri l'uch ? 
— Oyi, Pèrlicoquèt. 


Èt i boute li ote padri l'uch, asto du ramon. 
— Bon! di-st-i Pèrlicoquèt, à t't-à l'eûre, dji m'è va! 


Pèrlicoquèt èvôye, v'la l’ cuchèt paurti di s' ran qui douve li 
ote èt qui mindje lès pouyètes. 


Pèrlicoquèt rarive. 
— Mâria Dèyi! quî èst-ce qu'a mindji mès pouyètes ? 
— Jésus’ Mâria ! c'èst m' pourcia ! 
— Bon! dji prind l’ pourcia. — «Vinoz, cucuche !» èt dji m'è va. 


| fièt co pus tchôd. Il avise one fwârt grande maujone : 
Toc! toc! toc! 
— Qui èst là ? 
— C'èst Pèrlicoquèt, Madame ! 
— Intrèz, Pèrlicoquèt. 

— Pou-dj' bin mète mi ote padri l'uch ? 
— Oyi, Pèrlicoquèt. 


Èt i boute li ote padri l'uch, asto du ramon. 
— Bon! di-st-i Pèrlicoquèt, à t't-à l'eüre, dji m'è va! 


Pèrlicoquèt èvôye, volà l' mèskène qu'arive. — «Waïtans à 
craye, solèvans l' couviète!» Li pourcia l' rabrèsse èt |' ralètche 
di tote si linwe ; èt pwis, i pète èvôye | 


Pèrlicoquèt rarive : 
-- Mâria Dèyi! qui èst-ce qui m'a volè m' pourcia ? 
— Jésus' Màâria! c'èst |’ mèskène qu'a..., c'èst l’ mèskène qul... 
— Bon! dji prind l’ mèskène ! 


Et i l'ètasse dins s' mante, èt il è va. Li mèskène si boute à 
braire, à tchipelè èt à tchûlè : 
— Dj'a swè, Pèrlicoquèt! dj'a swè, dji paume di swè | 


On-ârive divant one fwârt bèle cinse : 
Toc ! toc! toc! 
— Qui èst là ? 
— C'èst Pèrlicoquèt, Madame ! 
— Intrèz, Pèrlicoquèt. 
— Pou-dj' bin mète mi ote padri l'uch ? 
— Oyi, Pèrlicoquèt. 


Èt i boute li ote padri l'uch, asto du ramon. 
— Bon! di-st-i Pèrlicoquèt, à t't-à l'eüre, dji m'è va! 


Pèrlicoquèt èvôye, li mèskène criye. Li cinserèsse lève li cou- 
viète : 
-- Dji vos laï 'nn' aler; Pèrlicoquèt m’ pudrè à vosse place. C'èst 
qui dji so laudje èt qu'i faït strwèt dins vo tchèna. Qu'alan.n' fé? 
One idéye! Nos-alans mète dins l'ote trwès p'tits coqs èt trwès 
p'tits tchins : ça s'rè rade fait. 


Pèrlicoquèt rarive. | choûte, il ètind lès bièsses braîre èt 
tchipelè èt bawyi. C' côp-ci, ça i-y-èst! Evôye, Pèrlicoquèt ! 


Maïs i faît todis pus tchôd. Èt lès coqs di bètchi èt lès tchins 
di agni dins l' dos do pauve minâbe. 
— Man.nète mèskène ! di-st-i Pèrlicoquèt. 


| s'arète dins lès steûles èt i lève li couviète, èt frut'... èvôye 
lès p'tits coqs èt lès p'tits tchins. 


Pèrlicoquèt court à drwète, i court à gauche, i trèbuke dins 
lès wazons, i tchaît su s' cu, i chure si culote, i faït on cinq' à 
s' saurot. ll arive on p'tit tch'fau : 


— Abiye ! di-st-i; dimègne à tch'fau èt londi djus! A dada, Pèrli- 
coquèt, èt à dadaye ! 


l court, i court... Maïs li p'tit tch'fau èsteut on p'tit tch'fau 
d' büre, èt quand il a arivè su l' place, il a tot fondu! 


Source : noté par le Dr Albert Robaux, de Floreffe, de Mlle Hélène 
Jallay, de Hanzinelle. La finale, cependant, est peut-être celle de Floreffe. 
En ce village le conte était aussi connu. 


Mu tère 
(D'Hilècine-Neerheylissem) 


Lu solia s'a coûkî à muton dès nûlêyes, 

Dj'unn'èrva doûcètemint, tot afürlé d’ bouneür ; 

Combèn d’ côps a-dj' vèyu lès tièrs èt lès trawèyes 
Gruper su l' chô dè l' nêt, dins ‘ne bonselêye du sinteûrs. 


Fât qu’ djè l’ dèye âdjoürdu ; dju va cäser du m’ tère, 
Si dju n' l'a jamaîs fait, c'èst pace qui dj'aveüs pel; 
Peû dè l' frochi, peü dè l’ cwachi, peû d’ li dusplaïre, 
Peü qu'on vêreût dustrûre ç' qui dj’ wäde por mu tot seû. 


Mu tère, éle èst plontêye come on plonçon dins mi-y-âme, 
Èle pwète l'ôr èt l'ârdjint, lès pâtes èt lès chavias, 

Lès plopes èt lès choyons, lu p'tite tchapèle qui däme 

A l'okêye dès gronds prés, lès cinses èt lès tchèstias. 


C'è-st-on bokèt du m' cœür èt portont dju v's-èl done; 
Pace qui vos m' comprudoz, pace qui vos-èstoz m' fré, 
Pace qui ça vât lès pwin.nes dè veüy volti èchone 
On bén qu'äreût pèri où c’ qui dj' l'aveüs-st-hèré. 


Pus târd, si dj' pou ruv'nu, qui l' Bon Diu mè l' pardone, 
C'èst vêci, ni oûte pât qui dj' passerè m' paradis, 

Achid avou vos-ôtes, à costé dè |' mâjone, 

Tot rawaïtont l' solia qui s' coükerè, come todi. 


Robert VANORLÉ. 


DOCUMENT 
Sovenirs di djon.nèsse : lès guîyes. 
(Mauyin) 


— «Sèrez |l’ prumêre, gamin !... Douvioz l' deuzin.me !... Non, 
c'èst d' trop! Lâ! n’ boudjiz pus!» 


Li djouweü a causé. Su l' djeu, c'èst li qu'èst maïsse. ll è-st-au 
pas... i ligne... i va lançi l’ bole. 


Li gamin, c'èst l' planteü..., i drèsse lès guïyes pwis lès-arindje 
come on lï d'mande. 


Li bole vole au d'zeü dè l plantche, riftéye li plaque di fiêr, 
rôle on mète ou deüs èt fait voler lès guiyes pa tos costés.., si 
l' djouweü a fortchî. Sinon, c'èst berwète. 


| gn'a totes sôrtes di djeus d’ guîyes, mais après nos-ôtes, on 
djeu c'èst : on pas, one plantche di bwès, one ôte di fiêr èt, 
mèteuwe foü sqwêre au d'bout, one bleuwe pire d'on bon mète 
câré. Po djouwer, i gn-a dès boles di bwès : deüs ou trwès di 
difèrin.nès grocheüs, avou on trau po passer l' pôce èt on-ôte po 
lès quate dwègts, èt pwis lès cinq’ guîyes. | faut ossi on saya 
d'êwe po trimper l’ bole èt r'laver l' plantche di fiêr di timps-in 
timps. 


Po djouwer, ci n'est nin sôrci : gn-a qu'à lanci l' bole iute dè 
l' plantche di bwès, (sinon vos fioz bèrwète) èt culbuter lès cinq' 
guiîyes. Ci n'èst nin sôrci, mais i l' faut sawè fer. 


Dja conu brâmint dès djouweüs : dès rogneüs èt dès gaîy, 
dès gueülauds èt des cias qui n'dijin.n' jamais rin; dès laudjes... 
di spale èt dès laudjes di d'néye ; dès bons, dès mwins' bons èt 
dès-as' ; mais, po l' gamin qu’ dj'èsteüve, li pus capâbe, c'èsteüve 
mon.nonke Maurice. Djè l'a vèyu, èt d' pus d'on côp, aler qwêre 
li «dêrène » en lançant l’ bole è l'aïr pad'zeü lès plantches èt lès 
trwès prumêrès guïyes. On djoü, il a findu l' guîye è deüs pace qui 
l' bole aveüve ritchèyu d'aplomb d'ssu. Ci djoü-là, mi pârin n'a nin 
rí... mais, come c'èsteüve si bia-fi... 


Asteüre, on n’ djouwe pus wêre aus guîyes dins lès viladjes, 
portant jusqu'à saquants-anéyes après l'guêre, c'èsteüve râre on 


dimègne qu'i gn-aveüve nin on concoüs d'on costé ou d' l'ôte, 
surtout au momint dès dicauces. 


A Mauyin, par èximpe, dj'a conu trwès djeus quausu onk dissu 
l'ôte : èmon Miyou, mi grand-pére do costé di m'papa; en face, 
èmon l'grosse Jane ou èmon Fifi èt one miète pus lon èmon 
Tétéche. 

Au Saut (Sart-Bernard) on djouweüve su l' place, en face di l'èglije, 
èmon Djôsèf Coq, l'ôte di mès grands-péres ; deüs pas pus wôt, 
èmon mon.nonke Nèsse èt jusse à costé èmon «lès Blankes ». 


On djouweüve ossi à Nanène, à Dauve, à Lustin... 


Bin sovint, l’ dimègne, on djouweüve por one pinte ou po dès 
caurs, mais à l' fièsse c'èsteüve por on djambon, on canârd ou on 
p'tit pourcia. 


Vos dire lès chiques qui cès pôvès bièsses là ont ramassé, 
vos n' p'loz nin vos fer one idéye. Èles-èstin.n' co pu sôles qui leû 
gangnant, qui s' pormwinrneüve su l’ dicauce avou s' prumiî pris 
d'zos s' brès, èt què l'ramouyeüve tènawète avou lès soçons. S'il 
intreüve dins on cabarèt ouç' qu'on danseüve ; si plaïji, c'èsteüve 
di lachî l’ bièsse po qu'èle coure dins lès djambes dès coméres. 
Lès pintes di bon song qu'on-a d'dja ieü avou ça! 


Dji m'sovin, en 43, à «l'fancy-fair» qu'on fieûve po lès prij'nis, 
i gn-aveüve on concours, èt naturélemint, po fer come lès omes, 
dj'aveüve payi m' place po djouwer, ,mi ossi. 


Au prumî toûr, tot | monde fait «brosse»; faut dire qu'on 
l'aveüve fait èsprès pwisqui c'èsteüve po dès djins d' nos djins... 
Après lès r'mètadjes, i gn-aveüve deüs doze èt on quatôze èt 
dj'èsteüve li dêrin à djouwer. 


Sins m' vanter, dji n'èsteüve nin on-apurdice èt po mès deüs 
prumis côps d' bole dj'aveüve fortchi lès deüs côps èt dji mâr- 
queüve dij. Po l’ trwèzin.me côp, dji ramasse li bole (li pus lèdjêre 
bin sür), dji r'vin au pas, dji m' ritoûne èt v'la qu’ dj'atrape li 
pèpète... Rindoz-vos compte : mi, on rwèd gamin, dji poleüve sofler 
l prumî pris à tos lès-as' si dj’ fieûve quinze... seül'mint, trop 
èfoufi, dj'a lanci l' bole sins ratinde qui l'angoche mi passe... èt 
dj'a fait trêze ! Dj'èsteüve deüzin.me... mais n'èspêtche qui si l' Jef 
d'a mon.nonke Douwârd n'aveüve nin sti là (c'est li qu'aveüve 
quatôze), dj'aureüve sitî « disqualifiyé» pace qui dj'aveüve quité 


l' pas trop rate. Jef a èspliqué qui dj'èsteüve djon.ne, qui dji n' sa- 
veüve nin qui dji n’ pleüve nin boudjî... èt, tot l'min.me, lès cias 
qu'avin.n' doze ont stî d'acôrd po m'lèyi l pris. 


Ni m' dimandez nin ci qu'c'èsteüve, djè l'a rovi, mais ç’ qui 
dj' n'a nin rovi, c'est lès toürnéyes qui dj'a d'vu payî su m’ deu- 
zin.me pris ! 


O! c'èsteüve à l'ocâsion, savoz, pace qui lès-ôtes côps, dji 
planteüve, là. 


Ènn'a-dj' gangnî dès caurs en plantant aus guîyes li dimègne. 
Ossi rate qui grand'mèsse èsteüve faîte, dji coureüve à l’ fwadje di 
m' grand'pére, dji sôrteüve lès boles èt lès guîyes, dj'aprusteüve on 
saya d'êwe èt, achîd su |’ banc pad'vant |’ finièsse, dii ratindeüve 
lès-amateürs... Nin longtimps, pace qui gn-aveüve todis onk ou 
l'ôte qu'aveüve swè èt qu'in.meüve ostant qu'on-ôte li paye on vêre. 
Adon, i criyeüve après Maurice, li Blanc, Armand ou bin Marcel 
èt tot d' swite, lès ôtes èstin.n' là. 


Ça cominceüve todis pa one toürnéye, pwis lès biyeteüs mè- 
tin.n' cinq francs su l’ cwin dè l' finièsse èt is djouwin.n' por one 
boléye. 


Mi, bin sûr, dji riyeüve, pasqu'one boléye di cint, cint èt vingt' 
ou cint cinquante francs, ci n'èsteüve nin râre èt gn'aveüve todis 
10% po l’ planteü èt afîye one pitite rawète si l' gangnant èsteüve 
contint. 


Aviès one eûre, one eüre èt d'méye, quand dji r'mèteüve lès 
guîyes po-z-aler diner, dj'aveüve quatrè-vingt-nonante francs è m’ 
potche, quand ci n'èsteüve nin d'pus. A ç' momint-là c'èsteüve one 
saqwè, mais gn-a trinte-cinq ans d' ça. 


Asteüre, on djouwe au «bôwling» come on dit. 


Dj'a v'lu sayi, i gn-a saquants anéyes… mais tot a candjï!l 
Gn'a pupont d' planteü, tot est mécanique, lès guïyes sont todis 
à l'min.me place... lès djins r'waiït'nut di-d-lon... ça n' richone pus 
du tout au djeu d' guïyes di m'djon.ne timps. 


Ossi, dispôy adon, dj'a dit adiè aus guïyes, aus boles èt aus 
concoürs, èt dji d'meüre dins m' culot po todis. 


Henri MIYOU. 


T'as tchoülé 
Linguèdje di Héron 


T'as tchoülé quond t'as v'nou à monde èt qui l’ sèdje-dame 
t'a d'né dès pètéyes po t' fé riv'nu à twè : t'èsteüs tot bleûw. 


T'as tchoülé quond t' mame t'a d'né l’ tète èt qui s' lècia ni 
montéve nin. Pinse-tu qui c'è-st-avou dès canadas mahîs avou on 
bokèt d' cräs lård qui l' pôve djin s'årût r'fêt dès fwèces!... Dè 
crâs lârd... èt nin co tos lès djous ! 


T'as tchoülé quond l' rossia da Poldine d'èmon l' tchárli t'a 
scroté tès måyes : lès-cis d' tère èt t' bia gros d' cristal, èco ! 
C'èstût t' parin qui t' l'avût d'né po t' Sint-Nicolès. 


T'as tchoülé quond l' mêsse di scole t'a d'né dès côps d'régue 
su lès bètchètes di tès dûts. Ni li avüs-se nin rèspondu qui c'èstût 
Jules César qu'avüt hèté li väse di Soissons è deüs... èt d'vont 
l'èglise Sint-Aubin, èco ! 


T'as tchoûlé quond t' papa a lèyi sès hozètes è l’ rouwale ås 
leüps. C'èstût qwinzin.ne, il avüt bü |’ gote. | s'a stâré su l' war- 
glèce èt i n’ s'a pus r'lèvé. Il èstüt d'dja tot rûd quond on l'a 
r'trové. On l'a raminé à t' mame su 'ne bèrwète. T'avüs doze ans. 
Ti mame t'a mitou à l' cinse di Pråle po gägni t' crosse. Qu'àrût- 
èle fêt sins pension, sins rin? T'as k'minci à l' djournéye come 
vatchi èt pwis t'as div'nou värlèt. 


T'as tchoülé quond l'« Grise» a toumé è stå d'on coup d' sang. 
Li « Grîse » qui froyîve todi s' tièsse su ti spale quond ti Iï mètéves 
li goria po l'atèler. 


T'as tchoûlé quond t'as 'nn' alé po fé t' timps, vêlà à Eupen: 
ottont dire â coron dè monde, por twè. T'ènn'avüs gros, as-se dit, 
d'ènn'aler dè l’ cinse.. Auwe, sés-se là, vi cadèt! Ci n'èstût nin 
l' cinse qui t' avûs pèsont dè quwiter ! C'èstât l' Mandine qui t' tra- 
casséve. Di l'vrêy, nè l' carèssive-tu nin è bèrôdî quond l'cins'- 
rèsse aléve, li mièrkidi, â martchi d' Hu? Li cinsi t'avût viyou, 
valèt ! N'a mây rin dit, sés-se. | n' poléve må : li cins'rèsse 
t'ârüt fêt vaner à l'ouch! 


T'as tchoülé vêlà, à Dadizèle, è payis flamind quond l'ârméye 
bèlge a tapé djus è 1940 èt qu’ t'as viyou lès prumîs Alemands 
d' tot près. C'èst d' radje, adon, qui t'as tchoülé. 

T'as tchoülé quond t'as riv'nou d'Alemagne cinq-ons pus târd 
èt qu'on t'a dit qui l Mandine ni t'avât nin ratindou po s' marier. 
Li rossia da Poldine t'avût scroté tès mäyes quond t'èstüs p'tit, 
asteüre i t'avüt scroté t' crapôde. 


T'as tchoülé quond t' mame a rindou l'âme. Li pôve viye djin, 
èlle avût fêt ‘ne fwèce po n° nin ‘nn’ aler divont qui ti n' riv'néche 
dè camp d' prisonis. Ç'a s'tou, po l’ pus sûr, li seûle djôye di 
s' viye di t riveüy divont dè cligni sès-oûy. Asteüre, t'èstûs fin 
mièrseûl sins pus pèrsone... Siya, t'avûs co lès dj'väs da l' cinse 
po t' fé d’ l'acoute. 


T'as tchoûlé quond l' cinsi t'a dit : 
— «Hoûte bin, Tuné, dj'a vindou mès dj'väs. S'on vout ariver 
asteûre à ‘ne saqwè, c'èst dès tracteürs èt dès machines qu'i fåt, 
Ti veüs, valèt, dji n'a pus d' l'ovrèdje por twè. Et pwis, t'as l'ädje 
d'aveûü t' pension. Ripwèse-tu, ti l'as bin gågnî !» 


. Et qu'årûs-se fêt qui d'aler ās «Viyès djins»? 


Et, vo-t'-là, tin, li cou su |" hame, divont l'ospice. T'ès tot 
r'huré èt ti n’ sins pus l'flate ! T'as on bia prôpe pantalon d' couti. 
Èt t camusole, non, ti dirûs qu'èlle mousse fou d' mon Bazeille. 
C'èst l’ cinsi qui t l'a d'né quond i t'a aminé : i nè l' savût pus 
mète, lu, èlle lï splinkéve ås spales. Et t'as dèl toubac' è t' pupe! 
Ça gostéye bin, hin, dè paf'ter dè l’ viye Semois à tot rèstchäfont 
sès vis-ohias è prumi solo d'Avri. T'as l' boune plèce, là, mon 
parent! Ti n’ tchoüles pus, asteüre ? 


— « Nèni, crapôd, dji n' tchoûle pus... Dji n' särû pus... Dji 
n'a pus dès lämes ! » 


On-z-a trové Tuné mwèrt è s' lét, li djou dè l' Floriye Påque, 
l'on.néye d'après. | s'avût distindou come une tchondèle, tot doucè- 
temint, sins fé nou brut, sins d'ner nou må d' tièsse à pèrsone. 


On l'a ètèré li märdi d'après. l-n-avût quatôze djins à l'ofronde ; 
i n'avüt pus qu' cinq su l'ête. Mèrence ï èstût : èle avût fêt dè 
l' djote po deüs djous li djou di d'vont po n' piède nou timps. Li 
cinsi Ï èstût : c'èst l' fi då rossia da Poldine qui minéve si-t-auto. 


Et quond on-z-a d'tchindou li wahia d' blonc bwès è l' fosse... 
n'a pèrsone qu'a tchoülé. 


Pôve lêd m'vét! Pôve lêd Tuné! Fortuné, c'èstüt s' nom 
d' batème : qu'è dis-se, ti-z-ôtes ! 


Roger PRIGNEAUX, R.N. 

(Lingadje di Biou) 


« Quét'fiye » ou... « Sobayîy » 
On n'étind qu’ ça dins l' viye! 
C'èst todi l' min.me rèfrin : 
Qui va-t-i s' passè d'mwin ? 
On n' pout ièsse sûr di rin! 


A l'après d'one virgule 

Ou d'one petite «pilule » 

On d'vint «fèye» ou «gamin » 
On vike... ou on n' vike nin! 
On n’ pout ièsse sûr di rin! 


Li djoü qu'on vos batise 

On vos lome Jule, Nârcisse 
Zéfir ou Sérafin, 

Tot dépend do pârin! 

On n’ pout ièsse sûr di rin! 


Trouverè-t-on dins l' mariadje 
On boneür sins nuwadjes ? 
Quét'fiye tot au c'mincemint 
Mins après on p'tit timps ? 
On n' pout ièsse sûr di rin ! 


Quand on clôrè sès-ouy 
Après-awè fait s' bouye 
Divêrè-t-on l' cousin 

Do diâle ou bin dès sints ? 
On n' pout ièsse sûr di rin! 


Èt dizos chîs pids d'têre 
N' faît-i nin pus paujêre ? 
Quét'fiye qu'on-i èst bin 
Pusqui pèson.ne ni r'vint! 
Mins on n'èst sûr di rin! 


Po l' Mwärt, gn-a pont d' « quét'fiye » 
Quand èle passe, faut qu'on l' siye 
Mins l’ bwèsse aus sous n' sit nin 
On 'nn'irè avou rin! 

Ça !... c'èst sür èt cèrtin !!! 


Jos. PIRSON, R.N. 


Di d' quand dj'èstins au colêje... 


Lès grands d' dérène anéye, i l'zï faut todi tûzé à couyonâdes. 
Pôrot nin valu qu'on-z-achèverot s' timps sins 'nn'awè faït saquan- 
tes. Faut qu'on-z-ôye sovenance di nos, èt pus taurd, quand on 
s' ritrouverè, ça f'rè todi dès bèlès pasquéyes à contè. 


Dispinde li clotche tènoz : ça, on-z-ï sondje tos l's-ans. Dès 
cints èt dès cints côps qu'on l'aurè oyu au long dès-anéyes, li viye 
clotche qui sone sins paupyi po lès bons èt lès mwaîs momints. 
On l'a à l’ bone quand èle côpe li chuflèt aus vis bèd'laus d’ maîs- 
ses qui n'ont jamais tot dit. Ou bin quand èle faït drouvu lès-uch 
come por one voléye di mouchons foü do l' gayole. 


Mais d' l'iviêr, au matin, quand on s' racafougne dins sès 
couvêrtes, on l'ètind dègnetè, l’ mau-toürnéye. On l' lét sgotè 
j'qu'au coron en fiant l' sodwärmant. Li survèyant arive. Faut bin 
s' discramyi, à pîds d'tchaus su l' pavéye èt trimpè sès deugts èt 
s' mouson dins |’ frède éwe. Poûriye clotche todi! Çu qu'on t'a bin 
voyi au diâle ! Si on l’ p'lot dispinde on djoû èt dwärmu rin qu'on 
quârt d'eûre di d’ pus. On sèrot r'vindii. 


S'ètinde avou l’ soneû, i n’ faît nin auji. Soneû : c'èst l” pus 
wôt dès posses. Quand on-z-arive dins l' dérène anéye on-z-a tortos 
mau s' vinte après. On-z-èst quausu do costè dès maisses. Socenè 
tofêr avou l' préfèt èt fè si p'tit manadje po-z-èsse foü dès côps. 
Maïs faut-z-èsse fiyauve ossi : ça faît qu'on n' si mèt nin volti dins 
lès brouwèts èt lès mwaïs toûrs. 


Vaut mî tirè s' plan tot seû. On djoû qu’ lès survèyants fyint 
l' chije tortos essan.ne po fièsti Sinte Bâbe, on-z-a sôrti à quate 
foû d' nosse tchambe. On n' faît wére di brut su lès bètchètes 
en-z-astokant sès pids au coron dès montéyes. A l'uch, i sofule 
justumint one nwâre bîje qui cheût lès-aubes èt solèvè lès scayes. 
On-z-a bin montè s' côp. Gn-a qu'à dismantchi l’ grande chaule, 
trèvautchi l’ coûr èt l’ drèssi èsconte do meur jusqu'à l' bawète 
qu'èst todi au laudje. Dins l’ clotchi, lès sômîs sont come dès 
pazés : i n' faît nin malauji. Evôye, à montéyes jusqu'à l’ copète. 
Li bije chufèle dins lès traus. One oulote tume sins brut au triviès 
dès colèbales èt s' ratrapè à l’ sovronde. On taudje on bokèt. 
On-z-a bon d'awè peû. Maïs, dispinde li clotche, c'è-st-one ôte 
saqwè. Saïs' bin qwè ? Dj'alans r'montè l’ cwade à l’ copète èt 
l riloyi à on montant. Li pus wôt possibe. Dji veus d'djà l' tièsse 
do soneû d'mwin au matin quand il aviserè l' nok di s' cwade stitchi 
au plafond. Lâ, qu'èst faît! Vitemint z-èralè ! Rimète li chaule à 
place èt r'montè en t'nant s’-t-alinne. Il èstot timps. One miète 
après, deûs gros solès spotchèt lès montéyes sins-î r'waîti. Trop 

taurd! Li nèz dins l' cossin nos-ôtes èt pont d' rôyes su nos 
cwanes ! 


Po dire li vraï, on n'a wére dwârmu. Au matin, on-z-a oyu 
l' rametadje. O ! is-ont yu rate trouvu moyin d’ nos fè lèvè ôtrumint. 
On n'i a gangni qu’ dis minutes. Mais qu'on-z-a yu bon d' lès suci 
one à one èt d' fè l'inocint en d'd'jant qui, po d' bon, on n'a nin 
oyu l' clotche. 


On n'a causè d' rin, di tote li djoûrnéye. A l'aparence, tot 
l' monde èstot gaîy. Nos-ôtes on riyot dins nosse baube. Li « préfèt » 
èt lès «pions» riyint do gros dès dints. On sintot bin qu'i falot 
s' tinu cwéy po n' nin lès mète foû d' zèls. Rin dire, c'èst s’ taîre. 
On-z-è r'causerè pus taurd... 


A. HENIN. 


A |” Waloniye 


Walonîye, boute on pau! 
Sâye dè drouvë tès-ouy. 
On waite co dë t' fer mau, 
on satche co së tès pouy. 


'l èst timps dë t' dëspièrter 
èt dë t' mète à l'ovradje 

au pës rade, sins tchëcter. 
Alons, m' fèye, dè coradje ! 


Ë t' lès faurè r'nèti 

à grands côps dë scorîye, 
lès çës qu' volenèt t' mougni 
ou çët'là quë t' dësbiye. 


Ë t' lès faurè cocheüre, 
tès galants èdârmës, 

l'zi causer dè l' bouneür 
qu'ës t'avine promètë. 


Tè l'zï faurè mostrer 

quë t'as co bèle alûre 

èt qu'on n' mindje pont d' sayén 
quand on pout oyë l’ bûre. 
Quand t'ârès faît tot ça 

-- mins faut t'i mète abiye — 
lürè on noü solia 

së tès djins, Waloniye. 


Jules FLABAT. 

Cercle royal littéraire dialectal 
«Lès Rèlis Namurwès » ASBL 
«Les Cahiers Wallons » - Namur 


RAPPORT 1977. 


En 1977 «Les Rèlis Namurwès » ont tenu onze assemblées ordinaires 
et une extraordinaire à l'occasion du 68e anniversaire au cours desquelles 
215 œuvres en vers ou en prose écrites par les membres ont été présen- 
tées et «tam'iiyes su l' passète ». Les dix numéros de la revue «Les 
Cahiers Wallons » ont fait paraître, en 172 pages, les plus belles œuvres 
des Rèlis. En début de série, un numéro en hommage à notre Président 
d'Honneur Félix Rousseau, R.N. depuis 50 années (15-5-26) et ayant passé 
allègrement les nonante ans; un autre sur « Matagne-la-Petite et Saint 
Hilaire » (n° 7). A mentionner ensuite ceux qui ont été réservés ; l'un aux 
poèmes d'Alexandre Bodart, R.N. et Molon; un autre à Robert Vanorlé 
d'Hilécine ; le n° 8 consacré aux œuvres de l'Abbé André Henin (Prix 
Michaux 1977); le n° 9 au «Prix Joseph Calozet 1977 » décerné à « L'Ome 
di Strin» à René Clinias et enfin le n° 10 aux « Plumes féminines dialec- 
tales R.N.», poésies de sept dames du Cercle, illustrations de Sabine 
de Coune. Des éditions spéciales ont été réservées aux n° 7 et 10 ainsi 
qu'à l'excellente étude «Les noms de famille namurois » du professeur 
O. Jodogne. 


Les « Chijes et Pasquéyes » arrivées à leur 31° année sont tenues dans 
le journal «Vers l'Avenir» par notre président Lucien Léonard lequel 
diffuse aussi les œuvres de nos auteurs dialectaux dans les éditions 
« Huy-Waremme » et « Brabant Wallon » ; des auteurs locaux dans « L'Ave- 
nir du Luxembourg», «Le Courrier de l'Escaut» et «Le Courrier de 
Verviers ». Rappelons ici ses chroniques dans + Dimanche », « La Propriété 
Terrienne », = Wallonie-Wisconsin », etc... Cours «initiation aux Dialectes 
de Wallon, en voie de réhabilitation» au Collège N.D. de Belle-Vue à 
Pa à l'école des guides du tourisme de la Province et à l's Université 
u 3° âge», 


La S.L.L.W. a publié dans la Collection «Littérature dialectale d'au- 
jourd'hui» « Dérène Saïson» d'Emile Gilliard; l'institution «Pro Civitate » 
du Crédit Communal : « À travers l'histoire de Namur, du Namurois et 
de la Wallonie » (320 p.) de Félix Rousseau; l'Institut Jules Destrée la 
5* édition de «La Wallonie, Terre Romane » de notre président d'honneur. 
Mme Massart-Tilmant a fait paraître « Fleûrs di Chaujon », 60 pages de ses 
œuvres. «A Cœur Joie» a sorti un recueil de chansons wallonnes com- 
prenant «Li Bia Bouquet» harmonisé par E. Montellier. A mentionner à 
l'actif de notre maëstro les paroles et la musique de « Au Bienheureux 
Mutien-Marie » cantique interprété à Rome le 30 octobre à l'occasion de 
la béatification du Frère Mutien. De André Dulière : «Bibliographie 
d'Arthur Masson». Dans le «Guetteur Wallon», de Lucien Léonard 
« Mariages autrefois et aujourd'hui» et de Joseph Roland, deux études : 
« Le Domaine Mérovingien de Gerpinnes » et «Les Heures dramatiques et 
glorieuses de Don Juan d'Autriche à Namur ». 


Des conférences et discours : en janvier par A. Bodart, Roi de 
Moncrabeau 1977; L. Léonard, A. Robaux, E. Montellier, etc... 

Conférence par Roger Prigneaux lors du 68* Anniversaire du Cercle 
sur un sujet passionnant : «Les Wallons et la Mer»; une autre «Les 
Molons et les Rèlis » par E. Montellier et J. Galer aux Américains venus 
de Louisiane en juillet; par José Spinosa-Mathot en novembre dernier au 
Palais des Congrès, à Liège... etc... 


Individuellement ou en groupe, les Rèlis ont participé à de nombreuses 
manifestations civiles, militaires ou religieuses : E. Montellier, membre du 
jury (chansons) des Concours spéciaux du 120° anniversaire de la S.L.L.W. ; 
L. Léonard pour la prose; - 21-1 à Namur à la manifestation d'hommage 
à Félix Rousseau ; 12/2 au « Goûter des Rois» de la Royale Moncrabeau 
(lectures par A. Bodart, J. Galer, M. Neuville) ; 26/3 - A Bruxelles au 46° 
Gala du Folklore Wallon ; 26/3 - A la finale du « Concours Aimé Courtois 
de récitations wallonnes » à la Maison de la Culture (dans le jury Gérald 
David) ; 15/5 - Au 68 Anniversaire des R.N. et remise du 4€ Prix de la 
Ville de Namur (Prix Georges Michaux) par M. l'Echevin Lazaron et Mme 
Michaux-Dossogne ; 6/8 - Pélerinage annuel à Matagne-la-Petite et visite 
du Carmel. Début juillet, au titre de président de Wallonie-Wisconsin, 
L. Léonard porte le salut des Rèlis et de tous les Wallons aux descen- 
dants des Wallons émigrés au Wisconsin et à Namur-Québec, aux habitants 
de ce village fondé en 1870 par des Namurois. Présence aux messes en 
wallon dont certaines célébrées par des abbés R.N. (Barbier, Dahin, Henin, 
Gits, P. Léonard) à Namur (Jambes, La Plante, Salzinnes, St-Jean, St- 
Joseph, Florennes, Gembloux, Houx, Libramont, Matagne, Wavre etc...) ; en 
septembre, aux Fêtes de Wallonie; en octobre, à Rome aux cérémonies 
de béatification du Bienheureux Mutien-Marie (E. Montellier, M. Vervotte, 
Dr A. Robaux); aux nombreuses représentations théâtrales dialectales à 
Namur et dans le Namurois; aux Commissions d'études «Le wallon à 
l'école », « Le wallon à la radio et à la télévision », aux jurys de concours 
dialectaux et aux remises de prix, certains de ceux-ci offerts par le Cercle. 


Au théâtre : pièces écrites par des Rèlis, jouées à Namur et dans le 
Namurois. 21/7 - Création d'« On djoû d' fièsse à Nameur» au TARN, 
(livret et musique de Louis Fichet). Pièce reprise avec grand succès le 
4/12. Citons encore : «Todi li» de Fr. Ronveaux ; «Blonde cawe» de 
Roger Prigneaux ; «Size waionne » à Clavier (22/1) avec Victor George, 
Gisèle et Charly Dodet. 


A la radio : nombreuses émissions dialectales de prose, poésie et 
théâtre, notamment par Josée Spinosa et Simone dè l'Goulète. 


A la T.V. : 8/1 - 32 Etage de Georges Jacques; 14/1 - Séquence sur 
E. Montellier ; 20/3 - Simone dèl Gouiète d'Olloy; - tournage d'un film 
« Thanasse et Casimir» à Viroinval-Cabussart, d'après le livre d'Arthur 
Masson et passé en feuilleton sur l'antenne de R.T.B. bis; 14/11 - Le 
wallon à l'école ; 19/12 - « Todi li» de Fr. Ronveaux. Des émissions sont 
plus fréquentes à la T.V. dialectale (RTB et RTB 1). 


Classons dans les divers : en janvier, Madame la Bourgmestre de 
Philippeville annonce en séance du Conseil communal que le wallon est 
admis comme moyen d'expression aux assemblées communales et en juin, 
Roger Viroux, R.N. et fondateur du Cercle des « Scrijeüs d'après l' Bam- 
bwès », est le premier Conseiller communal à prêter son serment en 
wallon au Bourgmestre de la Ville de Fosses; 20/7 - Réunion au local 
R.N. avec des membres du Comité de «Qué Novèle » (UNAWAL) de 
Kinshasa (Zaïre); 8/5 - A la FW.L.D. de Nivelles, lecture de poésies de 
P. Moureau et de Mme Massart-Tilmant. 

(f) GILLARD Edmond, Djilâr (Namur) 


— C.W. 7/69, 16 p. 30; 
(*) GILLIARD Emile (Mousier-s-S.), Bd St-Pierre, 40, Mons 

On grand Namurwès 
èst rèvôye 


l gn-a bin dès raïsons po li 
dire arvôye vêci. 


— Ni sèreut-ç' pace qu'il a stî 
l' prumi d' nos-èvèques, on Na- 
murwès bin d'avaurci. Si pârin, do 
costè di s' moman, lès LAHAYE, 
èsteüve d'An.nevôye ; si papa ès- 
teüve maïîsse di scole à Djêve au 
timps dès «luttes scolaires»; li, 
a v'nu au monde à Dj'mèpe dissu 
Sambe. 


Vos sintiz qu'vos lî fyiz on 
grand plaïji do l' rèpwarter à onk 
ou l'ôte di cès viladjes-là. 


— Ni sèreut-ç' pace qui dij ans d'vant l' Concile il aveûve fait 
rintrer nosse patwès è l'èglije, avou l’ curè Jacoby; lès prétche- 
mints, lès cantiques, èt pwis lès mèsses ? 


— Ni sèreut-ce pace qu'i s'aveüve drèssi po disfinde lès drwèts 
dès Walons à Lovain, d'peûy quate cints èt cinquante ans: divant 
do v'nu r'bâti do novia su nos bins. 


— Ni sèreut-ç’ qui, soçon dès Eugène Gillain èt Joseph Calozet 
qu'i r'ciyeüve à l' Novèl An; il èsteûve on vi « abonè» dès « Cahiers 
Wallons » èt nos-ècoradji à tchèrwè dins leüs rôyes. 


— Ni sèreut-ç' qui, conichant nosse patwès, il è saveûve li 
ritchèsse, mins ossi lès forêres : ci n'èst nin li qui n's-aureûve 
consyi do... fè on trau à nosse dos... 


— Ni sèreut-ç' pace qu'i nos-a rindu nosse « BUCHEZ », èt 
r'cïire lès Vis Cousins d'Amèrique en l'zï causant nosse lingadje, 
li leür ossi. 


-- Ni sèreut-ç' pace qu'il èsteüve rèspèctè d' tortos, min.me 
dès djins qui n'avint nin sès-idéyes ; ca il èsteüve drwèt dins sès 
botes, qu'il esteut bon èt onête jusqu'au dérin djoû. 


Là tot poqwè qui lès « Cahiers Wallons » avint li d'vwêr di dire 
arvôye à Monsègneür André-Marie CHARUE, Namurwès, èvèque 
dès Namurwès. 


L. LE 

Li bia complumint 
(D'An.yéye) 


Li djoü do l'novèl an 

ï s'a lèvè matin 

Po dire si complumint 
Come tos lès p'tits-èfants 


Il èsteut à pids d'tchaus 
Po cominci s' bokèt 

Maîs sès lèpes ont tron.nè 
Come s'il aureut ieü mau 


Gn-a pus rin qu'a sôrti 

Èt li p'tit complumint 

Qu'i v'leut dire aus parints 
I l'avèt bin rovyi 


One grosse lârme a spitè 
Et l’ pôve pitit gamin 

O l' place do complumint 
A dit : «One bone santè » 


Roger TABAREUX, R.N. 


Vizeriyes 
(D'Ouyèt) 


Au coron do |’ rouwale, i gn'a one vîye maujon. 

Èle èst blankîye à l' tchaus’ avou on rodje teut d' panes. 
On-z-a pindu à l'aye one boyéye di frum'jon 

Èt l' bolète au bürè dins on vi drap à cwanes. 


Èlle a dèdjà mwints-ans, èt sès djins 'nn'ont wêre mwins'. 
Li vi ome èst tchènu èt l’ feume rascrampotéye. 

Is-ont lèyi dri zèls dès bèlès fleürs à s' minces... 

Dès fleürs di Waloniye qui sont bin rastokéyes. 


Viye maujon di sclimbwagne, viyès djins alantchîyes. 
Dès vis-ouy qui gotenut su dès viyès massales. 
Viyès-âmes qui sèrenut dins leüs mwins ratchitchîyes, 
Leüs biyèts po 'nn'alè, avou l’ dêrène nassale. 


André d' mon Chanche 


ernand Pieltain et Antoine Binot, messagers de notre 
littérature dialectale. 


ï Fernand PIELTAIN (1893-1977) 


L'anéye qu'èst iute n'a nin stî tinre ni po l’ Walonîye, ni po lès 
Rèlis, ni po lès «Cahiers Wallons ». 


— N'èst-ce nin todis l' quèwe, di-st-on, qu'èst l' pus malaujîye 
à chwarchi. 


Après Monsègneür CHARUE le 22, c'èst Fernand PIELTAIN, 
nosse vi mayeür, qu'èraleüve li vingt-noûf di décimbe. 


L'avocat, l'èchèvin, li mayeûr qu'il a stî n'a jamaîs rovi Salzène 
èwou qu'il aveûve vinu au monde ; ni Nameur què l' vèyeüve volti. 
Si grand tchapia et s' quinau èstin.n’ todis au posse po r'cire lès 
djins ou bourer one craque. 


C'èst l’ vingt-chij di décimbe en vingt-ionk qu'il aveut moussi 
dins lès Rèlîs. Ripinsans à l' drigléye di prétchemints qu'il a sti fer 
dins tos tchamps payis — èt min.me à Lovain — avou l' Twin.ne 
Binot qui tchanteûve nos bokèts èt lès Vêrîs d'Herbatte qui djou- 
wint « L'Invencion do pére Françwès ». Qués chîjes à l'oneûr do vi 
lingadje di Nameur ! 


En trinte, c'èst li qu'aveüve mètu su pid «l'Exposition du 
Folklore Namurois » Come mayeür, c'èst li qui nos-aveut r'cît à 
l'Vile po nos swèssante ans dès Rèlis. 


Rénovation Wallonne, Rénovation Namuroise èt Rassemblement 
Wallon : il a stî dins tortos. 


C'è-st-on vraî soçon èt on bon Namurwès qu'èrva. 
Qui l' Bon Diè l'eûye dins s' païs o paradis dès Rèlis ! 
LEE. 


Fièsses di Walonîye 1977 


Lècture : (Osée ch. XI 1.9) 
Choütoz comint c' qui dins l' vi timps, li profète Oséye fiot causè 
l' Bon Diè : 


« Quand mès-èfants èstint tot p'tits, djè lès vèyos volti èt dj'ai criyi 
après po lès chapè. Mais à fait qui dj' criyos, à faît qu'is 'nn'alint lon 
èri d'mi, couru après dès grimancyins. 


Portant, c'èst mi què l'zi apurdot à rotè èt lès prinde dins mès brès. 
Mais is n'on nin saisi qu’ dj'avos sogne di zèls. Dj'èstos come li ci qui 
prind on-èfant à l' fachète èsconte di s' massale. Djè lès bèrços èt l'zï 
d'nè à mougni. 


Mès-èfants sont malades pace qu'is m'ont rovyi. 

Is criyèt après leüs grimancyins maïs dj'in.me ostant rin. 
Portant, mi, dji n' lès roviyeraï nin. 

Quand dj'i pinse, dji frumejiye tot-ètir. 


Non, dji n° mi léraî nin alè, pace qui dji su |’ Bon Diè, mi, èt nin on-ome 
come vos-ôtes, èt çu qu’ dj'aï faït, dji nè l' distrüs nin volti.» 


Evanjile (Sint Djan XXI 15.19) 
Quand is-ont yu tot faït d' mougni, Jésus atauche Simon d'èmon Djan, 
qu'il avot li-min.me sorlomè Piêre. 
ï li dit : — « Simon, èst-ce qui vos m' vèyoz volti?» 
Et Piêre sins tchictè : — «Ayi, Sègneür, dji Vos veus volti». 


On deûzin.me côp, i l' prind co su |’ costè èt lî dire : — «Simon, 
èst-ce qui vos m’ vèyoz volti ? » 


Piêre ictéye on bokèt : Il a dès sovenances, noste ome : — «Ayi, 
Sègneür, Vos l’ savoz bin qui dj' Vos veus volti ». 


— «E bin d'abôrd, vos-auroz sogne di mès djins ». 


On trwèsin.me côp, Jésus rataque èt lî dire : — «Po d' bon, Simon, 
èst-ce qui vos m' vèyoz volti ? » 


Pôve laïd Simon, ï bisquéye. Tot vi, on-ome èt pèneüs come on baudèt 
qu'a rovyi s' nom. 


20 


— «Bin wai, Sègneür, Vos savoz bin : çu qu’ dj'aiî faït èt çu qu’ dji 
n'aï nin faït. D'abôrd, Vos savoz bin qui dj' Vos veus volti». 


— « Vos-auroz sogne di mès djins» di-st-i l' Maïsse. 


— « Et mi dj' vos l' dis : quand vos-èstiz djon.ne, vos-ablouketiz vosse 
cingue vos-min.me èt fè à vosse môde. Quand vos sèroz div'nu vi, c'è-st- 
on-ôte qui v's-ablouketéyerè èt v’ minè d'où ç' qui vos n'auriz nin l'idéye ». 


Jésus causot insi po mostrè à Piêre comint ç' qu'on djoû i vérot à 
moru por li. Là d'ssus i lï dit : — « Vinoz avou mi». 


PRÉTCHEMINT 


Ci-t-anéye-ci, i m'a v'nu l'idéye di vos causè d'Sint-Pîre. Poqwè 
Sint-Pîre ? Poqwè nin ? Di tos lès cis qui toürniquèt autoû d’ Jésus 
dins l'Evanjile, c'èst co li qui dj’ veus l' pus volti. 


Po bin dire li vraï, on n' saït nin grand tchôse di li. Lès cis qui 
fièt dès statüwes èt dès postures, li mostrèt tofêr come on vi ome 
avou s' grande baube èt s' pèléye tièsse. Dji n' saïs nin au diâle 
d'où ç' qu'is-ont sti quére ça. On sait jusse qu'il èstot pus vi qu’ 
Sint Djan maïs ça n' vout co rin dire. Et di tote maniére, il èstot 
fwärt djon.ne di caractére. 


Sint-Pire, c'èstot on pècheû. Mais atincion : nin on pècheû d' 
Moûse come vos-ôtes li dimègne do l' vèspréye quand vos-aloz 
v's-assîre au bwärd di l'éwe èt ratinde lès bètchadjes tot soquetant 
à mitan su vosse pani. Li pèche po Sint-Pîre èt po sès camarâdes, 
c'èstot on rude mèsti ; ènn'alè d'vant l' djoû maugrè l' mwaïîs timps 
èt lès-oradjes, waïîti d’ vinde saquants pèchons po gangni s' crosse 
èt noûri s' famile, do l’ vèspréye rastokè l' naçale èt raboketè lès 
filèts po r'prinde l'ovradje tot-au matin. 


Qu'èst-ce qu'on sait co d’ Sint-Pîre ? Qu'il èstot mariè dandije- 
reû pusqu'on cause di s' bèle-mére. Gn-a min.me dès mèchantès 
linwes po dire qui Note-Sègneûr n'a jamaîs faît qu'on mwaîs côp 
su tot s' vicadje : c'èst quand il a r'faît li bèle-mére da Sint-Pire 
qu'èstot malade. Mais faut z-èsse mau toûrnè, savoz, po-z-è dire 
dès parèyes. Pace qui lès bèlès-méres c'èst come tortos : c'èst 
come lès mayeürs, lès médecins, lès curès : gn-a d' totes lès 
sôtes : dès bones, dès mwaïjes èt dès trèlärdéyes. Et l’ bèle-mére 
da Sint-Pîre, c'èstot sûr one bone djint pusqui, c'èst co l'Evanijile 

què l' conte, do côp qu'èlle a stî r'faîte, èle s'a lèvè èt l'zi fè l 
cafè à tortos. 


Djè l’ dijos tot-à-l'eüre : Sint-Pire èstot fwârt djon.ne di carac- 


tére. On djoü vo-l'-là tot èfoufyi èt tot foü d' li : «...dji sèraï avou 
vos, vos p'loz comptè sur mi, dji vos sîraî jusqu'au coron...» Ras- 
trind : li lond'mwin, tot cacame noste ome : «... atincion, nin trop 


rate, faut waïîti à li...». On djoü qu'on vint mète li mwin au Note- 
Sègneür, Pière sôt' li grand couté èt s' bate come on diâle po l' 
disfinde... èt trwès-eüres après, à l' chîje, autoû do feü, divant one 
mèskène èt on simpe sôdâr : «... Dji n' conus nin ç't-ome-là, mi, 
dji n'aï rin à véy avou li... ». 


Portant c'èst qui Note-Sègneür a tchwèsi po z-èsse li preumi 
èt po r'mostrè l's-ôtes. Poqwè ô, sabaye ? S'il aurot yu v'lu, i 'nn'au- 
rot bin trouvu dès pus malins èt dès mèyeüs :Sint -Paul, tènoz, là 
qui vérè pus taurd èt qu'èstot on-ome fwârt capâbe èt qui causot 
come on-aurmonak, si télemint bin qu'on n’ compurdot nin |' mitan 
di ç qu'i v'lot dire. Èt l' binamé Sint-Djan, on djon.ne ome fwârt 
come i faut èt qu'èstot l' mî vèyu d' tos. Et Luc qu'èstot médecin à 
Ç' qu'i paraît. Et min.me Matieü qu'èstot r'civeü dès contribucions 
èt qu'avot sür fait sès mwayènes. 


Poqwè Sint-Pire ? Pace qui, dispôy li preumi djoû, i s'a fiyi au 
Bon Diè. Et nin à mitan. Quand l' Bon Diè l'a yu r'waiti èt Iî dire : 
-- «Vinoz avou mi» i l'a sî èt il a todi rotè, maugrè tot, maugrè 
Sès pètchis èt sès ferdin.nes. ll a todi bin sèpu qui l' Bon Diè 
l'in.mot bin èt il ï a crwèyu. Min.me après l'afaire do coq. Vos 
savoz bin : Note-Sègneür lí avot dit : « Quand l’ coq tchanterè, vos 
m'auréz r'noyi deüs côps.» Et ç'a sti l' vraï. Mais i n' s'a nin stï 
pinde come li pôve laïd m'vét d' Judas. Non. Quand |’ Sègneür 
l'a yu r'waîti, Pière a bachi lès-ouy èt il a brai, come on-ome. 


Dji sus fin binauje, vèyoz mi, qui Note-Sègneür ôye tchwèsi 
Pière pus vite qu'on-ôte pace qui c'èst li qui nos r'son.ne li pus èt 
çu qu'il a faît, djè l’ p'lans fè ossi. Wai ! Nos n'èstans nin tortos dès 
djins fwârt capâbes come Paul èt come Djan èt come Luc. Mais 
ça, on n'è pout rin. Noos n'èstans nin non pus tos lès djoüs dès 
djins fwârt come i faut : faut l' dire come il èst. Maïs dj'èstans 
tortos capâbes di nos fiyi au Bon Diè. Platèzac ! Et c'èst ça qui 
l'Bon Diè nos d'mande, li preumi. C'èst ça qui compte por li. Come 
po Sint-Pire. A la bone eüre ! Ça racoradje, savoz, ça. 


Causant d’ Sint-Pîre, on cause volti di s' coq. Djè l'aï dit tot-à- 
l'eûre. O! por li ça n’ duvot nin z-èsse one fwârt bèle sovenance 
èt tos côps qu'il a oyu tchantè lès coqs au matin, i n' duvot nin 
z-èsse pâr trop fiér li pôve mi-vét. 

Nos-ôtes, justumint, lès Walons, quand dj'avans v'lu prinde one 
imaudje po nos-î r'trouvu èt nos rachonè t't-autoü, nos n'avans yu 
qu'fè do couru long è laudje come dès cis qu'i gn-a po z-alè quére 
one grosse laîde bièsse qu'on n'è trouve pont avaurci. Non, dj'a- 
vans pris on coq, tot bonemint. 


Maïs atincion : li coq, d'où ç' qu'on l’ trouve dins nos viyadjes ? 
A deüs places : su l'ansègni èt à l’ copète do clotchi. Su l'ansègni, 
ayi : lès deüs pîds à têre èt pa dès côps one miète pèstèlè dins 
lès braus mais ça n' faît rin... èt qu'on n' vègne nin nos-èdwârmu 
avou dès bwagnes contes. S'on z-a mwints côps «lès tch'vés fwârt 
près do l tièsse», come dins nosse tchanson, c'èst pace qu'on 
n' faît nin volti |’ plat pid èt l’ doûce alin.ne. Mougneü d' Bon Diè 
èt tchiyau d' diâle, nos n'in.mans nin ça. 


Mais à l' copète do clotchi ossi : li tièsse dins l' bleû do ciél 
èt n' nin vikè come dès nawes, sins pont d'ameü, come dès lume- 
çons dins do |’ farène. O ciél, d'où ç' qui l’ Bon Diè nos ouke po 
nos r'satchi foü d' nos wébes èt nos r'drèssi d'astampè èt nos fè 
rotè sins fè l’ long cu à nonsyince. 


Su l'ansègni èt à l' copète do clotchi. Lès pîds à l’ têre èt 
l' tièsse dins l’ bleü do ciél, come li coq walon, come li coq da 
Sint-Pire. 


Vos n' m'è vôréz nin, don, Sint-Pire, si dj'aî tüzè à tot ça en 
sondjant à vos audjoürdu. Pôrot valu qui dj' sèrins come vos li 
djoû qui l' Bon Diè nos satcherè su |l’ costè èt nos d'mandè : 
« Pière, Djôsèf, Françwès, Fine èt Caterine èt vos-ôtes tortos, èst- 
ce qui vos m' vèyoz volti ». Et nos-ôtes sins ictè : « Ayi, Sègneür, 
dji vos vèyans volti ». Nin si vite, mon parent. « Pière vormint, èst-ce 
qui vos m’ vèyoz volti ? » Et nos-ôtes one miète rafrèdis : «Bin 
ayi, Sègneür, dji vos vèyans volti». Et on trwèsin.me côp : « Pière, 
po d' bon ç' côp-ci, èst-ce qui vos m’ vèyoz volti ? ». « Choûtoz, 
Sègneür, c'èst l'vraï qu'i gn-a brâmint dès man.nèstès à chovè dins 
nosse maujon. Maïs n'aloz trop rate po lès foute à l’ rigole. Pace- 
qui, au mitan dès poüssires èt dès stramüres, gn-a tofêr on pitit 
pièle qui r'lüt come di l'ôr. Pace qui, maugrè ç' qu'on pout dire èt 
pinsè, c'èst l’ vraî qui dj' Vos vèyans volti ». 


Amen. 


Textes choisis et traduits par M. l'abbé A. HENIN, doyen de Gembloux, 
suivis de l'homélie qu'ils lui ont inspirée. 

DOCUMENT 


Les viâyes (1) d'au bon vi taps 
(Willancourt - Gaume) 


Quand dj'é n'atous co qu'in tout p'tit marmouzin, èm' pus grand 
p!âji ç'atout d' n'aléy, aveu m’ frère, à la vèye tchû lés grands 
parats. 


La dârinte crombire don plat d' roustiquète (2) atout à pouone 
avolâye qu'o partout. On enfilout lés tchavâyes au grand saut pou 
arivéy pus vite au tchü haut don viladje. 


Dj'atrins au numéro 3, c'est tout-là qué l'grand'père Colâs 
démorout. D'abitude, il atout co à la cujine en train d' feuméy 'ne 
pipe dé bon toubac' méch'né, déléy l' fueu à l'âte. | pèrout lés 
pincètes pou rassonréy lés tujons assène, pueu, aveü l' vayin (3), 
i lés r'catchout d' çades; coume ça, èl lond'mié au matin, i n° 
folout qu'ène pougnie d' buchètes èt in couôp d' chouflèt pou l' 
fâre blaméy. El grand'père èr-mètout d' l'âwe da l' tchaudron qui 
d'mourant toudjou padu au cramau, i haroussout lés tchats qui 
s' chaufint d' ssu lés tchim'naus, puèu i nos fayout atréy déléy la 
grand'mère Kitine qui lijout das s' live dé mèsse on pèle. 


Dj'é vwas co ç' place là, tèle qu'èlle atout. Djuste en face dé 
l'uch d'entrée, èl lit das l'alcôve catchi pa deüs grands ridaus à 
rouôwes bleues èt biantches. A gautche, l'aumâre à trwas poüortes 
aveu dés grosses fitches de cwive, èl pézié (4) padu d'in coté. 
Atèr l'aute coté et la galandure (5) ç'atout la crinoline dé la 
grand'mère èt èl berlouze don grand'père. Pus lon, l'uch qui bayout 
d'sus l'mèti (5) èt la pouove vie oüorlodje qui taquout a bwatichant 
èt qui è étu la cause dé bin dès fèssâyes èt dé tout plié d' calotes. 


Dj'atins deus hartôlas (7) èt il arivout co bin souvàt qu'a dji- 
baudant dj'acramyins lé tchiaines aveu lés pwas ou bin qué dj'é 
dépadins l' balancier. Aussi, pou ète tranquile aveu nos-autes, on 
nos fayout assire au fond d' la taque dèrî l' fournié à colones qui 
ronflout coume in possièdé. | fayout bon ét tchaud dézous l' pla- 
fond taviouné (8) don pèle (9) èt on s'i plâjout bin. 


Mâs la viâye coumaçout soül'mot quand' la tante Marie-Jâne 
èt la tante Tonâye arivint aveu lés tourèts d'zous l' bras. La tchan- 
ve qui avout dièdja passé au brouôwe (10) èt au hap (11) atout das 
in grand pani hauverlin (12) dézous la taule èt ratadout lés filowes. 
Çole-cites, sa penre èl dé r'chou fléy, s'assiyint èl tourèt d'vant 
zoles. Eles garnichint la clègne (13) d'ène houpète dé tchanve èt 

la sârint dézous zowe bras gautche. Eles démarint la rüe, èles 
aployint d'ssu l'martche-pid èt la machine atout en route. Lés miés 
gautches défilopint la tchanve èt l'amounint tout doücemat aus 
miés droutes qui la tordint fât-à-fât. Lés dougts passint dé temps- 
en temps das la mouyète (14) èt la bobine dé fi r'toüo grossichout 
à vue d'euy. Lés langues cheûjint l'mouv'ment èt alint ène saquante 
couôp co pus vite qué lés-utéys. 


Su in rin d'tàps, toutes lés p'tites èt lés grandes nouvales don 
viladje ï passint. El grand'père qui avout téchi pus d'in aune à la 
panaye 15) dé twale bisse qu'il avout proumint au Simounet d'Tché- 
kion s'èrpouôsout à la nueut, mais i brich'naudout quand’ mième 
toutes souôrtes dé tchoüoses i farfouyout das l'corbéon d'hatut'ries 
(16) pou trouvéy dés vis tuyaus d'pipes qui poüorint s'ramiètchi 
assène ; ou bin i tcharpatout dés bos d'trabe (17) aveu la sarpète 
dé s'coütié pou fâre dés grandes aleumètes. Dé temps en temps, 
i fèrgâyout (18) pa la louquète don fournié aveu in fi d'artchet 
r'ployi pou r'bayi d'air au fuêu. Bin souvat, i dijout aussi sa p'tite 
craque èt il yèmout bin dé fâre arassoti lés trwas blancs-bounèts. 
Quand'i les-avout bin hinsi (19) l'eune conte l'aute èt qu'èles cou- 
maçint à s'tchamayi èt à s' lanci dés chornètes, i chignout coume 
in bossu. Mais lés toutches dé l'ouôrlodje toürnint èt à wit-eures, 
tout |’ monde quitout l'ouvradje. 


C'atout l'moument dés flauves, èt èl grand'père Coläs a coun'chout 
dés tâs : in coûp, ç'atout quand l'Bon Dieu avou r'vénu d’ssu 
la tière aveu Saint Pière èt qu'ils avint roûléy l'mûni ou 
lmaurli ou bin qu'i s’avint coltiné aveu l'diäbe apreu l'avwar fât 
passéy das l'eau bénite. In aute coûop, i r'causout dé la guière dé 
70 : la prise dé Longwy paus Prussyins, la trahison d'Bazaine à 
Metz, la bataye dé S'dan. | répétout aussi dés-istwares qué l' vwa- 
sin, èl père Légros, qui avout fât toutes lés campagnes dé Napoléon 
li avout racontéy. Toute la viâye hipout ou trisolout swivant qué 
lés dijâyes atint gaies ou trisses. Lés-abitants d' la taque s'arètint 
d'hansi quand il an-arivout aus loups qui, in djou, s'avint héréy 
d'ssu l'tchévau don lucier (20) qui avout s' char-à-bancs afagni (21) 
au bos détoriné (22) èt i n’ la batint-m’' lârdje : quand ç'atout la 
djournäye dés racontâyes d'ssu la magie. Par éxempe, èl père 
Dubois, d'où ç'qu'il atout vâlét à Mussy lî avout in djou à la nûeut 
défadu dé v'nu r'vwar lés féyes à Viancou. Il avout parti quand'- 
mième, mais ès’ patron lî avout djouwé d'la Physique èt arivéy au 
mitan rés prés, i s'avout vueu tout d'in coûop aveu pu d'cinquante 
tchins autou d’lu èt il avout étu oblidji dé chûeur leul qui avout ène 
lantiène à la gueule èt d' ratréy à Mussy. 


| p'lout a dère dé toutes lés souêrtes djusqu'à mîneùt, mais la 
r'traite sinout à 9 eûres èt la grand'mère Kitine démandout au père 

Colâs dé wardéy quéques blagues pou l'lond'mié èt, bin à r'grèt 
djé quitins la taque. 


On nos foürout dés prûniaus èt dés tchitches das lés potches. 
On s' dijout bonswar èt tchaquin r'guiégnout s'tchü-lu. 


A ! lés bèles viâyes don taps passé. Dèdpueu, i gn'è passéy tou- 
plié d'âwe d'zous l’ pont. Dj'é sueu aussi dév'nu «bon papa» èt i 
gn-è co dés «soirées mais on-oûowe pus qué d’ la musique dé 
nègues èt dés r'portadjes dé match dé bowe à la T.S.F. Il est 
possibe quand'mième qu'en l'an 2000, ink ou l'aute dé nos-afants 
écrirè aussi qué dj'é vikins au bon vis taps. 


(1) viâye, veille — (2) roustiquéte, pommes de terre rissolées et arrosées 
de lardons frits — (3) vayin, pelle à braises — (4) pézié, peson — (5) 
galandure, cloison en planches ou en torchis — (6) mèti, métier. |l s'agit 
ici du métier de tisserand. -- (7) hartôlâ, touche-à-tout. -- (8) taviouné, 
fait sur lattes (tavions). Pour faire un taviounadje, les lattes, entourées de 
regain, étaient enduites d'un mortier de terre glaise. On les plaçait les 
unes à côté des autres sur les sommiers (souômis). Lorsqu'une djivâye 
était faite, on bouchait les intervalles entre les tavions et ensuite on 
lissait la surface avec une planche. Ce procédé était employé pour les 
plafonds et les cloisons— djivâye, surface entre deux sommiers — (9) 
pèle, salle de séjour — (10) brouôwe, broie, brisoir, appareil qui sert à 
briser la tige du chanvre ou du lin = (11) hap, outil servant à tailler le 
chanvre — (12) pani hauverlin, grand panier en osier en forme de tronc 
de cône renversé — (13) clègne, quenouille — (14) mouyète, quenouille — 
(15) panâye : s. fém. : pièce de toile — (16) hatut'ries, objets disparates 
et sans valeur — (17) trabe : s. masc. peuplier tremble - (18) férgâyi, 
tisonner — (19) hinsi : v. tr. : exciter — hansi, respirer — (20) lucier, 
huissier — (21) afagni. embourber — (22) détoriner, défricher, enlever les 
tôs (souches). 


Nestor MARCHAL. 


J'qu'à d'mwin 
(Di Fleüru) 


Come si ç sèrot s' dêrén quärt-d'eûre, 
Li solia padri l' têre, 
Dijeûve à r'vwêr, 
En tot tapissant l' cièl 
Di totes sôrtes di coleürs. 


Èt su l’ grande sitindéye, 


Li djoû, nauji, maflé 
D'awè d'vu supwarter |' dosséye, 

Éstot stindu mièrseü 
Didins |l’ cruweü 
Qui brèsseûve dèdjà su lès prés. 


Li têre ossi èstot d'sseüléye 
Èt P nêt, 
A tchaît 
Sins pont fé d' brût d'à l’ copète dès nûléyes. 


Dimwin, don, mame 
Li solia frè blaweter vos-ouy 
Èt è min.me timps, 
Frè co disclôre dès fleürs à blame. 


Albert ROUSSEAU, R. N. 


Adance 
D' Jamogne s/S'mwas (GAUME) 


Aneü, achièr, dj'â prind m' loucèt 
Dj'à r'planté mu vèrdji, 
— «Pouqwa?» m'a dit 
Mu pitit-fè. 


— «Mès-âbes èt vos, v'alez crèchè 
«Tra qu' mè, dju d'vérâ vil» 
— «Dju n° vu m’, non.nè 
Vu vwâr vièyè !» 


— «V' p'lez m' crware, cu n'èst ç' qu'an z-i cudrè, 
« Qu’ dj'aros cruchî vlati ! 
« Crèdiè ! d' djintè, 
«Mu pitit-fè ! » 


Qrerscocecccocecceceeccococoseecesceecesecosene00s0n000000000000000000000000000000000000 


Tout radjon.nè 
Dj'a r'prind m' loucèt. 


Du Rôsî (A. HUSSON) 


Adance, assistance, coup de fouet — achièr, perclus — cruchi, croquer. 

Lès nojètes 


Lès couchètes du nojeli 
Què l'a.an vint d'aruni 
Ont dès djèrmèles pa d'zous chaque fouye. 
C'èst l' vrai qu' l'èstè a fini s' bouye 
Qu'i faut aprèster sès panis. 
Abiye ! Abiye ! dèspétchons-nous 
Rolà, à l’ coupète du tiyou 
ï gn-a dès cias qu'on 'ne fine vènète, 
l s' rafiyeneut d'i v'ni ètou 
Ausès nojètes. 
Ils ont d'dja fait leü catchète. 
Lès fraîjes n'èstunt nin co à têre 
Què l' viy tchin.ne tout crèvaudè 
Esteut d'dja au courant d' l'afaîre. 
Mins c' n'èst jamais li qui dira 'ne saqwè 
(Gn-a bin trop longtimps qu'is s' vèyeneut voltiy 
Avou toute èl famîye 
Spirou). 
Hou !... Hou !... 
Grande queuwe èt longuès-orèyes 
Vo stèz spirou! Bin... mi ètou. 
L' vint pou bin 'nn' alér fé s' babèye 
Djè m'è fou! 
Djè m' va coude toute lès nojètes. 
(Ostant pour mi 
Qu' pour li) 
C'èst da tèrtous lès nojelis 
Tant pis pou l'cia qui faït bèrwète. 


Deüs... Quate... chij... 

Dins m' pani lès djèrmèles ; 
Wit... neuf... dij... 

Qu'èlles sont bèles ! 


Mins, qu'èst-ce qu'i mindjera, lè spirou, 
L'iviêr quand l’ nîve rascouve tout? 

l n' aura rin dins s' catchète 

Si dj' rauvèle sès nojètes. 

Mi, qu'i djale ou qu'i nive 

Dj'ai toudis à mindji. 

Mins li ?... Djè m’ va Iï laïchi. 


Chij', quate, deüs : pont d' nojète dins m' pani 
Mins dins m' coêur!... : 
Tout-in nojelî d’ boneür. 


J. SPINOSA MATHOT, R.N. 


Dizos |’ djavê 


Passer l' êwe. Potcher cint côps l'hâye. 
Nèyer sès-ouy d'vins cès qu'on-z-in.me. 
C'èst tot fêt. Is loyèt lès tchin.nes. 

Stind tès pougnèts. J'qu'à P dièrin.ne bây. 


l züne, i züne âs djugnèsses. 
Fêt doüs roter so l? mos'ré. 
— Si djo l’ vièreü, â hoürlê ? — 


Ditchind |’ vôye lès souris è vinte. 

Ploye so l' tchèdie. Sowe di non.ne à non.ne 
È grigneüs toüne è rond dès pon.nes. 
Sofèle so l' feü s'i s' vout distinde, 


| zûne, i züne âs djugnèsses. 
Rote doûs qu'arawe so l’ mos'rê. 
— S'i m' freüt on sène, â hoürlê ? = 


Po l' eûre pièrdowe, lès fleürs distrûtes, 
Mâgré tès soürdants galvôdés, 
totès-amoürs à coür trawé, 

tès clotchis qui sonèt à vüde, 

dji t' veü volti, li vèye. Tofêr. 


Pèlé, l' tchin.ne. Côpés, lès d'vêres... 
Tchant d' djugnèsses, flotche di mos'rê, 
dji n' nos r'trovans mây so l' têre. 
— | m' ratind dizos l' djavê. = 


hoürlê ; talus de démarcation. 
Lisa CHASTELET, R.N. 

Li mau contint 
(Lingadje di Cêles-Dinant) 


D'one bone pougniye di dièle qui sès mwins ont prusti, 
Divant qu' nè l' rinde vicante l'alinne do Saint-Esprit, 
Quand |' Bon Diè a eü fait Adam, nosse vi pére tôye, 
l s'a dit è li min.me : — «Po qu' jamais i n' s'anôye, 
«Po li boutè |’ boneür èt ragaïyi s' maujon, 

« Mètans-nos à l'ovradje pc li d'nè one mayon !» 


Ç'a stï pau d' tchôse por li d' fè on bolome di têre ; 
Po l’ fè toürnè à feume, ç'a stï one ôte afère! 

Su li dri, su li d'vant, po rinde l'ome amoureüs, 

| li a do l’ plin.ne lune adjustè lès rondeüs. 

Come li coloüte dès tiènes, i l'a fait wèspiyante, 
Come li djonc, fine èt drwète ; come li wazon, tron.nante. 
Pus agritchante qui l’ lêre, lèdjire come li fouya, 
Èwaréye come li biche, come li péche doüce di pia; 
Tot-ossi fiére qui l' paon èt couyone come li live, 
Brülante come on fornia èt co pus frède qui l' nive; 
Ossi tinre qui l’ jèléye èt pus deure qu'on cayau; 
Inocin.ne come lès-andjes, toürsiveüse come li r'naud ; 
Ossi sucréye qui l' laume, piquante come li vinaîgue ; 
Vayante come li copiche èt co pus nawe qui l’ nêgue. 
Po qu' ï n' li manquche rin, è s' vwès il a soflè 

Li doüceü do colon, do l' vipére li chuflèt. 

Su l' bwärd di sès paupires, lüjantes come li roséye, 
Li solia fieut r'glati totes les lârmes do l' nouwéye ; 
Li sorire li mèteut one fossète à s' minton 

Ou bin li radje fieut v'hu one mawe dissus s' grognon. 
Èt l'ome aleut gostè li paradis, apreume, 

En sintant addé li frumeji li preumire feume. 


Nêt-èt djoü, à tote eüre, il a stî rabrèssi, 

Il a conu l’ boneür do ièsse bèlemint ayussi. 

Si djôye èsteut trop fwate, èlle n'a fait qu'one flaméye : 
Pus rade qui l’ lune di mièl, èle a sti rèvoléye. 

Adam, qu'ènn'aveut s' sô, vint hukè |' Crèyateür : 

— « C'è-st-one tèribe èplausse, mon Dieü èt mon Sègneur, 
« Qui v' m'avoz aclapè po passè m' vicaïriye! 

«Po dès quèwes di cèréjes, faut qu'èle braîye, faut qu'èle riye; 
«D'au matin j'qu'à l' vèspréye, èle ni fait qu' ravaudè 

«Èt do l'ôre bérdèlè dji sus pèrcè odè. 

«Por one vèsse mau toürnéye, èlle èst do côp foü d' lèye, 
«Èt dji n' sés pu adon c'mint rapici l'ostèye ! 

« Djalouse èt mau pinsante, èle mi sit tos costès, 

«Si l'contrat ni skète nin, arvéye mi libèrtè; 

«Èle mi cosse tchîr portant avou totes sès twèlètes | 

«| lï manque audjoürdu on tchapia, one vwèlète, 

«On mantia po l'iviêr, one païre di noüs solès, 

«Ele mi tal'manerè d'mwin por on novia côrsèt! 

« Dji sèreus bin tranquile si vos pliz mè l' riprinde ; 

« C'èst po ça qui d' bon cœûr vo-m'-ci vinu vos |' rinde.» 


* 8» #* 


Li Bon Diè èst si bon : i s'a lèyi à dire; 

Èt l'ome ènn'a ralè, en chuflant, l'âme lèdjire. 

Nin d'djà iût djoüs pus taurd, il èsteut rabizè 

Po v'nu s' tapè à gngnos divant l' trône do Bon Diè : 
— « Jèsus' Mâria, di-st-i, asteüre, ci qui dj’ m'anôye! 
«Do corti à |’ maujon co cint côps dji fai l' vôye! 
« C'èst rudemint disloûjant do d'vu vikè tot seü; 

« Dj'aureüs ieü aurdè m' feume si jamais dj’ l'aureus seü. 
« Qué plaïji dj'aveus là do l'ôre li sainte djoürnéye 

« Tchantè come on pinson èt fè sès ratoürnéyes ! 

« Dj'aveus bon do vikè rin qui do |’ riwaiïti, 

«Do l' véy mi gligni l'ouy dji m' sinteus pus aïti! 

« Quand dj'èsteüve anoyeüs, avou one pitite bauje, 

« Dj'èsteus do côp r'mètu, dji m' rissinteus binauje ! 
« V'ià poqwè qu' vos m’ vèyoz addé vos racouru ; 

«| mè l’ faut raboutè ou bin dji m' va moru !» 


Èt vo-l'-à co rèvôye avou si p'tite comére, 
Tot tchantant lès bontès di nosse grand Maïsse Dieû l' Pére. 
Nin one samwin.ne après 
Vo-l'-ci co rarivè. 
— «Sègneür Bon Diè, di-st-i, ç' côp-ci, ç' nèst nin po rire : 
« Dj'i aï brâmint tüzè, vos n' mi taperoz nin l' pire : 
«Tot bin pèsè, tot bin compté, 
« Ripurdoz m’ feume, dj'ènn'aî assèz...» 
Mais l’ Bon Diè, If côpant l' parole, 
Li dit : — «Adam, vos-auroz |' crole. 
« Quand dj vos l' riprind, vos l vloz rawè; 

«Vos l’ raminoz quand dj' vos l' raboute ; 
«Ci côp-ci vos n' savoz pus qwè | 
« Aloz-è au fèrfoute !» 


* * # 


Mariye-tu, ni t' marîye nin, 
Ti toünerès todi à rin. 


+ Jos. HOUZIAUX. 


D'mwin come ir 
(Di Marcourt) 


Clôs l' uh, don, Marèye. 
èt t' assire. Insi 

l' fètchire èst souwèye, 
à firlokes come mi ? 
Dji s'rans vite à l' têre 
avou, d'zos l'iviér. 


Clés l' uh, don, Marèye. 

L' vèye est deüre come pire 
L' Bon Dju qu' halbârdèye 
nos mèt è doûchire, 

po d'bon. L' Bon Dju qui 
ouveüre sins moti. 


N'a jamês djâsé, 

djâsé pus qu'one pire, 
l' halbârdeü d' hôt pré. 
| d'frè sès fètchires 
tot rade, bric èt broc, 
avou nos firlokes. 


Poudri l' uh sèré, 

Ç' sèrè co dol vèye. 

Dol vèye po-z-in.mer 
D'mwin come îr, Marèye. 


Lisa CHASTELET, R.N. 


— Les Aïrs do Payis Walon, C.W. 8-11/74, 82 p. 85, 100, Â 


— Fleürs Dialectales, 40 écriv. wallons, 84 p. 120, — 
— Deux messes, C.W. 8-9/73, 24 p. 40, 4 
— Virgile èmon nos-ôtes, trois églogues, C.W. 6/67 25, 


— Les Cahiers Wallons, Coll. années 1947 à 1974, par an 250, — 
— Vignettes, textes wallons pr cor., fles de 16: 5 f.: 30,— -8 f.: 40,— 


REMACLE LOUIS (La Gleize), 92, rue du Limbourg, Liège 


— Fagne, 25 poèmes trad. notes, C.W. 9/69, 24 p. 30— 60, Â 

— Mwète Fontin.ne trad. note, C.W. 2/74, 24 p. 30— 60, Â 
ROUSSEAU Albert (Grand-Leez), rue Brux., 56, Fleurus 

N° spécial, C.W. 4/71, 16 p. 30, Â 

— Prix Michaux 1975, poèmes, C.W. 8/75, 16 p. 35,— 


ROUSSEAU Félix, 113, rue Mazy, 5100 Jambes 
(*) — Namur, Ville mosane, 3° édit, (en prép.) 
(*) — La Wallonie, Terre Romane, 5° éd., rev. augm. et ill. 
« Institut Jules Destrée », 10, rue du Tunnel, Couillet. 180,— 
— A travers l'histoire de Namur, du Namurois et de la 
Wallonie, éd. Crédit Communal 46/1977, 317 p. 
— Propos d'un Archiviste sur la Littér. Dialect. à Namur 


{re partie C.W. 1-2-3/64, 116 p. 70— 95— 
2me partie C..W. 1-2/65, 88 p. 60,— 90, =Â 

— L'Entre-Sambre-et-Meuse, C.W. 7/66, 10 p. 25— 40 _Â 
(f) ROYNET Olivier (Fenffe-Ciergnon) 

— C.W. 2-3-4/68, 64 p. 25 — 
(f) SEVRIN Isidore 

— C.W. 8/68, 16 p. 25,— 
SMAL Georges (Houyet) 

— Vint d' Chwache, poèmes, C.W. 2/53, 56 p. 80, — 

— Cayôs d'êwe, poèmes, C.W. 6-7/73, 30 p. 50, — 80, Â 
(*) SOMME Lucien (Florennes), 77, r. l'Agasse, Gembloux 
(*) — Paus-ès Pisintes, 23 p. poèmes, Gembloux, 1965 30, — 

— Vi Payis, Prix Michaux 1974, C.W. 4/75, 16 p. 30, =Â 

— Viye di djint 50,— 
(*) SPINOSA-MATHOT J. (Sautour), r. Balance, 25, Philippeville 
(*) — A l’ tâye aus fréjes, poèmes, 52 p. 70— 
(*) — Feuwèyes, poèmes 80,— 
SURKOL J.-P. (Ottignies) 

— No spécial, C.W. 5/73, 20 p. 30,— 
(f) THIRIONET Edouard (Namur) 

— C.W. 1-2/62, 32 p. 50, — 
(f) TILLIEUX Edmond (Cognelée) 

— Dins mès Cayaus, poèmes, C.W. 3/59, 24 p. 35 Â 

— Vicadje, poèmes, C.W. 3/67, 16 p. 30, — 
VANORLÉ Robert (Hilècëne) 

— Poèmes, C.W. 5/77, 16 p. 30, — 
(f) VERMER Augustin (Beauraing) 

— Fauves do Docteûr Vermer, C.W. 2/67, 36 p. 40— 60,— 
(f) WARTIQUE Edmond (Arsimont) 

— Lès dèrins Contes, C.W. 12/54, 56 p. 50,— 

LES CAHIERS WALLONS 


Deüs Walons : M. Thiry, M. Carême 


Ainsi, à saqwants mwès èri onk di l'ôte deûs grands Wa'ons, 
deüs scrijeüs en français, qui prov'nint d'èmon nos-ôtes, onk di Lidje, 


l'ôte di Wauve, sont rèvôye. 


Onk èt l'ôte, deüs grand poètes conus long èt laudje, qui n'ont 
jamais r'noyi leù payis. Li prumi, on grand soçon da nosse président 
Calozet ; l'ôte on camarâde dès Romans Scrijeüs. 


Deüs poètes, deüs mouchons aus finès-éyes qui volin.n' à leü- 
z-auje. Li prumi, fwârt wôt po-z-è rascoude dès bias bokèts, mins 
nin todis à spèrdjotè sins lès spèpyi picote à migote, don, Marcel 


Thiry ? 


L'ôte, à cavolè pus près d'nos, nos rabouteut dès p'titès pices, 
à pwartéye di tortos, èt sovint, po lès-èfants. Ç'asteüve Maurice 


Carême. 


Da ç'tici, nos n' bambians nin po vos r'mète onk di sès pus bias 


bokèts ; èt min.me po vos l' présintè dins nosse vi lingadje 


pos nos-ôtes tortos. 


Mère 


Ainsi, j'étais au fond de toi 
Comme un peu d'eau tremblante 
Dans un vase pur. 


Ainsi tes yeux voyaient pour moi, 
Ainsi tes pieds marchaient pour moi 
Ainsi ta chair souffrait pour moi. 


Ainsi tes pauvres mains, 
Lasses d'avoir lutté pour moi, 
C'est sur moi que tu les croisais. 


Ainsi ton cœur battait pour moi, 
Et c'est avec ton sang 
Que tu faisais mon cœur. 


Ma mère, 


Tu es bénie 
Entre toutes les femmes. 


: i vaut 


LA LS 


Moman 


Insi, dj'asteüve au trèfond d' vos 
Come one miyète d'êwe qui triyane 
Dins on vêre di cristal, 

Insi vos-ouy vèyint por mi 

Insi vos pids rotint por mi 

Insi vos soufrichiz por mi. 

Insi vos pôvès mwins 

Scranses do-z-awè tijenè por mi 
C'èst sur mi qui vos lès crwèseliz. 
Insi vosse cœür toqueut por mi 

Èt c'è-st-avou vosse song da vos 
Qui vos fyiz m' cœür. 

Moman da mi, 

V's-èstoz bèniye 

Didins totes lès feumes. 


(Lingadje d'An.nevôye) 

De Neufmanil (Ard. Franc.) à Namur (Wallonie) 


CHÉCUN SA VILLAGE 
(Parler de Neufmanil) 


Chanter sa p'tit villag', l'y trouver c'qu'il est d'biau, 
Oubliyi sé défauts, en'woir qué l'biau coté, 

Rwouaiti toujours el'ciel quand il est en biauté, 
Domag' c'est plutôt rare, il est souva à l'iau, 

l fâ s'faire en’ raison, c'est tell'ma naturel, 

Et quand on vint â monde, on l'et da la cervelle, 

Rin n'est meilleu an'hui qu'el coin d'ousqu'on est né. 


J'ai bin sailli quéqu'fois ed' songi à aut'chose, 

Et d'admirér l'Midi, d'enviyi l'Amérique, 

Admet' qué d'tout' façon, tout ça n'est ni tout'rose, 
N'importe qu'à d'oü est-ce, el bounheur est bin rique. 


Pouquoi r'wouaiti ailleurs qué sa pays natal? 
Oubli lé, tu-z-y r'vins et tout ça c'est fatal : 
L'amour dé sa villag', c'est in amour total. 


Jean-Pol CORDIER. 
(De a Sauvageons d'Ardenne »). 


CHAQUE SI VILADJE 
(homologue en dialecte namurois) 


Chanter si p'tit viladje, lí trouver ç' qu'il a d’bia, 

Rovyi tos sès dèfauts, ni veüy qui l' bia costè 

R'waiti todi viès l’ ciél quand il è-st-«è biaté » 
Damadije ! c'est putôt râre, il èst sovint à l'êwe 

l s'è faut fer 'ne raîson, c'èst tèlemint naturél 

Èt, quand on vint au monde, on l'a didins s' cèrvia 

Rin d' mèyeü audjoûrdu qui l’ cwin où ç' qu'on-z-èst « né ». 


Dj'a bin sayi mwints côps di sondji à ôte tchôse 

Et d'« admirer l'Midi», d'èviyi l'Amèrique 

Admète qui, d' tote façon, tot ça n'èst nin tote rôse 
N'impôrte d'èwou ç' qu'il èst, li boneür èst bin ritche. 


Poqwè r'waïîti ôte paut què si « payis natal» 
Roviye-lu, là qu't'i r'vins èt tot ça, c'est «fatal » 
L'amour di s' viladje, c'è-st-on-« amoür total ». 


Jean-Pol CORDIER. 


(entre « » : expressions francisées). 


34 


Parabole 


« On-ome avot deüs fis». (Sint Luc. XV). 


Gn-avot on côp on-ome qu'avot deüs fis. 

C'èstot on cinsi do payis. 

One blanke cinse ascropüwe au mitan d' sès campagnes. 
Et quand l' solé r'toquot à blame 

Au mwès d' julèt' vos-auriz dit 

On grand baté qu'on veut blonci 

Dins lès frumints quand l!’ vint lès faît frumeji. 


Poqwè faut-i qui dj' m'è sovègne ? 


Quand lès tchèréyes rintrèt en rasant lès postis 
A l'awous' on s' sovint dès têres 

Qu'on z-avot sèmè d'vant l'iviêr. 

Et quand l’ dérin tchaur a passè, 

Li gros pwin qu'on va adaumè, 

Qu'i faît bon s'assire èt tchantè. 


Poqwè faut-i qui dj' m'è sovègne ? 


Dj'aï couru vôye sins m’ ritoûrnè. 

A |’ vile on z-èst po bin vikè. 

Dj'i gangneraï dès caurs sins boutè, 
Sins d'vu ratinde li finaumwès. 


Poqwè faut-i qui dj' m'è sovègne ? 


Dj'aï dès francs plin mès mwins èt do foüre plin mès botes 
Dj'aï one maujon come on tchèsté 

Dji dwâme do djoü, dji passe lès néts 

Dins lès trayins èt lès ribotes. 

Dj'aï dol rabadjôye plin mès botes. 


Poqwè faut-i qui dj' m'è sovègne ? 
Véci í n' faît jamais dimègne. 


Sabaye si dj'èralos vélà ? 

C'èst l'eûre qui l’ solé s’ coûtche au triviès dès déréyes. 
Li tchin bawiye trwès côps «A r'véy » 

Li nét va rafachi l' djoürnéye. 


Dji m’ sovin dès djins d'avaurlà. 


Dissus |’ vi banc divant d’ rintrè 
Nosse pére va s'assire on bokèt. 
Sègneüûr ! Come il è-st-aviyi 

Dispôy lès-ans qu'i sondje à mi. 
Quéquefiye si dj' rintros à la doûce 
ls m' ripudrint po fè l'awous'! 


Rastrind ! Po nos drouvu leüs brès 
Lès-omes ni sont nin co l’ Bon Diè. 


Mi frére, li grand vaurin qui n' m'a jamais soufri, 
| m’ veut pus èvi qui l’ pètchi : 

— «Qu'il èrvaye mon lès djins da l’ vile !» 
Nosse pére ni waserot nin mouftè 

I n'a jamais lî l'évanijile. 


A. HENIN, R.N. 


Contint au d'là 
(Lingadje di Grand-Leez) 


Mu, candji d' môde 
Èt poqwè fé ? 
Mins dji prétind qu'amon nos-ôtes, 
Il î faît bia pa tos costés. 


Qui dj'èvaye pa n'importe quine vôye, 
A gauche, à drwète, 
Ou plin dins |’ vint. 
Dins mès potches, dji n'a qu' dèl manôye, 
Nén on franc d' dètes 
Èt dj' so contint. 


Dji m’ lève au matén ossi gaîy, 
Qu'one binde di mochètes au solia. 
Qui ç' fuche l'iviér ou au mwès d' maîy, 
Dji so contint... contint au d' là. 


C'èst l' vrai, l' timps passe 
Èt vo-m'-la vi. 
Ést-ce po ça qu'i faut qu’ dji m’ tracasse 
Èt braîre tote l'êwe qu'èst dins m' vèvi ? 


Choûtez ! 
Dji so contint, contint à viye. 
Èt dji n' ratind nén qu'on mè l' diye. 


Albert ROUSSEAU. 


Li Cinquyin.me 
(Dau Saut-Saint-Lorint) 


Sür qui v's-avoz choüté l' mauvi 
Dins lès cortis, 

Po-z-aroyî vosse sinfoniye, 

Li cinquyin.me, li pus bèle quét'fiye ! 


Quate notes lachiyes pau mwaîs tchanteû 
Qu'èst l’ nwâr choufleü 

Èt v's-è fioz l'avinéye musique 

Qui soûd l'agrès po tot ç' qui vike. 


On.nadje di pôve !... mins dins vos mwins 
Ça d'vint satin, 

Brûtiantès trin.nes di sôyes mwèréyes, 

Blancs pièles èt dintèles èrèlėyes... 


Si l' syince c'èst d' p'lu fer one saqwè 
Sins-awè d' qwè, 

Adon v's-èstoz, sins pont fer d' fauves, 

Prumî d’ tortos, Mossieü Beethoven ! 


A. BACQ, R.N. (déc. 70) 


Gros-Djan 
(Djodogne) 


Djë vos waïîtive passer 
Avou vos noûs solés. 
Dj'a pinsé quë v's-èstiz 
Strépi. 


Vos rotiz cotwärdëé 

Come së v' n'è poliz pës. 
V's-avoz l'air aflauwë, 
Mon Dié ! 


Mins volà qu'in m' vèyant 
Vos vos r'drèssiz, vayant. 
C'èst quë 'I èst-st-ambécieüs, 
L' monsieû ! 


Tant pire sé vos v'loz co 
Pèter pës wôt qu'… vosse dos. 
Në pinsez pës à më. 

Insë 

Vos poüroz lès r'tchaussi, 
Vos chabots à l’ gauche pid, 
Èt r'toûrner së vos tchamps, 
Gros-Djan ! 


Jules FLABAT. 


A Napolèyon Bokassa 
(Lingadje di Biou) 


Dji n'a nin do français po sire, 

V'là qui dj' trèbuke co su deüs mots ! 
Faut-i dire « Majèsté» ou « Sire » 
Quand on cause à on-ome come vos ? 


Come dj'a peü do fè one boulète 
Dj'in.me mia vos scrire en plat walon 
Mins comint va-dje cominci m' lète ? 
Bin !., dj' vos lomerè... « Napolèyon » ! 


Vos sèriz si binauje do l'ièsse ! 

Dj'a co r'marquè ça dêrènemint 

Quand v's-avoz tchaussi su vosse tièsse 
One courone di pièles èt d'ârdijint. 


Après tot! li « p'tit caporal » 

Qu'a trouvè l' moyin d' s'arindji 

Po div'nu tot d' swite gènèral, 
N'èst-ce nin vos tot ossi bin qu' li ? 


Mins po-z-awè one tièsse qui r'chone 
A l' cène da l'Empèreür français 
Siyoz l’ bon consèy qui dj’ vos done : 
Aloz ratemint vos fè rasè ! 


Ci n'èst pus l’ môde, asteûre, su l’ dagn 
Qu'on rwè eüche dès pwèls à s' minton ! 
| n' faut nin v'lu ièsse Charlemagne 

Èt, o min.me timps, Napolèyon ! 


ll èst possible qu'en Centrafrique 

Les nwârs trouvenuche vosse bouc fwârt bia 
Mins on n' pinse nin l'min.me en Belgique ! 
On dit qu'i gn'a... qu'on « Boc’ qu'a ça»! 


Jos. PIRSON, R.N. 


Tot seü 


Pus pont d'âbe. Pont d' tchants. Pus d' richê, 
Gn-a rin di rin tot l' long d'one pon.ne. 
Qwand l' hèsse èst djus avou l'oühê, 

L’ «tot seû » s'èdure à plâye qui son.ne. 


L' «tot seû », ça v's-arive à pids-d'hâs, 

Èt ça v' ravôtchèye tot-ètir. 

— Li djoû n' neürih nin à mâ-l'-vâ : 

L' nut’ fêt sès steûles po ci qu’ lès quire. — 


On v's-ôt. Èt vos av' dreüt, mès djins. 
L'hèsse à rodje coür blawtèye o |' êsse. 
On-oûhè ça 'nn'è va, ça r'vint. 

Li plèwe, one lâme, èt l'ri èst s' mêsse. 


Mês Vos d' là-d'zeür, doû l's-av' mètou ? 
Po l' qué tiêr èst-ce qu'on côpe à coürt 
Po ravou sès-èfants pièrdous ? 

È lès r'tchâfer, è vike, so s' coûr. 


Lisa CHASTELET, R.N. 


VIEILLE CHANSON 


Li bauchèle aus deüs galants 


I 
Dj'a pris ènawêre deüs galants, 
Ci n'est nin trop por one djonne fèye. 
Djè l's-a tchwèsi, on p'tit, on grand 
Po n' nin awè les deûs parèy. 
Li p'tit a l'air d'on-avocat, 
Il est ritche ! Jugez l' difèrince : 
Li grand èst pèlé come on rat 
Et n' gangne nin co po ç' qu'i dispinse. 


Refrain 
Portant ç' n'èst nin li p'tit 
Li p'tit chalé Berguêye ! 
Ci n'est nin li p'tit 
Qui dj' vwès l’ pus volti. 
Non, ci n'est nin li, 
Mais què v'loz qui d'j faîye 
lIl a des pèpins 
Ci n'est qu' po ça qu' djè l' tin. 


Il 

Li p'tit ni vêrè nin on côp 
Qu'i n' m'apwate one rôbe di dintèle ; 
Jamaïs on nè l'a vèyu sô, 
Il est rangé come one bauchèle. 
Mi grand vaurin, c'èst difèrint : 
| bwèt, fume et djure come on scotch (1); 
Lon d' m'apwarter, chaque côp qu'i vint, 
C'est mi qui dwèt If foürni s' potche 

R) Portant... 


ll 

Su lès batis (2) Saint Nicolès 
L'ôte djoû, èstant à l' pormwinrnade, 
Dj'ètind causer, dji r'conais |' vwès : 
C'estait l’ grand... i m’ faît one ouyâde. 
Mais l'ôte èsteüve esconte di mi 
Et dji strumeûve one rôbe di sôye. 
Qwèqui m’ coûr tireûve après li, 
Dj'a fait chonance di nè l' nin vôy. 

R) Portant... 


IV 
L'ôte fiye dji voleüve règaler 
Mi grand avou des coüquèbakes : 
Su les montéyes dj'ètind roter, 
Tot d'on côp, vola l'uch qui craque. 
C'est li p'tit! Comint lî catchi ? 
— « Dizos l’ lét! i gn'a pont d'ôte place, 
« Et pa d'zeü si t'ètinds ranchi, 
« Di t' mostrer ni va nin m’ fé l’ farce ! » 
R) Portant... 


Vv 
Qwè qu' li p'tit a biacôp d'èsprit, 
Avou li, sovint dji m'ennuie : 
| pinse mi fé on grand plaîji 
En m' codüjant à l' comèdiye ! 
Tot m' boneür, c'est d'aler danser 
Aus Tris, à Bomel ou è l’ Plante, 
Mais l' grand est là po m'i mwinrner, 
Pourvu qui dj' paye li vigilante (3). 
R) Non, c' n'est nin li p'tit... 
(1) allusion aux Ecossais qui tinrent garnison à Namur. 
(2) terrains vagues. 
(3) fiacre. 
Mimi SUARS. 

Cè n'èst nin avou... 

Ène èscoriye dins s'cœür 
Qu'on arive à s' fé pârdoner 
Dè ièsse èl « mwaiïsse » 


Goria 
(D'A l' Vile) 


Gn-aveut 

Du pwin su l' tâbe 

Dès liârds dins l' ridant 
Du feu dins l'èstüve 

Dès noüs draps 

Bin blancs 

Pa d'zous |’ couvèrte du lit. 
Èt 

Gn-aveut 

L' mwaisse dè l' maujon ; 
L' mwaïsse 

Du pwin, 

Du feu, 

Dès noüs draps 

Bin blancs 

Pa d'zous l' couvèrte ; 
Gn-aveut 

L' mwaîsse... 


Èst-ç pou çoula 
Qu' l'ôrlodje 
A l'aîr si pwèneuse ? 


J. SPINOSA MATHOT. 


Li R'naud èt li Spirou 
(Lingadje di Ramiéye) 


On r'naud, tot blouw di fwim, 
Ribateüve li bwès, 

Po trover one pitite saqwè 

A s' mète dizos sès dints... 

Il aporçut à l’ piquète d'on tchin.ne 
On spirou craus come on mwin.ne. 
Li bièsse âreût bén fait l'afaîre, 
Mins po l'oyu à l’ têre, 
C'è-st-one ôte istwêre... 

— « Bondjoû, 

« Compére Spirou ! 

« Dj'a conu t' pére, 

« Èt t' grand-pére... 

« C'èsteût dès brâvès djins... 

« Dji lès-a vèyu sovint, 

« Dins l’ timps, 

« Qui sauteline djus di t' tchin.ne, 
« D'one ope, su |’ frin.ne, 

« Vêci, 

« D'Ié mi. 

« Mins ça, tot l' monde nè l' wasereût fé, 
« Djè l’ comprind bén !» 


Li Spirou, po n' nén 
Lèyi passer su s' pid, 
Prind s'-t-èscoüsse, 
Rate one coche, 

Èt si r'trove... 

Au mitan dès-ôrtiyes. 


Li R'naud, abiye, 


Abiye, 
L'atrape èt lï dit : 
— «Mi chér pitit, 


« On grand mèrci!» 


Mins po causer, faut dissèrer sès dints... 
Li Spirou è profite raddimint, 
Sautèle su l'aube 
È dit au R'naud : 
— « È, l'ami ! dj'a conu t' pére, 
«Èt t' grand-pére, 
«Mins is n’ dijine jamais 
« Leü bènèdicité 
« Qu'après-oyu d'jèré ! » 


G. MASSART-TILMANT. 


Vikèdje 
(Di Bwès Borsu) 


Rin qu'une djàbe so li stârèye, 
Rin qu'une pàte so li stèlèye. 


Rin qu'une golèye po nosse fwim, 
Deûs hos è l' pâme di nosse mwin. 


Rin qu'une goürdjiye po nosse sü, 
Quéquès gotes inte di nos dügts. 


Rin qu'un åmèn’ à viker, 
Li timps d' saquonts ronds so l' wé, 


Èt sî pids d' têre po sok'ter. 
V. GEORGE, R.N. 


Èri, li dj'vau 


« ... Désespérer c'est lâcheté ». 
Euripide. 


Èri, li dj'vau ! C'èst tot fêt. 
l'ont d'dja distindou s’ visèdie 
di loumiîre dizos l' cwan'ché. 
Twè, to r'vins co so l' pèlèdie : 


li mwärt t'a bin acsègné. 

On-êtind l’ rôkia sins r'lé. 

To pites. Mi, djo l' veû souwer. 
Reûde come li plantche do vaché. 


Is l” ditchindèt so l' vihe vôye. 

Twè, to n' pites pus qu' po t'-n-avon.ne. 
Tès clabots r'sonèt a djôye. 

Mi, dji tchante po spiyer l' pon.ne, 


Èt d'griper l' tiêr tot do long 

avou m’ malète èt l' bordon. 

Èrî ! Lê-m' sètcher l'anwion 
do |’ mwärt. 

C'è-st-on lache, ci qu' n'a pus pont 
d’ èspwär. 


Cwan'chê, éteignoir — on pélèdje, une coupe de bols à peler, 
Lisa CHASTELET. 

Au djoü d'audjoürdu 
(Di Dorène) 


Au djoü d'audjoürdu, à l' vile, fau-st-aroubi ci qu'on-z-ascauche 
èt vorè, èt todi iü ! Choroz, mès djins, choroz, quét'fiye qui lès soçons 
ariverint lès prumis à l' richonète. 


O copichot, dins l’ daladje o l' ruwe, one madame tote seüle 
ploncenéye tènawète aus vitrines. One paujère, direus' : tin! i gn-a 
co po prinde li timps come i vint! Tot d'on côp, èle prind s' bizéye ; 
èlle a l' diâle à sès cotes ; èt asp'anè one comére, qui t' n'as pus 
l'agrès do lütchi sès bodènes à t' môde, 


One djin moussiye avou dès tchêrès âdes, qui baloûje insi dins 
l' trayin, on toüne autoü, come si c'èsteut one poupène. Mins wête 
todi à t'-min-me, sés’, mi fèye, si t nè l' pètes nin wôt assèz. Bouréye 
qui t' sèrès èt cotapéye : qu'as' dandji do t' vinu èrè dins nos pids, 
don ? 


On monseü avou l' malète come on minisse fore dins lès djins. 
Pont d' timps à piède cit-ome-là. On pau après, tè l'avises qui bwèt 
S' pinte au cabarèt. Mins n'eüye nin peû, i n'èst assît qu’ sur one 
fèsse. Vo-l'-rilà tot d' swîte o l' couratriye. 


A l' vèspréye, deüs-amoureüs pa l' brès ; on s' plaît si bin li deûs 
èt 'nn'alè insi pate à pate... Ni dis' nin là : pate à pate ? Bon d' nosse 
timps, ça. Zèls, il èvont pus lon qu'audjoürdu, assuré ! Li djon.nète 
satche ou bin c'èst l' maurticot : Aléz, vinoz insi ! Afîye, is s' rabrès- 
senut. Nn-ans fait parèy. Mins zèls, is s' tchoftèt rouf rouf, come dès 
cis nin sûrs qui d'mwin i frè co djoû. 


W'è sont-is lès chwès bin pont-èt auje, èt su l' pont d' Sambe, 
lès limeüs d' baye ? S'il è d' meüre, is s' rècwètèt è leüs tchambes. 
Bin binaujes èco. È til lèsse kiboutè o l' ruwe : boudje-tu qui dj' 
passe ! Tos cès d'lachis-là, is t griperint su l’ dos come dès laïdès 
bièsses. 


Là onk quand min.me, tin ! on piîtieûs vi ome ; come on pièrdu, 
qu'a chapè à totes lès viyès guêres. Astampè aus quate cwins. Ét 

trèvautchi ossi ? Lès-autos poüssèlenut ; c'èst jamais passadje long- 
timps assèz por li drometinè jusqu'à d' l'ôte costè. Lès djins plon- 
kenut èt |’ bourè foü do l' vôye, en s' ritoûrnant on p'tit côp sur li : 
Ni sereut-ce dèdjà pus on-ome faït d' tchau èt d'ouchas come zèls ? 


Portant dins tos cèt'là, c'èst co twè qui m’ rivint l’ mia, pitit 
ratchutchu yoyome ! C'èst d' bon, sés'. Dji n' mi chine nin. Dji t' veu 
volti èt dji n' ti vôreu ôtemint : avou t' moussemint limè aus keüdes 
èt aus gngnos, qui lauke di-d-pattavau en lèvant do dos. Ca ti d'vins 
croquè dès spales èt t'as lèyi tès fèsses à l' bouwéye... Tant qu'on 
n'èst nin cor onteüs d’ twè, enfin ! Au prumî djoü, on t' disfindrè do 
palantè èt fè li sbara au mitan d' tos cès voreüs-là, qui stritchenut 
l' bodène come dès mènirs. 


... È waï véci èmon lès Rèlis nosse présidint. Afiye djè l' lomereu 
bin Flup. Quand djè l' veu tinde après s' monte su l' tauve divant li: 
Aléz ! c'èst l'eûre, ataquans ! Adon qu’ ça chonereut si bon one pitite 
rastaudje, copinè cor one bètchyîye avou s' vèjin. Là on gros mwès 
qu'on n' s'a pus vèyu. 


Après nos-ôtes ossi, o viyadie, i n’ faut nin pinsè, on-z-èst pris 
do min.me mau. Abïye sogni divant l' djoü, pwis èvôye à dadaye li 
cinsi tchèrwè avou dès marindes po |’ djoürnéye. On rabize vitemint 
po l' sogne da l' nêt; pwis rèvôye on-ome jusqu'aus p'titès-eûres : 
pus rate faît tant mieû ! Dosmètant li cinserèsse à djok tote seüle 
ni trouve pont d' bone place o lèt : Qu'i n' rivint nin, dwé ! Èle court 
à l’ finièsse ; ostant pèsselè à nonsyince qui s' covanè dins lès lin- 
çoûs èt n’ nin trouvè s' some... Li tracteür brouye vélà pattavau |' 
campagne ; lès phâres forenut o |’ nêt deüs rôyes di lumiére, en 
toürnant au lon èt catoürnè di rvint di r'va. Èt pwis don pwis, ardent 
rabate, sèmè, èt r'couru. Cor on côp d'engrais jusse divant li dérène 
fouye. Li pés d' tot asteüre, c'èst qu'i faut ratinde. Li s'mince achève 
pâr si bouye, lèye, èt l' fè longue. | faut l’ timps qu'i faut. Li cinsi si 
d'mande dèdjà : auran.n' do timps à l'awous' ? 


Osse rate dispouyi, osse rate ringuyi èt r'ssèmè. Abiye divant 
lès mwaîs timps. Come s'on-z-aveut dèdjà d'meurè one anéye sins 
sèmè. Mins c'èst nin po ça, li cinserèsse t't-au long di s' djoürnéye 
si d'mougne ossi : Nos n'aurans jamais tot fait, 


Li londi do l' Pintecosse ou à l' vèspréye dau 15 d'awous', dji 
m' va co bin assire su l'uréye tot do long do |’ grand route. One 
roufléye d'autos qui zoubèlerint bin one su l'ôte. Lès tchaufeûs, is 
t'ont dès-aîrs di Fangio aus coûses. Èt ça rôle èt ça rauguîye. Dos- 
mètant, mi, dj'èrva à pates su m’ pwèds, tot sondjant qu’ dins saq- 
wants timps lès-èfants véront sins djambes. Po-z-è qwè fè? On n’ 
rote pus. Èt mès-aburtales avou tauto, si t n'ès nin fwârt assèz po 
cayetè li ci divant twè... Onk qui n'a d' cure, qui mine come on Iwa- 
gne. Damadje ! lès bleüs ni sont jamais là quand i l’ faureut. 


Wai on pére di famile d'asteûre. Si raupin rivint d'è scole dau 
maïsse. Di s' timps, combin d' côps n'a-t-i nin fait l’ tchèt ? | n'èst 
nin pus bièsse po ça. Mins qui l' raupin è féye one paréye. Maleureû ! 
| sondje dèdjà à quand s' fi sèrè à l'univèrsitè. 


Ricausoz on pau do bon timps qu'on-z-a ieü do l' campagne. 
Bon timps ! i l' faut dire vite. On n'a pont ieû d'èstè. Èt on roviye lès 
bias djoûs fin clérs co bin one samwin.ne totute. Èt li p'tite ricwär- 
déye di solia, à l' vèspréye qu'i lauke do ploûre. 

On n’ vike jamais li djoû qu'on-z-èst. Quand lès djins ènn'iront-is 
à leû-z-auje, on djoû pwis l'ôte ? Trouveront-is l' timps do moru ? 
Siya, é, po ça. Èt co tot timpe po brâmint : s'awè parèyemint arèdii 
à nonsyince ; transsi après ci qu'arive t'-à faît l' min.me sins zèls si 
mau vikè. 


S'i gn-a co dès cis qui dijenit leû «Notre Père», v'loz wadji ? 
En d' mandant leü pwin po l’ djoû qu'on-z-èst, is sondjenut qu'il è 
faurè co l’ londemwin èt l' djoû d’après. Èt tot compte faît èt rabatu : 
dj'in.mereu tot-ostant do l' tchau sins nin tant do pwin. Ça n' costèye 
nin d’ pus do l' dimandë. 


È bin, nè l'as’ nin t' tchau asteûre èt co l' pwin d'rawète ? Èt ti 
freus co l' närieûs èt bourè t' mawe. 


Do timps passè, dol tchau, on n'è mougneut po d' bon qu'à l' 
dicauce èt au dinè d' couchèt. Ôte timps, on chin.neut quand l’ man 
apwärteut l' casseroléye : dol tchau qu'on tireut foü do salwè saq- 
wants dimègnes di rote. Mi chaque si p'tit bokèt : «| tchéreut su 
vosse pid, i n' sereut nin sûr sipatè. » dijeut-èle en fiant lès paurts. 

Portant c'èst d'adon qu'on-z-a r'cheüt lès spots lès chiltants èt 
lès fauves qu'il a falu dès contints po-z-è contè dès parèyes. Èt cès 
djins-là, en tot rènant po wêre di caurs, crauwè su leû pwin do büre 
di coche, ont trouvè moyin do s' lodji. Dès maujons en bias pâremints 
èt do l' pire di taye à tos lès-uch, lès finièsses, cor aus camoussaus 
èt aus-ayèsses... Qui riyenut si wêre qu'i n’ lût l' solia. Èles sèront co 
là, leûs maujons, qui t' sèrès o l’ cimintiére ; èt l' maujon qui ti t' fais 
bâti... One maujon, dis’ là; one gayole di sindjes, vous’ dire; èle 
sèrè èvoléye au vint. Lès-ôtes ossi, à costè, fines parèyes à l' tène : 
one rigléye di cambüses qu'ont l'air do s' si mau plaîre èwoü qu'èles 
sont. 


Po lès bâti, on-z-a rapinè su tot, lès meurs, lès bwès, lès scayes. 
Tant qu’ ça tint saqwants ratèléyes ! Èt t'è pwaterès l' doü tant qui 
t' vikerès. 


Mins quéne aujemince, dirès'. Tot d' plin pid, èt tot su l' mwin. 
On-z-a sogne di s' feume, là, one saquî; on |’ sipaugne. 


Ayi, wête bin ! Li timps qu'èl'e a d’ trop, èle court à l’ canlète 
ou èle djériye mau gaîye « qu'aus vèjins on l'a pus bèle ». Nos-avans 
trop d' chance po ièsse contints. Là ç' qui c'èst! Waïtoz lès-èfants 
d'asteüre. Rigourès qu'is sont d' cacayes èt d' bobones t't-au long 
d' l'anéye, qui vous' qui ça l'zï féye co li Sint-Nicolas oü lès clotches 
à Pauques ? Nn-èstans d'meurè fin parèy à zèls. 


Pace qui, eüye tot ç' qui t vous, i t manquerè tofêr one saqwè ; 
one saqwè qu'on n' sét payi avou dès caurs. 


(f) Auguste LALOUX, qui nos-a là lèyi li 6 di Mârs' 1974. 


LÈS WALONS : D'ÈWOU ? ? ? 

On discute souvent pour savoir si les tribus rencontrées chez 
nous étaient des Celtes ou des Germains, ou des Ceites mêlés de 
Germains. 

Pour moi, la question me paraït résolue par le fait que tous les 
mots antérieurs au latin retrouvés chez nous ne sont jamais du ger- 
main, mais du celte et, pour certains noms, du préceltique. 


El. LEGROS (A l'école du dialecte, p. 30). 

Chastelet ; 3* - Ph. Maudoux ; 8° - A. Paquet; 9° - A. Rousseau; 13* - J. 
Galer. Le 18/9 - Fêtes de Wallonie à Namur, remise du Prix Jh. Calozet 
à René Clinias pour sa nouvelle « L'Ome di strin»; au concours du 75* 
anniversaire des « Auteurs Wallons » à Liège : 1* prix, Mme Meynaerts, 
autres prix à Mme Massart-Tilmant et A. Rousseau; aux concours dialec- 
taux du Journal «Vers l'Avenir» pour les 30 ans de «Chijes èt Pas- 
quéyes ». Classés hors-concours : H. Lerutte, Mme Massart-Tilmant, Jh. 
Pirson, J. Pirson, D. Preud'homme, R. Hostin, M. Neuville, R. Viroux, E. 
Maure, A. Husson, M. Vervotte, Simone dèl Goulète, Ph. Maudoux, A. 
Paquet, R. Fraiture, R. Tabareux, Mme Hance-Burquel ; au Concours « Trêze 
à l' dozinne» du même journal, parmi les membres du jury : Lucien 
Léonard et Lucien Somme et dans les lauréats : R. Hostin, D. Preud'homme, 
A. Paquet, R. Tabareux, H. Lerutte, Josée Spinosa, Mme Meynaerts, Simone 
dèl Goulète, A. Dardenne, E. Maure, M. Vervotte, E. Evrard. 


Ont été admis au titre de membres adhérents : 15/1 - Edgard Gérard 
et André Dardenne ; 16/4 - Mme Meynaerts-Wathelet (Lisa Chastelet) ; 
15/5 - Mme Toussaint-Bacq. Membre d'honneur : Roger Lazaron. 


Ont rejoint le Paradis des Rèlis : 7/3 - René Meurant; 14/4 - Henri 
Bourlard. 


Tous nos remerciements à notre vaillant président Lucien Léonard 
toujours sur la brèche, à notre infatigable Président d'Honneur Félix 
Rousseau, Nos félicitations à tous nos membres actifs dont le travail 
inlassable (y compris à la Bibliothèque) contribue à diffuser de plus en 
plus largement notre dialecte wallon, pour nous tous, héritage précieux 
de « nos tayons ». 


Avou on fèl mèrci à tortos. 


H. JACQUES et J. GALER. 


(f) GILLARD Edmond, Djilâr (Namur) 


— C.W. 7/69, 16 p. 30,— 
(*) GILLIARD Emile (Mousier-s-S.), Bd St-Pierre, 40, Mons 
(*) — Chimagrawes, poèmes, éd. Léonard, Moustier-s-S., 63 p. 80,— 
((*) — Pâtêrs po tote one sôte di djins, poèmes, 20 p. 80,— 
(*) — Rukes di têre, 36 p., Co Mons 80,— 


— Vias d' Märs', C.W. 9/61, 
(*) — Li Dêrène Saison, Coll. « LR. "Dial. d'auj. », 1976, 43 p. SLiw 125, — 


(*) GUILLAUME Jean, R. P., (Fosses-la-Ville) 
59, r. de Bruxelles, Namur 
(*) — Grègnes d'Awous', poèmes, éd. Mosanes, 46 p. 150, — 
HANSE Joseph (Floreffe) 

— Hommage de sa commune natale, C.W. 8/69, 24 p. 30,— 50,— 
HENIN André (Han-sur-Lesse) 


— Aurmonak do payis d'An, C.W. 12/74, 2 40, — 

— Li Nwâr Tatiche (Prix Calozet 75), C.W. Te 16 p. 35— 

— Œuvres (Prix Michaux 77), C.W. 6/77, 16 p. 40,— 
(f) HENRARD Louis (Perwez-Brabant) 

— C.W. 5/52, 20 p. 25.— 
(*) HOSTIN Reynolds (Ciney) R. d'Omalius, 93 - 5300 Ciney 
(*) — Li Tch'min do l' Crwès, 32 p. 50,— 
(*) — Plat'néyes di Diâle, C.W. 3/61, 16 p. 30—  50,— 
(*) — Dès spots èt dès Ratoürnüres d'èmon nos-ôtes 200,— 


(f) HOUZIAUX Joseph (Celles), Celles (Houyet) 
— On quautron d' novèlès fauves, C.W. 6-7/54, 32 p. 30.— 


(f) HUAUX Augustin (Couvin-Vierves) 


— C.W. 7/75, 16 p. 30,— 
JODOGNE Omer 
— Sur des noms de famille namuroïis, C.W. spéc. 77, 32 p. 80,— 
(f) LALOUX Auguste (Dorinne), Yvoir s/M. 
— Lès soçons, Bull. SLLW, 10, Quai de Rome, Liège 125,— 


— Lès maurticots, b. dess. S. de Coune, C.W. 9/71, 16 p. 20.— 
— Aurmonak po 1971, C.W. 11/70, 20 p. = 


(*) LEONARD Lucien (Annevoie), Ch. de Charleroi, 84, Namur 

— One saye di Creûjète di nosse Patwès, 92 p., 2° édit. 60.— 

— LEXIQUE NAMUROIS, 1 vol., 964 p., 1969, éd. SLLW Liège 1450,— 

— Un Littérateur wallon du Canada : l'abbé J. Pirot, 98 p. 120,— 

— On n's-aprind bin l' flamind èt l' Walon, poqwè nin ? 

36 p., C.W. 7/63 et 10/66 35, Â 

— RIME-RAME, Dictionn. rimes 40,— 
LEONARD Paul, |.M.E.P., R. Juppin, 28, Namur 

— Sermons wallons enregistrés sur disques, le disque 120,— 
MANOUVRIEZ-LEROY (Simone dè l’ Goulète) OLLOY 

— N° spécial C.W. 2/76, 16 p. 35,— 
MAQUET Albert (Liège) 

— Poèmes, C.W. 2/75, 24 p. 40, — 
(f) MARECHAL Lucien (Namur) 

— Tot-à l' doûce, C.W. 6-7-8/65, 42 p. 60.— 


(*) MASSART-TILMANT G. (Mme) R. de Piétrain, 92, Jodoigne 
— Fleûrs di Chaujon, poèmes, 62 p. 100,— 


N.B. : Les Cahiers Wallons, fondés en 1937 par Eugène GILLAIN, au service 
de la Littérature Dialectale, vous offrent chaque année 10 numéros - plus ou 
moins 200 pages - pour une cotisation de 250,— (ord.)], [400,— (protect.)], 
[500,— (hon.)], [350,— min. (Etranger)] au C.C.P. 000-0795697-06 de « Lès 
Rèlis Namurwès », a.s.b.l. «Les Cahiers Wallons», 15, rue J. Hamoir, 
5000 Namur. 

PRIX 1-1-78 
éd. ord. éd. spéc. 


(f) MASSON Arthur (Les Rièzes), 


— Li Moûse, Prospêr au Paradis, C.W. 1/54, 20 p. 40, Â 

— Li clotche qu'aveut d'sârté, C.W. 4/67, 16 p. 30,— 
(f) MASSON Camille (Ausôrt-Olwè) 

— C.W. 2/72, 16 p. 30,— 
(i) RE Georges (Wépion) 


— C.W. 1/73, p. 30, — 
(*) — Au Djérdin d' mès sondjes, Rue Vauban, 41, Jambes 150,— 


MONTELLIER Ernest (Sart d'Avril), 2, Quai de Meuse, Jambes 


— Mèsse di Méye-Nêt, C.W. 10/67 30, ê 40,— 
NAMECHE Lucien (Sovimont-Floreffe) 

— Contes C.W. 5/50, 16 p. 30,— 
NEUVILLE MAURICE, 

— C.W. 4/73, 16 p. 30,— 
PERAUX Edouard (Nassogne) 

— C.W. 5/71, 24 p. 40, — 
(f) PETREZ Henri (Fleurus) 

— Fauves du Baron, 2°, 3° recueil 140,— 

— L'an quarante. Fleürs èt Fwiîts, C.W. 4/48, 16 p. 30,— 


PINON Roger (Liège), Quai de Rome, 10, Liège 
— L'émigration wallonne en Amérique, C.W. 8/70, 20 p. 30,— 


(f) PIRET Emile-Joseph (Franchimont-Philippeville) 
— Mi bia Payis, C.W. 5/59, 18 p. 30,— 
— Extraits Bibliques, C.W. 3-4-5-6/60, 96 p. 140,— 


POETES WALLONS D'AUJOURD'HUI (en librairie) 
— (20 poètes, dont W. BAL, G. BERNARD, W. FELIX, 
E. GILLIARD, J. GUILLAUME, G. SMAL présentés par 
M. PIRON, éd. Galimard Paris (coll. UNESCO) 173 p. 130,— 


RËLIS NAMURWÈS (Lès...) 


- Bibliographie 1° partie C.W. 7-8-9/64, 50 p. 40,— 
2me partie C.W. 4-5/65, 48 p. 35,— 
1964-1974, C.W. 6-7/74, 40 p. 40,— 
— Po nos Scolis, C.W. 35/40, 46 p. 80,— 
— Po lès p'tits èt po lès grands, C.W. 2/59, 56 p. 40,— 
— Prétchemints è walon (10 homél.), C.W. 1/70, 32 p. 30— 
— Chants et récit. enf., C.W. 1/72, 28 p. 40,— 
— Calozet Jh. (1893-1968), C.W. 7/68 80,— 100,— 
— Hommage à Jh. Calozet, C.W. 5-6/63, 32 ns 50,— 
— Hommage à Félix Rousseau, C.W. 1/77 40, ÂÂ 


— Matagne-la-Petite et Saint Hilaire, ill. ES È w. 7/77 50 = 80, =. 
— Plumes Féminines Dialectales R.N., illus S. de Coune, 

C.W. 10/77, 24 p. 50— 80,=Â 
— Dialecte wallon - Loisir et Culture, C.W. 4/69, 32 p. ` 40, =Â 
— Aurmonak po 1974, C.W. 11/73, 20 p. 40, =Â 

Ça tint à qwè ? 


Li djôye, au jusse, ça tint à qwè ? 

A l fiyâte qu'on mèt 

Dins s' boune sitwale ? 

Aus caurs qu'on laît tchaîr dins li scwale ? 
Aus cias qu'on z-a mètu à pont, 

Nin po lès minâbes qu'ènn'ont pont, 

Mins po nosse rinoméye. 

Èst-ce qu'èle tint à l' tièsse rèscrèstéye 
Qui waïte pus wôt, pus lon 

Qui nosse coron ? 


Li djôye ? èle tint 

Au noü solia, au lèdjêr' vint, 

A l'êwe dè l’ gotinante fontin.ne, 

A l'aïreü qui ramwin.ne 

Aulouwètes èt pinsons 

Su lès djètons. 

Èlle èst dins l' vièspréye rapwaîrîye 
Quand-èlle acoûtche di l'aîrdiè caflorîye. 
Dins l' loüdène qui bètchetéye su l' twèt 
L' bokèt d' laurd pris dins l' jate do tchèt. 
Èlle èst dins l'uch au laudje, 

Po qui l’ cia qu'intère n'eüche pont d' taudje. 
Èle vike dins on visadje d'èfant, 

Dins lès-ouy ramouyis da m' man 

Tot r? waïitant mès p'titès marayes 

Qu'ont dès noüvès tayes 

Po cachî leüs clokes o djârdin... 

Li djôye ? ç'èst Pauque ! N'ètindoz nin ? 


A. BACQ. 


Olwè-su-l'Virwin. 


Pauque à no pachi 
Tchanson pou mè pètite fiye. 


L' solia d'avri a ravèrdi 
Lè vèrt wazon dè no pachi, 
N-è fèjant l’ pus bia dès tapis. 


Aveu dès marguèrites tout dru ; 
Bôrdè d' nwârès spènes qui piquenut, 
Aveu dès mouchons tant-èt pus. 


Èt, dèlé l' baye, si bén flori 
Qu'on a plaïji à lè r'waîti 
Lè joli-bwès... 


Choü lès clotches soner su l’ vilâdje 
C'èst Pauque,... Abiye, va quê t' pauscâdje 
A no pachi... 

Si bén flori. 


Simone dèl Goulète (C.L.W.G.C.O.) 


Vikèdje 
(Di Bwès ; Bois-Borsu) 
Lès-awous' à ratchèri, 


Lès cinas qu' fât fé r'dohi, 


Totes lès djâbes à-z-ètèsser, 
Totes lès pâtes qu'i fåt strûler, 


Tos lès pwins qu'i fât prusti, 
Li monde ètir à r'pahi, 
Tos l's-ivièrs, tos lès-ostés, 


Totes lès-eüres à disvôtier, 
Tos lès lonhês à disfer, 


Totes lès -astontches à d'vièrser, 
Èt nosse wahê à clawer. 


V. GEORGE. 

Mi vayant ! 
(Lingadje d'An.nevôye) 


Cor one finièsse qui waîte au laudje ; 
On visadje d'èvôye à l' disbautche... 


On grand fauteuy qui stind sès brès 
Po ľ cia qu’ s'i a tant rafürlè.., 


One bêrce qui s’anôye dès braïriyes 
Do crapôd djus di s' vicaïriye... 


On-uch qu'on z-a r'cloyu po d’ bon 
Su dès djôyes come gn-aurè pupont... 


On vi bondiè qui wiye... pèrson.ne : 
Évôye lès vis, èvôye lès djon.nes ! 


One place di pus è nosse culot, 
Èt, po l' prinde, w-è-st-i l’ raculot ? 


Choûte cwâkè d'zeûs t payis, m’ vayant,... 
Niche dins lès cindes,... là l' breüje,... ardans !.. 


Di l'âme è t' cwârps !... Là | seûl mirauke l... 
Sins Vinrdi-Saint i gn-a pont d' Pauque ! 


Deüs fwârt vis 


Is s' richonenut, ç' n'èst nin dè dire, 
Lès p'tits vis èsconte do toqwè. 
Is-ont l'air do n’ pus ièsse ètir. 

On rin lès freüve tchaîr à bokèts. 


Èt leüs p'tits-oüy ni sont qu' d'one sôte. 
Si on pôreüve compter leüs plis, 

Sür qu'is 'nn'ont ostant onk qui l'ôte. 
Saqwants blancs tch'fias su leüs timplis. 


Jamais persone ni saureüve dire 
Liquéque dès deüs qu'èst lèye ou lil 
On pinsereüve à lès veüy sorire, 
Qu'is-ont tofêr siti ainsi l... 

Qué bia tauvia, po l’ ci qui tüse, 

S'i pôreuve lès veüy, aspoûyîs 

Li coûde su l' baguète d'one plate-büse, 
Parint dès sovenances do gurni ! 


Wai l’ brique su l’ taque qui fait one bosse ! 
On l' rèvolpéyerè totaleüre 

Esconte, li pêlon d’ té po l' tos’ 

Mins ci n'èst jamais po asteüre ! 


Su leü chou, one couvête à pèces, 
Nin po l' frèdeü..., po-z-awè tchaud. 
A places, on vwèt briquer lès crèsses 
Di leüs sètch djignos pa lès traus. 


L' grawiye ni sièt pus à grand-tchôse, 
Pus rin à cheüre quand on-èst vi! 
Lès dints d' l'ècnéye sont bin rèclôses, 
Pupont d’ crayas dissu l' grèyî !! 


Al. BODART, R.N. - Molon. 
(Lauréat du Prix Paul Moureau 1978) 


Èm visène m'a dit 
(Parler de La Louvière) 


Èm visène m'a dit : «Au bos dès brasséyes 
Lès godèts sont prèsses à s' léchi coyi ». 
Mi, d'ai rèspondu : « Mon Dieu qué idéye 
Alzin d-aczter à vo fourbouti ». 


Èm visène m'a dit : « Au bal dè l’ ducace, 

Du voüroüs danser trwâs djoüs avü vous ». 

Mi d'ai rèspondu : « Mamesèle, à vo place 

Du candjeroüs téke fwas pou n’ pont fé d’ djalous ». 


Èm visène m'a dit : «In r'vènant d' grand-mèsse 
Ralone come lès-autes pa l' pièsinte d'Amoür ». 
Mi, d'ai rèspondu in l’ ravisant d' crèsse : 

«ÈI voye èst fin stwate, èt c'è-st-in dèstoûr ». 


Èm visène m'a dit : «Vos mèritèz 'ne trimpe, 
Du vos vwas volti, c'èst pus foürt què mi ». 
Mi, d'ai rèspondu : « Faleut l’ dire pus timpe, 
ll a bin deüs-ans què d'atind ç' djoû-ci ». 


Charles GEERTS. 


Tossint o hôt payis 
(Linguèdje di Marcourt) 


On ciél d'tchindou so l' teût, 
gris chaye. 

One crowe êr 

qui hape li foumèye 

èt |’ kimache 

avou lès noûlèyes. 


Li djint è va so l' vôye, 
li djint qu’ s'anôye. 
L’ djèyî avou s'anôye 
d'vins sès guènèyes. 
Et co li neûre sipène 
di l'hâye 
qui n'èst pus qu’ bwès, 
pus qu’ mäyes. 


Li djint è va so l' vôye, 
qui pwate dès mâlès fleûrs 
d'zos sès grizès pinsèyes. 
Tot çoulà n’ sièv à rin. 
l n’ f'rè nin djoû ènêt 

so l’ hé. 


So l'ête, on n'ôrè sûr 
qui l' vwès do r'grèt 
soumatcher 
d'zos l'creûs d' bwès. 
Rin n' sièvrè à rin d' rin. 
l n° frè nin clér ènêt 
so l’ djint. 
Tu direûs 
qui tos lè cis d’ là-hôt 
dismacralèt leû lin.ne 
po-z-èmacraler l’ timps. 
Li ciél aclintche si fwârt 
qu'i hîtche à ras’ di tère. 
Tot-à-fêt èst r'nètié. 
D'pôy lès crèsses qu'a l'êwe d'Oüte 
tot-èst d'ôte pârt. Di nou costé. 


On n’ veüt pus |’ djint 
qu'è r'va so l' vôye. 


On n’ veût nin l’ creüs 
qui spate sès rins. 


Lisa CHASTELET, 


Gris chaye : gris ardoise — aclintchi : pencher. 


Extrait du recueil «| toûne dè coûr », qui a mérité le prix des Critiques (dit 
Renaudot dialectal) à Liège ce 25 février 1978. 


Rèsconte 
(Lingadje di Grand-Leez) 


Dj'a rèscontré trwès bèlès stwèles, 
Su l’ vôye dès doze bonîs. 
Li prumeure m'a sori. 
Sins rodiji, èle m'a dit : 
Dji so trop p'tite 
Èt pus frède qui dèl pire, 
Dji n'a rén à vos dire. 
Li deüzyin.me m'a r'waîti : 
Èt en m' twèsant dès pids j'qu'à l' tièsse 
M'a dit : mêrci ! 
Dji so co dins m' prumeure djon.nèsse. 


Dj'a v'lu prinde li trwèsyin.me 
Cèt'lale, 
Li pus djoliye dès trwès 
A ridè foü d' mès dwègts. 


Adon ! 
Èle m'a faït sine po m' dire : 

Ç 'n'èst nén tos lès djoüs fièsse 
Si gn-a dès-ouy didins vosse tièsse, 
Qund nos quiterans di-d-ci, 
Vos nos vwèroz pârti 
Po l' paradis. 


Djè l's-a waîtî 'nn'aler, 
Bunauje, dè l's-awè rèscontré. 


Albert ROUSSEAU. 


Sovenances d'on curè d' viyadje... 
Li vi Lèloup 
(Do Payis d'Han) 


Quand Matieû a stî arivè dins s' parotche, i n'a nin iu l' timps 
di s' ritoûrnè qu'on l' vinot oukè po l' vi Lèloup qu'èstot po moru. 


Ci n'èst nin véy moru què l’ sibarot. Si mârène dèdjà, èstant 
djon.ne, èt sès parints, nawére, i l's-avot vèyu 'nn'alè paujiremint, 
clôre leüs-ouy come po s'èdwârmu èt s' lèyi ralè come on dit. Come 
on z-èrva o |’ maujon d’ sès parints. 


Maïs po |’ preumi côp, i lî falot aîdi on-ôte à moru. On n'aprind 
nin ça dins lès scoles. Strindu on-ome, tot rotant à costè do vèjin 
què l'avot v'nu quére. « Qui ç' qui c'èst ? » « On vi brâve ome, savoz, 
Mossieü l' Curé. Et qu'a iu dès rûses dispôy qui s' feume èst mwate, 
là lontimps. Si fèye, one gârce, l'a lèyi tot seü po couru vôye avou 
on-ome. Là co bin qu'il a lès vèjins ». 


Quand il a intrè o l' cassine, li ví Lèloup èstot d'djà lon. Raca- 
fougni dins sès couvêrtes, on p'tit filèt d’ chume l? courot tofêr foû 
d’ sès sètchès lèpes èt l' grosse Fanîye li r'foûrbot à faît. Matieû a 
d'morè là on bokèt au pîd do lèt. Pus il a dit one priyére, tot doûce- 
mint. L'ome què l'avot aminè a tirè s' calote èt lès deûs-ôtes coméres 
qui ramechint à costè ont intrè. 


On n'ètindot pus qui l'érlodje qui discôpot lès-eûres èt l' grosse 
Fanîye qui frotot avou d' l'Eau d’ Cologne li visadje tot ratchitchi. 
Matieû l'a signi avou l'ôle dès malades èt is-ont co d'morè on bokèt, 
rasta, tot choûtant l’ pôve vi ome satchi après s' t-alin.ne. 


Lès coméres avint fait do cafè. ls ‘nn'ont bwèvu one jate o !' 
cûüjène avou one gote di blanc pèkèt qui l’ vi Lèloup catchot o fond 
do l’ drèsse, C'è-st-insi qu'on fait conuchance. «|l è bwèvot bin one, 
savoz, Mossieû l'Curé, maïs faut Iï pârdonè. | n'a wére iu d' chance. 
Si feume qu'a moru tote djon.ne èt s’ fèye, li grande Clära, qu'a mau 
toûrnè. Portant, i nè l’ tapot jamaïîs à l'abas. C'èst todi s' fèye èn' 
don ! On duvrot lí fè dire maïs où è-st-èle ? Gn-a nolu què l’ sait. 
Nin d'djà li motôt bin. Et pus, èst-ce qu'èle rivérot ? Qwè fè asteû- 
re ? ». « Ni v's-è fioz nin. Ële rabizerè todi po ramèchenè sès saquants 
cayèts ». 


l faît si pôvriteû sais’ dins lès cüjènes dès vis-omes tot seüs, 
On dirot qui t't-à-faît èst là dispôy cinquante ans sins boudiji. Li 
plate-bûüse avou l’ grawiye èt lès picètes. Li coqmwâr tot machurè, 
A l' têre, li batch au tchèrbon, di scrufiêr, avou l' mantche do l' palète 

qui passe pa l' trau. A costè, li grosse drèsse èfumyîye, li ridant qui 
sôt' foü, lès deûs-uch one miète sclimbwagnes. Maïs c'èst do vi 
tchin.ne, valèt, èt on conucheü è f'rot s'-t-afaîre. 


Di l'ôte costè, li fauteüy qu'è va à fligotes avou one grije cou- 
vêrte di sôdär po s'assir. Su l' tauve di blanc bwès, li cafetiére sicaye- 
téve èt trwès jates totes chaurdéyes. Li nwâre calote pind à on clau 
avou l’ cârnassière di cür. Su l’ djîvau, li crassèt do timps dès vis 
parints, li pupe èt l’ toubac èt one Notre-Dame qui Fanîye li a rapwar- 
tè quand èlle a sti à Lourdes. Li portraît di s' feume èt l’ ci di s' fèye 
quand èlle a fait sès Pauques. Au mitan, on Sacré-Cœür,, bleü èt 
rodje, dins on câde. C'èst là qu'il a passè tant dès djoûs, li vi Lèloup, 
en r'tüzant à sès djins. En s’ clinçant dizeüs l' tauve, i vèyot pa l' 
finièsse si corti qu'è va à rin asteûre qu'i n'a pus l' fwace dè l'ètèr- 
tinu. Et po qui ? 


Il a moru à deûs-eûres au matin. Fanîye n'a nin arètè do l’ rapaîri 
èt d' li r'souwè s' minton. Pus, il a soflè, deûs, trwès côps, en fiant 
dès boles. Et ç'a sti tot. 


Quand Matieû a riv'nu li lond'mwin, i nè l’ riconuchot pus. Tot 
rabiazi, tot radjon.ni : sès strwètès massales bin raséyes, one bèle 
blanke tchimije, nin da sin.ne dandjereû èt one nwäre cravate, lès 
deûs mwins nukéyes su l' tchapelèt di s' moman. Prôpe come on vi 
baron. Là co bin mwins côps qu'on z-a lès vèjins. 


A. HENIN. 


Li timps... 
Do Saut ; Sart-St-Laurent) 


Come is l'ont bèle, lès djins qu’ pol'nut 
Djèmi leûs pwin.nes 

Èt mèsurer l’ song qu'a couru 
Pa totes leûs win.nes ! 


Dji vôreüve si bin p'lu lauki, 
P'lu criyi « auwe » 

Èt dins mès brès, tinre èt blonci 
Mès djoûs d' rascrauwes... 


Mins faut bouter, dji n'a nin l’ timps, 
Faut gangni m' mitche ! 

Po braîre tos nos côps di r'lèvins 
ï l’ faut ièsse, ritche ! 


A. BACQ. 

Non èt Non 
(D'A l' Vile) 


Non, non èt non ! Dj'ènn'aï m' sô, 

Dj'ènn'ai 'squ'a pa dzeüs m’ tièsse 
D'atinde rütyi qu' lès djins sont bièsses 

Èt qu' tout va mau ; 

Què no monde s'è va pa fèrloques. 

... Dins l’ timps, on r'wéteut à 'ne mastoque 
Asteûre !... C'èst tout qui toüne au r'viêrs 

ï djale à Pauque, 

l faît bia à l' Nowé; 

A l's-atinde, su têre 

Gn-a pus qu’ dès vaurins 

Èt dès mwaîchès linwes... — « Quand ç' qu'on r'fét l' guêre ? » 
Èy is sont «conte», conte tout, conte rin, 
Conte èl cia qui n' fait rin ; 

ÈI cia qui djond sès mwins ; 

ÈI cia qui n' lès djond nin. 

Lès voyants...; c'èst dès mwaîs-apôtes : 
Is mindjeneut l' pwin dès-ôtes... 

Quand l' solia toque : í faït trop sètch! 
Quand i ploût : i faît trop frèch ! 

L' vint n'èst bon qu'a dèspouyi lès fleûrs 
L'ôrlodje qu'à dèsbiyi lès-eûres. 

ls sont conte lès cias qu'on l'cœûr laudije : 
C'èst dès galvaudeüs 

Èt dès bribeüs 

Lès cias qu'on |’ cœûr binauje. 

Gn-a pupont d' mouchon dijeneut-is, 

Èy is rauyeneut lès nids ; 

Pupont d' tchanson, 

Is rauyeneut lès bouchons. 

A l’ aïreü d' leü rève is spotcheneut lès stwales 
Èt djèmicheneut : gn-a pupont dè stwali; 
ls r'vièrseneut lès potales 

En soumatchant : gn-a pupont d' paradis. 
ls sont conte tout èt conte rin 

Lès bonès djins come lès vaurins. 

Èt mi ètou... djè seü « conte » 

Oyi, conte zias tèrtous, 

Zias tèrtous 

Tous lès cias qui sont conte tout. 

Pace què l’ boneûr, bin... i l faut v'li. 
Èt crwâre à l' grène qu'on sème dins l’ roye, 
C'èst lè skèpyi. 


J. SPINOSA-MATHOT. 


Coürt djoü 


Vièspréye ! On n'i vwèt pus dès masses ; 
Dérin côp d' brouche, rodjausse, au lon. 
L'èwarante nêt monte à l' pilasse 

Èt spoüsseléye on rèstant d' sauvlon 


l n'a wêre claïri dissu l' tiène, 

Li galiot n'ènn'a nin rèchu 

Èt l'ipe a d'mèrè dins lès cènes 
Longtimps d'vant l’ timps do taper djus l 


Vos-nos r'ci su l' chame di l'ombrire, 
lèrtchis pa l' tamon vièrmolu 

Qui djure èt wigne dins lès warbires. 
Nos talons s'aclapenut au glu. 


Nosse-y-âme ossi èst rèvolpéye 
Dins lès nipes do nwâr spawèta ; 
On-ôt l’ rin.nète dins l'èchavéye, 
Èle somadje au bwârd di s' potia. 


Su l' timps qu’ nosse paupire si ramouye, 
L'èfant djond sès mwins, prîye tot bas. 
On vwèt claïri dins sès grands-ouy ; 
Dimwin, li prétimps sèrè là! 


Mins quand l' solia r'griperè à l' chaule, 
Lès djoüs n' sèront-is nin spanis 

Pa l' laid m'vét qui cubeüve li bôle ? 
Ç' mèst nin li què l'aurè sqwéri ! 


Alex. BODART, R.N. et Molon. 


ÈI dintèlière 
(Lingadje dè Fagnole) 
Bin achite su ‘ne pètite tchèyêre, 
Sins piède dè timps l'èstè, l'iviêr, 


L' dintèlière toûrneut sès fusaus 
L' chije t'te intière, padri s' viè carau. 


Dès dintèlières dins |’ Namurwès, 

Faut l' riconèche, gn-a pus qu’ deüs-trwès 
Mi, mès tayons èt ratayons 

Éstint dès vrés, dès purs walons. 


Djé vu m’ mame clinci su s' cärau, 
Rifter, clicoter sès fusaus... 

Èle tècheut dès finès dintèles, 
Filès d'avièrje, dès-arnitwèles ! 


Sins bèziner, dès djoûs, dès mwès, 

Sès deugts f'ièt rider lès filès : 

Is f'jint pus d'in côp l’ min.me navète... 

L' timps d' lès crwèser dè gauche à drwète. 


Pwints d' grîye, pwint d' tule ou bin pwint d' twèle, 
Faut du timps pou fé dèl dintèle ! 

Dès-èsplingues ? On nn'a bin stitchi... 

Ça fét mwints dozin.nes à r'ssatchi. 


Sautèz, r'djiblèz, mès p'tits biyebos ! 
Tchantèz, dansèz dès eüres d'asto ! 
Dins |’ mèlèye, lès v'là dèsvüdis : 
Faut l'zès r'bobiner p'tit à p'tit. 


Pou dès dintèles ou dès naperons, 
Dès cafloris, dès bias-èt ronds, 
Lès filès, vos faut lès tinkyi ; 

Faut satchi d'ssus, l'zès tèrlaci... 


Dintèlières aus-ès deugts subtils, 
Sins lachi, adjustèz vos fils ! 


Solange BRANCART. 


z 

One mwin d'èfant 


Pus taurd, 

Dji vôreûve bin qu’ vos vos sovenoche 
Qui nos-alin.n' nos promwinrner 

Nos deûs, 

Au long dès vôyes èt dès pisintes do pârc', 
Vosse pitite mwin 

Bin rèssèréye 

Dins l' mwin nukéye èt crèvaudéye 

Di vosse pärin. 


Mins mi qui n'a pus wêre à viker 
Dji m’ sovin d'djà qu'ayir 

Dj'a tnu èm’ mwin 

One saqwè d' doüs, 

One saqwè d' tchôd 

Come on p'tit pouyon discloyu. 


André PAQUET. 


Come no vicâdje 


ÈI pètit ri qu'è va, paujêre 

Èyu coürt-i ? 

Viès dès djoüs qui sont co à v'ni ? 

Viès dès boneürs qu' féyeneut plandjêre ? 
Viès lès pwènes d'in nouvia stwali 

Èt dès stwales qu'on waîtera au r' viêrs ? 


ÈI pètit ri, toudis d'assène 

S'è va... S'è va... Sins sè r'toürner 
l prèstit l' timps qui d’ meure à fé. 
Come in bon scoli, i scrît s' pâdje : 
Ene voye d'eüwe dèdins no vicâdje 
Au-t-trèviès des bos èt dès tris. 


… Come no vicâdje, i coûrt, èl ri. 
Mins gn-a rin qui pou l'aspètchi 
D'aler toudis pus lon fé s' lit 

Pou què l' solia d'èn-ôte payis 

Eüche ètou ène place pou s' coûtchi. 


J. SPINOSA-MATHOT, R.N. 


R. I. P. 


(ou : Réquièscat-in' Pâcé 
po l” cia qui n'sét ni : A ni Bé). 


(Lingadje di Biou) 


Moussi dins lès c'mintiéres ? Dji n'i tneûve nin biacôp ! 
Dj'aveüve brâmint trop peü qu'on mwârt m'apice pau cô, 
Solève li pîre d'one fosse èt m’ foute au trau pa l' craye ! 
Mins à l'âdje di sèt-ans, il a falu qu' dj'i vaye : 

Lès scolis, à l' Tossint, duvin.n' pwartè dès fleürs 

Su l'fosse dès cias qu' sont mwârts po disfinde noste oneür. 
Dji tron.neûve come one fouye, mins dj'a sti rate à m'auje 
Gn-aveüve pont di squèlète po m' ratinde padri l'auje ! 
C'è-st-auji à comprinde ! | plouveüve à sayas ! 

Èt lès mwârts ni plin.n* mau do rèche foû d' leü vacha ! 


Dji m' sovin di ç' djoü-là come ci c'èsteüve èyir ! 

Ci qui m'a l’ pus sbarè, c'èst do veüy su lès pires 

Lès trwès lètes «R.I.P.», sicrites dizos chaque nom. 

Dji m' dimandeüve poqwè, sins-è trouvè l’ raison. 

« C'èst quét'fiye », a-dj' pinsè, « rin qu'one mârque di fabrique » 
« Mins quand dj' vièrè l' vï Gusse, i faurè qu'i m' l'èsplique ! » 
Èt come dji m'arêteüve po cheüre mès pids plins d' broüs 

Li maîsse, qu’ èsteüve drî mi, m'a criyi : « Rote, | Ploüt ! » 
R.I.P.? Rote | Ploût ? volà l’ clè do mistére ! 

Ci côp-ci, dj'a compris ! Tot èst nèt', tot èst clér ! 

Si on-a marquè ça au pid di totes lès crwès 

C'èst po rapelè aus djins qu'on n' pout nin s'arètè! 

S'i gn-a onk qu'èst plantè o mitan do l’ pisinte 

Tos lès cias què l' siyenut sont oblidjis d' ratinde ! 

Mins poqwè n’ mèt-on nin, o l’ place di R.I.P. 

Li min.me plaque qui d'vant l' gâre : «Défense de stationner » ? 


Portant dji m' dimandeüve si m'idéye èsteüve jusse 

Èt po-z-è ièsse pus sür, dj'ènn' a causè à Gusse, 

On vi martchand d’ lacètes, argneüs come on tchin d' coû. 

— «R.I.P.» m'a-t-i dit, «n' vout nin dire Rote, | Ploût » 

« C'èst lès trwès prumêres lètes do mot walon : « RIPasse » 

« S' on n'è scrit qui |’ mitan... c'èst pace qui gn-a pont d' place !» 
« RIPASSE !» c'è-st-on sowaît qui pèrson.ne ni comprind. 

« C'èst nos mwârts qui d'mandenut qu'on racoure pus sovint, 

« S'asgligni su leü fosse po-z-i dire one pâtêr 

«Mins po ça faut qu'on s' jin.ne ! Volà l!' nuk di l'afaïre. 

« On s'rè là à l' Tossint pace qui c'èst l'abitude ! 

« Quét'fiye à l' Floriye Pauque, quand l'iviêr sèrè iute ! 

« C'è-st-one corwéye, savoz, do v'nu deüs côps par an» 

« « Apwartè saqwants fleürs dissu l' tombe di s' moman l» 

« Qu'on laîye lès mwârts tranquiles !... S'on nè l' dit nin... on l' pinse » 
« Et po stofè on r'môrd, po-z-awè bone consyince » 

«On invente qu’ R.I.P. vout dire : « Repose en Paix!» !» 


Dins ç' qui l'vi Gusse raconte, gn-a quét'fiye bin do vrai ! 


Jos PIRSON, R.N. 


Gn-a dès cias qui moreneut ... 
(A |’ sovenance da l'abé DELOBBE) 


Gn-a dès djins qui moreneut 
D'awè usè leüs bras 

A satchi su toutes lès ficèles 

A ravèyi tous lès solias 

A raleumer toutes lès tchandèles. 


Gn-a dès djins qui moreneut 
D'awè usè leü viye 

A macener dès boneürs 

A rastamper dès guïyes 

A r'fachi dès couleûrs. 


Gn-a dès djins qui moreneut 

D'awè vikè pou l's-ôtes 

En trop s' broyant ausès bouchons, 
D'awè djouwè su toutes lès côdes 
Pou ramantchi tous lès violons. 


Gn-a dès djins qui moreneut 
D'awè usè leû vicaîriye 
D'awè usè leû cœûr 

A toudi tout vèy trop voltiy. 


Josée SPINOSA-MATHOT. 


L'apirdice 
(Linguèdje d'Haltène) 


— «Hé, l'Aspirant ! T'ènnè sés asséz tot compte fêt, po conti- 
nuwer sins mi! T'achèverès bin l' pwèsse tot seû ! Ti k'noche li vôye 
à sûre, ti l'a calkeülé t't-aleûre èt c'èstüt jeüsse ; ï n-a wêre di trafic 
èt pwis si í s' passe eûne sôte ou l'ôte, dji sos è m' cabine...» Li 
Prumî Lieûtenant a tapé on moumint si r'gärd à lon seû l' mér, a 
achèvé s' jate di cafè èt a d'chindou lès strûtès montéyes di fièr. 
l r'sèréve dèdja d'ouch di s' cabine qui l'apirdice n'avât nin co fêt 
on djèsse. | n'avût nin min.me dit « Mèrci !» â « Prumi» tont il èstût 
mouwé. 


Eco eûne miyète, il alève rouvi dè rimpli l' cayé où-c' qu'on rassît 
tot çou qui s' passe seû l' passerèle ! 


Si mwin tron.néve quond il a scrit : «Je reprends le quart au 
« Premier » ». 


On côp d'oûy seû l' mér : il a fêt ça, come ça, sins-i sondji, pace 
qui c'èst l'âbiteüde... Rin ! Tot va bin! 


Insi, vo-l'-là tot seû po minér l’ batia... rin qu’ d'i sondji, li song 
li r'monte co à l' tièsse, il è-st-ossi rodje qu'eüne crèsse di coq... 
Est-ce di sogne, di firté ou d' djôye qu'i s'a mouwé insi ? Eûne miyète 
di tot po l’ püs sûr... 


Volà tot près d'qwate mwès qui l'« Armement Plouvier », eûne 
grosse mohone di navigâcion d'Anvêrs’, l'a ègadjî po fé lès voyèdjes 
èt Montréal à Canada. | v'néve dè rûüssi sès-ègzamins come oficier 
è l’ Marine, avou distincsion, si-v'-plêt ! Fini lès scoles ! Dispôy, i « fêt 
l' posse di 4-8» avou l’ « Prumî» po-z-aprinde çou qu'i fât fé quond 
on-z-èst seû l' passerèle. 


C'èst come divins tot, parèt, è |’ marine : on v's-a apris brämint 
dès-afêres è scole, on v's-a fêt fé « dè la pratique » di timps-in-timps 
seû on p'tit batia mins di-d-là à-z-èsse tot seû qwatre-eûres à long 
mêsse d'on batia di 15.000 tones, i n'a püs lon qu'di-d-ci à l'ôte bout 
dè monde. 


Mèêsse tot seü... Èsse rèspon'säbe dè l' vôye dè batia, di s’ vitèsse 
èt surtout fé tot po l' mète foü dès côps ! Qui pinserîz vos-ôtes si 
vos-aviz vingt-ons èt èsse è s’ plèce ? Ô, í n'avût noule sogne à-z- 
aveû ! Is v'nèt dè moussi fou d'eüne fwète tempête ; èlle a kinoyou 

l batia trwès djous à long. Asteûre, li vint èst toumé, li timps s'a 
r'mitou â clér, lès gros hiyons d'êwe ont discrèhou èt pwis è ç' cwène- 
ci d' l'Ocèyan, c'èst râre quond on rèscontère eün-ôte batia... Rin, 
djo ! 


Oyi, rin! Tot ça èst bèl èt bon mins seü l' mér, tot pout todi 
ariver seü on rin d'timps ; i fåt todi droveü l'oûy èt l’ bon! 


L'apirdice a toqué deüs' trwès côps seü l' compas : Rin à dire, 
l'ome qui tint l’ vèrnia poudrî leû, süt l’ drûte vôye, come seû dès 
ray. Li batia a l'air dè porsüre eüne siteüle qui r'glatiche, vêla á lon 
où-ç' qui li steûlî ridjond l' mér, sins mây èl ratraper... Èt portont si 
l'apirdice voléve... N'è-st-i nin mêsse après tot !... Poqwè nin ?... 


ll a pris dès mèseures seü l' cârte pwis, lès deüs mwins as- 
pouyiyes seü l' bwèrd dè l' tâve, lès-oüy druts d'vont leü, il a dit hôt- 
èt clér : «Babord cinq!»... «La barre à babord, Lieütenant» li a 
rèspondu l'ome. L'awiye dè compas a boudjî èt l’ batia a clinci eüne 
miyète püs fwêrt à gauche... Ci côp-ci c'èst d' firté qui l'apirdice a 
rodji. | s'a sintou eün-ôte ome... « Tribord cinq!»... «La barre à tri- 
bord, Lieûtenant». Èt quond l’ batia a sti riv'nou seû l’ vôye qu'i 
süvéve d'avonce : « Come ça ! »... L'ome n'a rin dit d' püs. Volà dès- 
ons qu'il èst seü l’ mér, i l's-a viyou totes èt il a compris çou qui 
l djon.ne mêsse rissintéve. Quond ci-ci s'a r'toürné, i li a sori. 


Li five di l'apirdice discrèhéve tot doûcemint, i sondjive... | son- 
djîve à s' mame qu'avüt lèyi goter l'oüy quond il avût pris l' train po 
Anvêrs' ; i sondjive à s' papa qu'avût rôlé s' bosse dès-on.néyes seü 
l' mér : | savût çou qu’ c'èstût dè mèsti, leü ! | sondjive à leû diôye 
quond i l'zï scrîrût : « Mame, Papa, dji fês 4-8 tot seü !... ». 


Li cloke a soné... Kimint, dèdjà 8 eüres!... Vola l' Deûzin.me 
lieütenant qui monte po l’ remplacer... — «Tin! tès tot seü ?» 
— «Oyi, li Prûmi dwème !» — «Ça a stou ?» — «Oyi!» — «Tant 
mieûs d'abôrd »... Èt on n'a rin dit d' püs. È l' Marine, vèyeûz, i n’ fåt 
wêre di mots po s' comprinde èt l'« Tant mieûs !» dâ Deüzin.me valé- 
ve tos lès compleümints qu'on dit seü l' tëre. 


L'Apirdice a r pris l’ cayé. Si mwin n' tron.néve pus asteüre. Il 
a scrit « R.A.S.» çou qui vout dire : Rien A Signaler. Tot scrihont ça, 
il a sori. C'èst qui, po tos lès-ôtes, là, seû l' batia, i n'avüt vrêmint 
«rin à signaler»; ci nêt-là ni compterût nin d' püs qu'eüne ôte. 
Mins por leü, ci n'èstüt nin parèy; por leû, c'èstût li k'mincemint 
d'eüne ôte viîye : i n' rouvîyerût mây ci nêt-là. 


R. PRIGNEAUX, R.N. 


— Les Aîrs do Payis Walon, C.W. 8-11/74, 82 p. 85, =Â 100,— 


— Fleürs Dialectales, 40 écriv. wallons, 84 p. 120,— 
— Deux messes, C.W. 8-9/73, 24 p. 40,— 
-— =V èmon nos-ôtes, trois églogues, C.W. 6/67 25, =Â 


Les Cahiers Wallons, Coll. années 1947 à 1974, par an 250,— 
— Vignettes, textes wallons p" cor., fles de 16: 5 f.: 30,— -8 f.: 40,=@| 
REMACLE LOUIS (La Gleize), 92, rue du Limbourg, Liège 


— Fagne, 25 poèmes trad. notes, C.W. 9/69, 24 p. 30,—  60,— 

— Mwète Fontin.ne trad. note, C.W. 2/74, 24 p. 30— 60, Â 
ROUSSEAU Albert (Grand-Leez), rue Brux., 56, Fleurus 

No spécial, C.W. 4/71, 16 p. 30,— 

— Prix Michaux 1975, poèmes, C.W. 8/75, 16 p. 35,— 


ROUSSEAU Félix, 113, rue Mazy, 5100 Jambes 
(*) — Namur, Ville mosane, 3° édit, (en prép.) 
(*) — La Wallonie, Terre Romane, 5° éd., rev. augm. et ill. 
« Institut Jules Destrée », 10, rue du Tunnel, Couillet. 180,— 
— A travers l'histoire de Namur, du Namurois et de la 
Wallonie, éd. Crédit Communal 46/1977, 317 p. 
— Propos d'un Archiviste sur la Littér. Dialect. à Namur 


ire partie C.W. 1-2-3/64, 116 p. 70— 95— 
2me partie C..W. 1-2/65, 88 p. 60— 90,— 

— L'Entre-Sambre-et-Meuse, C.W. 7/66, 10 p. 25— A40,— 
(f) ROYNET Olivier (Fenffe-Ciergnon) 

— C.W. 2-3-4/68, 64 p. 25,— 
(f) SEVRIN Isidore 

— C.W. 8/68, 16 p. 25,— 
SMAL Georges (Houyet) 

— Vint d’ Chwache, poèmes, C.W. 2/53, 56 p. 80,— 

— Cayôs d'êwe, poèmes, C.W. 6-7/73, 30 p 50—  80,— 
(*) SOMME Lucien (Florennes), 77, r. 12 E 9206 Gembloux 
(*) — Paus-ès Pisintes, 23 p. poèmes, Gembloux, 1965 30,— 

— Vi Payis, Prix Michaux 1974, C.W. 4/75, 16 p. 30,— 

— Viye di djint 50,— 
(*) SPINOSA-MATHOT J. (Sautour), r. Balance, 25, Philippeville 
(*) — A l' tâye aus fréjes, poèmes, 52 p. 70,— 
(*) — Feuwèyes, poèmes 80,— 
SURKOL J.-P. (Ottignies) 

— N° spécial, C.W. 5/73, 20 p. 30,— 
(f) THIRIONET Edouard (Namur) 

— C.W. 1-2/62, 32 p. 50,— 
(f) TILLIEUX Edmond (Cognelée) 

— Dins mès Cayaus, poèmes, C.W. 3/59, 24 p. 35— 

— Vicadje, poèmes, C.W. 3/67, 16 p. 30,— 
VANORLÉ Robert (Hilècëne) 

— Poèmes, C.W. 5/77, 16 p. 30,— 
(f) VERMER Augustin (Beauraing) 

— Fauves do Docteür Vermer, C.W. 2/67, 36 p. 40,— 60, Â 
(j) WARTIQUE Edmond (Arsimont) 

— Lès dèrins Contes, C.W. 12/54, 56 p. 50, — 


N.B. : Les Cahiers Wallons, fondés en 1937 par Eugène GILLAIN, au service 
de la Littérature Dialectale, vous offrent chaque année 10 numéros - plus ou 
moins 200 pages - pour une cotisation de 250,— (ord.)], [400,— (protect.)], 
[500,— (hon.)], [350,— min. (Etranger)] au C.C.P. 000-0795697-06 de « Lès 
Rèlis Namurwès », a.s.b.l. «Les Cahiers Wallons», 15, rue J. Hamoir, 
5000 Namur. 

LES CAHIERS WALLONS 


Artür 
Linguèdje di Héron 


— « Hello, Grèta ! Here is Marlène! Speaking !... Hello, Grèta, 
here is Mar... 


— «Nom di Dioup ! Wête bin qu'is n' rèspondront nin co !... | n' 
düt nin èsse lon, portont !... Sür qu'i m'ètind !... Dji mètrüs m' tièsse 
su l' bloc qui c'èst co un-Anglès ! 'I a co sogne di s' fé r'pêri pa lès 
gris ! C'èst todi l' min.me, avou zèls !». 


Vola trwès qwârts d'eüres-i bètche après méye-nêt qu'un-ome 
rote di long èt d' lâdje è pré dès Basses, vêla dè costé d' Somme- 
Leuze. Et à l' longue dès longues, ènn'a s' compte dè d'monder, à 
l' vüde, è micro di s' posse di radio qui Grèta rèsponde à Marlène. 


Adjoürdu, ti t dimond'rüs çou qui ç't-ome-là fêt, â clér di lune è 
miton d'on pré ? Oyi mins, nos n'èstons nin âdjoürdu ! Nos-èstons è 
dich’ nouf cint quaronte trwès, è plin miton dè l’ guère èt noste-ome 
ratind un-avion qui dût apwèrter dès-armes, dèl dinamite : dè « plas- 
tic », come is d'hèt, po l'Arméye Blanche. 


— «Hello, Grèta ! Here is Marlène ! Speaking !... Ès-se bin sûr 
qui c'èst po ç' nêt-ci ? » 


— «Po qui m' pirdeûz, Artür ! Dj'a fwèrt bin ètindou çou qu’ 
Londres a dit à sèt-eûres èt d'méye à posse, savez : « Mèssage pour 
Charles. Le sapin est un jouet d'enfant et il y aura deux feuilles ». 
C'èst ça qu'on v's-avûüs dit l'ôte samin.ne, ènon ! Et pwis li chèf di 
nosse sècteûr s'årût brouyi ossi d'abôrd pusqu'i vint d'ariver d’ Hu 
avou lès mots d’ passe po lès parachutisses. Il èst vêla, à l'intréye 
dè bwès dès Basses, avou nos-omes ! » 


Èt l'ome qui s'avüt à miton solèvé po rèsponde à Artûr, s'a r'coû- 
kï s' dos, lès mwins d'zos l’ tièsse èt a rawêti li steüli. 


Ci n'èstût nin li prumi côp qu'on ratindéve, come ådjoûrdu, è ç' 
cwène-là dè Condroz. Qwate côps, dèdja, li posse avût d'né on « Mes- 
sage pour Charles », qwate côps ossi, li grond pré dès Basses qui 
Londe louméve «Sapin» avüt viyou toumer dès gronds tonias d’ fièr 
rimplis d'armes. Di timps-in-timps, come ädjoûrdu, i-n-avût dès « feuil- 
les » : dès parachutisses ! 


Chaque côp, quond l'avion trin.néve une miyète, Artûr i s' ma- 
gnive lès songs. l-n'avüt d' qwè èsse su dès tchôdès cindes, ça c'èst 
sûr ! Et pwis, i n'avüt nin tot twèrt : quond c'èstüt on Norvégiyin ou 
on Suédwès ou on Français qui minéve l'avion, tot aléve come su dès 
rôlètes mins quond c'èstût un-Anglès, t'ärûs dit qu'is-èstine pris dè 
l’ vète sogne ! Is-in.mîne ottont lacher lès parachutes à deûs km d'où 
Ç' qui t'èstüs èt bizer èvôye po n' nin rèsponde à l' radio! 


Hè ! on-z-a bèle à dire mins por zèls, c'èstüt pus malähiy à fé 
qui dè djouwer à l’ quine, ènon ! 


— «Et nos-ôtes nin ? », dihéve-t-i Artür, « zèls, avou leûs-avions, 


is sont vite lon èt twè t'è-st-oblidji dè d'meürer su plèce, avou lès 
gris qui t' polèt toumer su l’ bosse d'on moumint à l'ôte ! » 


— «Hello, Grèta ! Here is Marlène ! Speaking !...» Artür èst rè- 
vôye di l'ôte costé dè pré. I-n-a co un-ome là! 


— Qu'is s' dispêtchèche bin vite, sé-se, nom di Dioup', dj'arèdje 
dè foûmî on gourdjon, mi! Qui èst-ce qu'è-st-a l'awête su l'vôye 
d'Oquîr (Ocquier) ? » 

— « C'èst Jean-Jacques avou l’ Emile, Artûr |! N-a noule sogne 
à-z-aveû avou zèls, saveüz ! Et pwis n-a assez d' müûünichons po l' 
fusik-mitralieür, asteûre ! » 


— «Vola l'awärt après méye-nêt ! | n' vérè pus, hin !... Hello, 
Grèta... » 


— «Chtt, Artür ! hoûtez, vêla dè costé d' Dèrbu (Durbuy)... Oyi, 
c'ènn-èst onk ! | vole bas ! | qwire ! » 


— «Mins, nom di Dioup, poqwè ni rèspond-t-i nin, d'abôrd! 
Hello, Grèta ! Here is... » 


— « Aloumez lès lompes ! Tortos à s' posse ! » 

Ça v'néve d' on n’ sét d'ou-ce, li vwè dè chèf di groupe po l' pus 
sür ! 


D'on côp, trwès blonkès loumires ont r'glati âs trwès cwènes dè 
pré ; une dihin.ne d'omes ont broké foü dè bwès èt ont courou di tos 
lès costés po prinde leüs plèces. 


L'avion arivéve : t'ârus dit qu'il èstût tchèrdjî à maque, télemint 
qu'il aléve doücemint. 


— « Hè ! i n' fêt nou sine !... | n° rèspond nin à l' radio !... Si c'è- 
st-un-Alemand, nos èstons cüts avou lès lompes !... » 


A min.me moumint, une rodje loumire a blaweté dizos l'aviyon. 
« Ti-Ti-Ti »... 3 pwints : S come Sapin, c'èst lu ! Ça ï èst ! Rèspond-lî ! 
Une rodje lompe s'a mitou à clign'ter â miton dè pré. 


L'avion a stou fé on fâs toür à l'copète di Mèyan (Méan) po s' 
mète conte li vint èt à riv'nou co pus doûcemint... 


— «| lès va lacher!» 


Une dihin.ne di bloncs parachutes ont distchindou d'aviè deûs 
cints mètes à tot k'hossont lès tonias d’ fièr qui plouf'tine à l' tère 
onk après l'ôte. Pus lon, dès kakïs, cèla, dischindine pus doûcemint : 
c'èstüt lès « deûs feuilles » ! 


— «Wête bin qu'is vont toumer è bwès !... 


Non.na, mins is-èstine quand min.me divins dès bouhons à sèpt' 
cints mètes di-d-là. 

Tot l' monde s'a ramassé po-z-èsse li prumi d'lé zèls : 

— «Paris l... Paris !... djoupéve on parachutisse. 

— « Bèrlin ! Bèrlin !» a-t-i rèëspondu, à l' fin li chèf dè sous-sèc- 
teûr qui s' råyīve lès djombes foü dè cou. Ça avüt stou si vite qu'i 
n'avût nin ouyou l’ timps dè d'ner l’ mot d' passe quond i faléve ås- 


ôtes... èt il arivéve onk dès dérins ! 


— « Il était temps », a-t-i fêt on parachutisse.. a tot r'mètont s' 
pistolèt è s' potche « nous croyions avoir à faire aux Allemands ! » 

On s' rabrèsse, on rit, on s' donne dès bourâdes. 


— « C'èst toujours aussi facile de recevoir un parachutage ? » 
Et les Allemands ne vous em...bêtent pas trop ? » 


— « Et à Londres, comment est le moral ? C'èst pour quand le 
débarquement ? Qui est-ce qui pilotait ? Un Anglais probablement ? » 


— «Non! un Norvégien! Mais la flak nous a tiré dessus, en 
France et l'antenne a souffert. Foking bastard de fridolins ! Enfin on 
est là ! » 


Artûr a ravalé s' rètchon. Po on côp i s'avüt brouyî, noste-ome ! 


Come l'aviyon r'passéve on dêrin côp po dire «A r'veûy», Artûr 
a r'pris s' micro : 


— « Hèllo, Grèta ! Here is Marlène ! Tank you ! Good Bây ! Alèz 
dire à Londres qu-in-a co todi dès-cis qui v' ratindèt dispôy trop long- 
timps vêci ! 


Tot l' monde a ri. Sür qui l'aviateür n'avüt rin ètindou èt pwis 
min.me, i s'arüt d'mondé çou qu'on lî avüt voulou dire. 


— «Dites! n'avez-vous pas une Players? j'ai tant envie de 
fumer. » 


— « Non, nous ne pouvons rien emporter qui soit reconnaissable 
mais ce sont les Américains qui ont fourni les « conténèrs », il y a 
sûrement un colis de vivres et de cigarettes |! » 


— « Wête bin qui c'èst cila qu'èst toumé l' pus lon éco !» 


— «'l'ârine bin fêt dè mète une botèye di wiski è colis, avou 
lès-ôtès-afêres », a-t-i dit Artür. 


Lès parachutisses s'ont tapé à rire, is-avine compris ! I-n-a onk 
qu'a dit (on-z-apidrûüt pus tärd, après l' guère qui c'èstût on Lidjwès 
mins anon, is nè l’ poline nin dire) : 


— « Tenez, voilà la petite gourde qu'on nous a donnée au départ. 
Nous avons pris une lampée, avant de sauter. |l en reste un peu.» 

Artûr a rawêti l' gourde come si c'èstût l' Bon Dieü èt d'une 
gourdjîye, vi l'a mitou su s' cou! 


— «Nom di Dioup', vo-'nnè-là dè fèl | C'èst sür dèl « cuvée spé- 
ciale », ça fêt dè bin ! | gostéye li Libèrté ! » 


— «Ê, camarädes ! a-t-i dit Fonse, li chèf di groupe, assez câsé ! 
Nos -nn' avons plin lès mwins ! Gaston, ti sés où-ce qu'i t” fås miner 
lès parachutisses, hin ! Au revoir, Messieurs, vous dormirez dans une 
cabane, dans le bois des Basses. || y a tout ce qu'il faut et vous n'y 
risquez rien !... Alèz, vos-ôtes, à l'ovrèdje ! Et l' cinsi, è-st-i advêrti ? » 


— Oyi, il atèléve quond dj'a r'monté ! Hoütez, on-z-ètind l' galiot 
qui monte è l'dréve ! » 


Et lès-omes s'ont mitou à r'qwèru lès tonias èt lès parachutes ; 
à cinq eûres â matin, tot èstût d'vins lès catchètes ou ètèré. 


N'a nouk qu'ârüt poulu dire qui quéquès-eüres divont, i-n-avüt 
ouyou là, di pus di trwès tones d'armes. 


Ça! t'ârüs dit qu'on-z-avüât djouwé à fotbal, è pré, après 'ne 
grosse plêve mins n-a pèrsone qui s' tracasséve po ça! 


Èt lès-omes ont ralé, chacun d' leü costé po s'aler r'pwèser. 
Artür, lu, a dwèrmou 'ne cope d'eüres. | s'a lèvé, guêy come on pé- 
son... èt, il a stou... dire si mèsse : pace qui, Artür, vèyeüz, mès djins, 
l'oficier radio di l'Arméye Blanche dè Condroz, c'èstût l' curé d’ 
Bonsin. (1) 


Qui |’ Bon Dieu l'âye è s' musète, nom di Dioup'! 


Roger PRIGNEAUX, R.N. 


(1) Abbé Bonmariage curé, à l'époque à Bonsin et ensuite à Haillot, oü, il 
est décédé, il y a quelques années. 

Lès wèkèndisses * 
Linguèdje di Héron 


Insi, volà apreüme li prumï dimègne qu'on s' pout mète à l'ouch 
po büre une jate di cafè à qwatre-eüres ! Et on-z-èst d'djà à li d'méy 
di djulét' ! N-a |’ monde qui r'toüne, hin, Marîye ! Mi, ti n° mi sètch'rès 
nin foü dè l’ tièsse qui ç' n'èst nin à câse di tot ci convôye-là di 
fuséyes è l'êr ! N'a dès-cis qui d'hèt qu' c'èst dès mintes mins, çou 
qu' n-a d'sür èt certin, c'èst qu'on n'a pus noul osté, dji n' veüs qu' 
ça mi! 


On-z-avût si bon portont, dè copiner une-eûre â solo à tot ma- 
gnont on bokèt d' doréye ! Sièv-tu, hin ! Prind on bokèt d' gozä, tin 
là : c'è-st-avou mès dêrinès rênètes, n-a pus wêre qu’ ènn'ont !... Ah! 
Quond dji sondje âs-ostés di d'vins l' timps ! Ti n'ârüs souyou 'nn'alér 
sins tchèteures adon ! Dji m’ sovins, mi papa vikéve co, qui... 


… Tin, qui èst-ç, cit-auto-là qui s'arète divont l' mohone ? Vous- 
se wèdjî, Djôsèf, qui c'èst lès cis d'Ostende ! Et mi qu' n'a rin po 
soper ! C'èst todi insi, avou zèls, on côp qui l' solo lût, is t' toumèt 
su l’ cwèr sins qu' ti t'i atindes !... 


... Tin, nèni, ci n'èst nin zèls ! Dji mètrûs m' dûgt è feü qui c' 
ènn'èst co !... Djôsèf, aléz 'ne miyète veûy çou qu’ l'ome vout à l' 
bärîre !... 


Veüs-se qui dj'a l’ oüy è front : is d'mondèt l' vôye po-z-aler su 
lès Tidjes. Sür èt cèrtin qu' c'èst po-z-aler veüy li mohone d'à vi Djile 
qu' è-st-à vinde. Èco on Brusselèr' dji t' l'avüs dit! 


Oyi hin, ç' mohone-là, c'èstüt l' fèye d'à p'tit Jule di mon l’ moûnî 
què l’ tinéve jusqu'asteüre mins i-n-a on « wèkèndisse » qu'a r'bouté 
d'ssus èt l'afêre ènn’ èst là po l' moumint. Por mi, c'èst fêt : wè vous- 
se qui dès p'titès djins come li fèye d'à Jule alèche qwèri on d'méy 
milion, non ? Cès wèkèndisses-là, parèt ! Is-äront tot è cwèr à l' fin 
dès fins ! C'è-st-ähiy, quond on n'sét qwè fé d' sès çans'! 


Su ç' timps-là, on s' plind qu'i n'a pus nou djon.ne manèdje qui 
d'meüre è l’ comeüne ! Is n' särine pus, hin, lès mäleüreûs ! I fêt si 
tchir po s' lodji avärci : n'a pus nouk qui särût hagnî d'vins ! Tin, li 
cine d'a l' vève Djandiète, cinq cints èt dès poûssires qu'èlle a 'nn'alé, 
sins lès frês èco : une mohone avou deûs plèces dizos èt nou gurni, 
siya, on p'tit forni, enfin ! C'èst co todi on wèkèndisse qui l'a! Bin 
vite, ti n' ti sint'rès pus è t' viyèdje ! Dj'ènn'a jusqu'à rés' sés-se mi | 

S'is rapwèrtine co 'ne saqwè à l’ comeûne, là ! Mins, nèni, is n’ 
payèt nin min.me leüs contribucions vêci èt portont, on n' veüt qu' 
zèls su lès vôyes, c'èst zèls qui lès distrühèt ! Èt i n' fåt nin sondji 
qu'is vont â botique vêci èmon Poldine ou èmon Maria : i n'a trop 
wêre di tchüs', parèt-i !... 


Dji sos |l’ prumire à dire qui tot | monde a drût â boune êr èt 
qu’ ça fêt dè bin, às-èfonts surtout, d'èsse à l' compagne. Dji vous 
crüre qu'is sont binäjes dè qwiter l' brut èt l' pufkine dè l’ véye, mins 
t'ènn'as todis, parèt !... Nin tortos, eüreüsemint !... 


« Nous aimons la tranquillité de votre village», dihèt-is... èt à 
pärti dè vinrdi à l' nêt, c'èst mic èt mac avou lès portières di leüs- 
autos jusqu'à bin târd,... èt on 'nnè finich pus : « Ah, vous êtes déjà 
arrivé ! Nous, on a eu un bouchon à Wavre ! Et les Van Molen sont 
déjà là ? »... Et c'èst tos bwègnes mèssèdjes avou rin d'vins, en veux- 
tu, en voilà... èt ça dure ! 


Rèdwème-tu bin vite sés-se asteüre, pace qui dimå matin, s'i 
fêt à d'méy, c'è-st-«en musique» qu'on t' sètcherès fou di t' lét! 
On-z-a drouvou l' finièsse ou on d'djeüne à l'ouch « pour respirer l'air 
pur », on-z-a mitou l’ posse èt on l' fêt beüler â pus fwèrt po qu' tot 
l' monde ètinde èt po n' nin ètinde li cí di s' wèsin ! Et vo-t-là, tin twè, 
ti n'as nin mèsâche dè fé alér l' teuk' pace qui t'ènn'ètinds trwès â 
min.me timps ! Èt dèl sâvadje musique, avou ça : «C'èst du Pop, 
n'est-ce pas, Madame !» qu'is d'hèt ! Pop ou nin pop mins por mi, 
c'èst l' min.me carilion qui quond l’ vi marhâ cècléve une rouwe di 
bègnon quond dj'èstüs djon.ne ! 


Enfin, ti fês t manèdje, t'apwintiyes ti p'tit diner à tot t' dihont : 
« Dji m' ratraperè t't-aleûre, dji f'rè ‘ne pitite plondjeure ! » Boute todi ! 
Is-ont à pwin.ne li bokèt foû dè l' bouche qu'on k'mince à tonde li 
pèloüse : «Ça fêt tant de bien la culture physique au bon air!» A 
pärt lès hinéyes dè l' machine èt lès waléyes di foumire dè l' tchèmi- 
néye må r'ssouwéye èt l' feü qui higne dispôy å matin! 


C'èst po « cultiver » ossi leüs poumons moutwè qu'is soflèt dès- 
eüres à long su dès bruzis «pour préparer la barbecoü » (c'è-st-insi 
qu'on dit, m' son.ne-t-i !) 


Pace qui li sèmedi à l' nêt, on va à l' sise onk adlé l'ôte, po büre 
on vêre, magni on bokèt, fé hurler l’ posse, tchonter, poutchi, donser 
èt... qui sé-dje tot qwè, jusqu'à bin târd : « Au village, n'est-ce pas, 
il n'y a ni cinéma ni théâtre, alors, il faut bien qu'on fasse quelque 
chose, n'est-ce pas, pour se distraire et se défouler !» Po l' pus sür 
qu' is s'ont trop mà plê èt qu' is s'ont trop foulé dèl samin.ne ! 

… Enfin, zèls is t diront qu'is pirdèt l'êr, qu'is s' ripwèsèt insi 
«en admirant la nature ! » 


Oyi, tin, pace qu'i-n-a co ça : « LA NATURE » ! Bin, li natûre, ti 
dîrûs qu' is n' si plêhèt bin qu'à l' distrâre. Quond is s' vont porminer 
l' dimègne, is n’ savèt rin lèyi là ou-ce qui ça crèche : « Oh, lès bèlles 
fleurs !», èt on t'ènnè côpes dès brèssîyes,... on lès k'sèmerè su l' 
vôye une miyète pus lon pace qui on-z-ârè trové ôte tchwè ! Ç' sèrüt 
co rin ça mins on profiterè qu'on mousse fou dè l' mohone po-z-aler 
taper lès bwètes di blèk èt lès trigus', divins une cwène ou l'ôte « de 
la nature». Non, dj'ènn'a co viyou nouk qui f'séve si comichon â 
miton dè l' vôye mins n-a dès cis qu'ènnè sèrîne bin capäbes, va! 


A qwè qu' ça sièv, anon, tot çou qu'on dit â posse «sur la pro- 
tection de l'environnement», à qwè qu' ça sièv, dè r'mostrer lès- 
èfonts d'vins lès scoles su ç' quèstion-là, si lès parints n' mostrèt nin 
l'èximpe ? 


Volà co 'ne saqwè, tin, asteüre : ti sés qu'è l' comune, dès vôyes, 
dès rouwales èt dès pisintes, i-n-a po fé ! Por zèls, c' n'èst nin co 
asséz, i fât qu'on passe â-d-triviès dès prés èt dès compagnes sins 
wêti à rin. N-a une qu'a stou strindoüwe, sés-se, l'ôte djou ! I-n-avût 
'ne vatche qui bizéve è pré d'à Louwis, vêci d'vont. Èle l'avût pris 
po on toria, twè ! Ah, m' fèye, ç'a stou lèye qu'a bizé ! Èt vite èco !... 
èt djouper ås sécoürs ! Djôsèf If a stou r'awèri s' solé qu'èlle avôt 
pièrdou è pré. Dj'a l'idéye qu'èlle ï wêterè à deüs côps quond èlle 
irè co « dans la nature » ! 


ls n' sont nin tortos come ça, eüreüsemint ! T'ènn'as qui sont bin 
come i fàt èt qu'is s' rindèt compte qu'on n'èst nin pus payisonts qu' 
zèls... Siya, n-a dès cis qui l'ont d'djà dit ! 

Tin, t'as lès-cis qu'ont louwé vêci d'vont, l'on.néye passéye : i-n-a 
rin à-z-è dire... i m'ont d'jà houkî po-z-aler veüy leü télévision on côp 


ou deüs èt s' m'ont-t-is d'djà rapwèrté une sôte ou l'ôte di Brussèle. 
ls qwèrèt on terin po fé bâti, zèls. 


Djè l' dihéve, l'ôte djoü à Djôsèf : On d'vint pus vi èt nosse djar- 
din divêrè trop grond quond li p'tite si marîyerè. Dji n' vou nin dire 
qui, d'vins cès condicions-là, on n'è l'zï r'mètrè nin on p'tit bokèt vêla 
â coron... si is mètèt on pris di « wèkèndisses » naturèlemint ! 


Poqwè f'rê-dje ôtemint qui l's-ôtes, mi ? 
Roger PRIGNEAUX, R.N. 


* wèkèndisse, citadin ralliant sa seconde résidence (campagnarde), chaque 
week-end. 

Way, mès dints ! 
Linguèdje di Héron 


Nèni, vos n' saveüz nin quî dj' sos, ènon ? Portont, dj'a ouyou 
m' portrêt d'vins lès gazètes, vola à po près un-on. Èt on-z-a câsé 
d' mi à Radio-Nameur ! Vos v' sov'neüz bin, mutwè : l'ome qu'avât 
ouyou li drût brès sprâtchi divint un-acsidint d'auto èt qu'on 'nn'i 
avût r'grèfé un-ôte ? Vos-î èsteüz, asteüre ? Vos m' rimèteûz ? 


Ça a stou,, a-t-on dit : « la réussite la plus spectaculaire du corps 
chirurgical de Namur » ! 


C'èst vrêy, ossi, ont-is dit lès méd'cins, dj'a ouyou dè l’ chance, 
Fât-st-ètinde qu'à moumint oü-ç' qu'on m'aminéve à St-Camile, n-avût 
on «gangster » qu'avût r'clapé s' hèrna. Il avût sayi dè fé on « hold- 
up » à l'banque Copine èt ça n'avût nin rûssi. On-z-avût d'né l'alarme, 
lès gendarmes avine abroqué, il avût tiré, lès gendarmes avîne rès- 
pondu èt... il avût r'çû qwate bales è stoumac... C'èstüt trop pèsont 
por lu, i n° lès-avût nin d'djèri èt vo-l-la d'hoté, tin! 


On n'a fêt ni une ni deûs, on lí a pris s' drût brès èt on l’a r'cou- 
sou è l'plèce dè ci qu’ dj'avüs pièrdou. Ça n'a nin stou ossi simpe 
qui djè l' di èt dji n' vou nin dire qui dj'a dwèrmou tote mès nêts 
tranquile mins, pitchote à migote, dji m'a mî sintou ; mi brès, enfin 
li ci d'à l'ome, s'a r'noûri èt tot a bin stou. 


Binäje, qui dj'èstüs quond on-z-a dit qui dj’ poléve raler è m’ 
mohone ! Mins là, parèt, mès djins, ç'a stou tote ôte tchwè èt dji 
v'-acèrtinéye qui dj’ so bin disbèli dispôy qui dj’ saye di m' sièrveû 
di m' drûte mwin. 


Madijinez-v' une miyète qui l' gangster èstût gôchir, lu! Ça fêt 
qu'i n' si sièrvéve nin sovint di m' drûte mwin ! enfin dèl seûk! Èt 
vola, tin, quond dji vou fé m’ täte, dji plaque ottont d’ boûre su |’ tâve 
qui su l' tèye di pwin ! Mi sope ? Fât qu’ djè l’ bûye divins one jate ; 
avou on couyi, dji mè l’ mètéve è nez ou è l'orèye ! A v' disgoster dè 
magni, tin ! 


Èt po scrire, non ! D'avonce, ç'èstüt mi qui rassitéve lès rapôrts 
di m’ chèf su |’ grond live ; asteüre, on m'a condjî d' posse : n'a pus 

nouk qui sét lire çou qu' dji scri ! Ottont dès ratchatchas d'un-èfont 
d' deüs-ons ! Diheüz qu' dji passe dès deurs bokèts ! Mins dji m' fês 
co 'ne rêson : lès médecins m'ont-st-acèrtiné «qu'avec une réédu- 
cation de plusieurs années, cela passera ! » 


Tant mi våt, insi! Mins i-n-a 'ne saqwè qu' dj'a sogne qui n° 
passe nin ! Dji m'a aporçü, vèyeüz, qui quond dj’ va à l’ banque ou 
bin qu'une saquî droüve si portefeuye divont mi, i-n-a m' mwin qui 
m’ kèkiye qui ç' n'èst nin di v' dire ! | fåt qui dj’ fwèrciche po n’ nin 
scroter lès çans' d'âs djins! Mi, un-onête-ome ! Èco ôte tchwè : 
quond dj' prind l'autobus' po-z-èraler à Salzine èt qu'on-z-èst sèré 
onk su l'ôte, mi mwin, si dji nè l'ractinéve nin, sèrüt todi à fougni 
d'vins lès cotes ou lès cwèrsèdjes dès fèmes ! Dj'ènnè sos tot hon- 
teûs, tin ! Fât crüre qui l' gangster, lu, ça lî aléve, ci-t-afêre-là ! Enfin 
po ça, tont qu’ dji m’ pôrè mêstri, ça irè! 


Mins çou qu’ n'irè nin, c'èst l' rèsse : èst-c' qui ç' mon ami-là, 
i n' s'a nin fêt fé dès « tatouages », come on dit! l-n-a onk su l’ gros 
di m' brès : « A Lulu, pour la vie !» avou on coür pèrcé d'une flêche. 
Mi, qui m' voléve mariyér su l' târd, dji sos gây, ènon ! Dji n' wèserüs, 
hin ! Qui dirüt-èle quond èle viyèrût çola ? A mwins d'ènnè trover une 
qui s' loume Lulu, enfin! Si vos-è k'noheüz une, diheüz mè l', vos 
m' rindrîz sèrvice ! 


A tot ratindont, ci « tatouage »-là, on nè l’ veût nin mins dj'ènn'a 
un-ôte su l' dos di m' mwin èt dji n' sé todi mète dès gants, ènon ! 


« Mort aux vaches» qui s'avüt fêt mète su s' mwin, ç' vwèyou- 
là !... « Mort aux vaches ! » : vos v' rindeüz compte... mi, qu'è-st-agent 
d' police !... 


Varût co mî aveû deûs gauches mwins ! 


Roger PRIGNEAUX, R.N. 

Hitler ? Dji nè-l kinoche ! 
Linguèdje di Héron 


Li mêsse di scole a dit : « Boudjiz vosse calote, mès-èfonts, nos 


moussons è cim'tiére ! » È lès p'tits scolîs ont sü leü vi mêsse jusqu'à 
'ne fosse, vêla, di l'ôte costé d' l'intréye. Une tote simpe fosse, avou 
dès bloncs cayàs ; su l' bleüwe pire, on portrêt d'un-ome d'aviè vint- 
cinq', trinte ons, moussi à marin. 


X: ON LE ON QR -2 +:Q ü; TETE 2. 2 | 

Li mêsse a dit : — « Mès-èfonts, vola bin vite trinte ons qui ç’t- 
ome-ci a clouyoü sès-oüy, vēla, bin lon, à l’ copète di l'Anglètère. 


«A ç' moumint-là, vèyeüz, i-n-avüt à l'Alemagne un-ome qui s'avât 
rindou mêsse, un-ome qu'èstüt cint côps pire qu'une mâle bièsse. 
Ci-t-ome-là s' louméve Hitlèr. Il avût tchoûki è-l' tièsse d'às-Ale- 
mands qui c'èstüt dès djins qui valine di pus qui l's-ôtes. | s' fiséve 
fwèrt, lu, avou zèls, di s’ rinde mêsse dè Monde ètir. Èt lès-Ale- 
mands n'ont nin viyou clér èt is s'ont lèyi fé. Èt lès-ârméyes d'à 
Hitlèr ont moussi è l'Autriche, è l' Tchéco-Slovaquie puis è | 
Pologne, èt pwis, ç'a stou l’ tour di nosse payis. 


« Çou qu'i-n-avüt d' pire avou Hitlèr, vèyeüz, mès-èfonts, c'èst 
qu'i n' wêtive à rin po-z-ariver à ç' qu'i voléve : tot lî èstüt bon. 
Li viye d'un-ome ni comptéve nin por lu ! Lès cis qui n’ pinsîne nin 
come lu, i lès f'séve ramasser èt on lès tchoükive divins dès camps 
où-ç' qu'is crèvine di fwim. Ènn'a-t-i fêt fusilier ossi dès cints èt 
dès cints djins. Pire qui ça : il avût fêt èmontchi dès fors où-ç qu'on 
'nn'a broûlé dès milions pace qu'is-èstine jwifs. Èt c'èstût è l 
Bè'gique come ôte pât, on n' vikéve pus qui d' sogne pusqui tot 
èstût disfindou èt qu’ dè djoü à lèd'dimwin, on s' ritrovéve è l’ 
prihon, sins saveü poqwè. 


« Ci-t-ome-ci, qu'è-st-ètèré vêci, avût l’ hin.ne dè l' guêre, i n’ 
poléve sinte l'ârméye, il avüt min.me dit qu'i n’ si baterût mây. 
Seülemint, c'èstut un-ome qu'avût dè coür. Il èstüt todi prèt-à d'ner 
on côp d' mwin ås cis qu'èstine è l' misére. On l’ vèyéve voultf è 
l' comune. Èt il avût sintou, lu qui, po Hitlèr èt sès sôdärds, ci n'ès- 
tüt nin assez dè prinde nosse frumint èt nos bièsses mins qu'is- 
oblidj'rine nos djins à viker come zèls voline. On n' sèrût pus libe 
dè fé çou qu'on vout. Èt d'vins lès scoles, par èximpe, on tchoüke- 

rût è l' tièsse dès-èfonts, come vos-ôtes, dès idéyes qui n' nos 
conv'nine nin. 


R 


« Un-an å lon, il a sèré s' pougn è s' potche ; mins, on djoû, il a 
dit à s' fème : « Fème, dji, m'è va. Dji n' pou pus supwèrter çola. 
| n’ fåt nin qui cès bôrias-là gâgnèche li guêre ! C'èst dès djônes 
come mi qui d'vèt fé ‘ne saqwè. Si pèrsone ni fêt rin asteüre, i sèrè 
bin vite trop târd. Èt qu'advinrè-t-i, anon, à nos èfonts, si nos 'nn' 
avons pus târd, èt à nos p'tits-èfonts ? Is vikeront come dès-èsclâ- 
ves. Dj'in.me trop li libèrté qui po n’ rin fé po l' wârder ! » 


OR TE HE CE ;D 


« Èt il a ‘nn’ alé, èt il a parvinou a-z-ariver è l'Anglètère. Ç' n'ès- 
« tût nin ähîy, portont : li ci qu'èstôt pris dès Alemands èstût sûr di 
« s’-t-afêre ! | s'a ègadjî su lès batias èt deûs-ons à long, il a fêt l' 
« voyèdje di l'Amèrique è l'Anglètère avou dès canons, dès-obus, di 
« l'amagni ossi. Èt on djoù qu'il èstût divins on p'tit pôrt di l'Ecosse 
« (vos saveüz bin, mès èfonts, li d'zeü d’ l'Anglètère), lès-Alemands 
« ont lèyi toumer dès bombes èt il a stou touwé avou brämint di sès 
« camarädes. 


« On l'a raminé vêci, vola bin vite trinte ons : li guère èstût fête 
« èt on-z-avüt rètchèssi lès-Alemands è leû payis. C'èst por nos, 
« c'èst por vos, qu'il a d'né s' vîye ; po qu’ vos n' vikéche nin èsclâ- 
ves, po qu’ tot l' monde pinse çou qu'i vout èt poleû dire çou qu'i 
« pinse. Dimeürons tranquile, mès-èfonts, sondjons à lu, po li dire : 
« mèrci! »... 

Èt ç'a stou tot : une cèrèmoniye sins façon, sins tralala, divins 
on p'tit viyèdje di nosse payis walon, onk dès djoüs dè mwès d' Nô- 
vimbe. | n'avüt nin dès grossès tièsses avou leü pète-âs-fèsses, po 
fé dès longs brouwèts. | n'avût nin dès sôdârds. | n'avüt noule musi- 
que, ni min.me on clêron. | n'avüt qu'on vi mêsse di scole qu'avût 
dit deüs' trwès mots à dès èfonts : dès mots d'à nos-ôtes, dès tot 
simpes mots mins qu'aline jusqu'â coür. Et ç' lèçon-là, n'èstüt-èle nin 
pus bèle qui tot çou qu'on dit èt çou qu'on fêt ôte pât à ç' moumint- 
là ! Qui v's-è son.ne-t-i ? 


Èt lès p'tits scolis ont 'nn' alé fou dè cim'tiére, deüs à deüs, à 
tot s' tinont po !' mwin. N'a nin onk qui motihive, nin onk qui sondjive 
à fé dès-èguignes à s' camarâde, come ça arivéve si sovint. Ci n'ès- 
tût nin |’ moumint èt is l'avine sintou. Li vï mêsse rotéve poudri zèls, 
li tièsse è bahète. | sondjive à s' camarâde qu'èstüt là, dizos dès 

bloncs cayàäs, vola bin vite trinte ons ; si camaräde, onk dès prumis 
qu'il avût sètchi foû dès grawes dès-Alemands èt qu'il avût fêt passer 
è l’Anglètère. I-n-avût ouyou brämint dès-ôtes après, pace qui l' vi 
mêsse avût fêt ossi çou qu’ faléve fé, dè timps dè l|' guère. 


Çola, i n'è l' raconterût nin à sès-èfonts ; i n'èstüt nin l'ome à 
s'ènnè vonter. Èt portont ! 


Roger PRIGNEAUX, R.N. 


Li mâle chance dè comandant 


Linguèdjie di Héron 


— «Ridondihèdje è cint nonante, Comandant! A 6 Méy». Li 
Comandant dè l' « frégate », John Hinch, broka è l' tchombe ou-ç' qui 
l'«asdic» èstôt. Lès «Ping! Pong! Ping!» di l'ostèye riddondihine 
ossi clér qui dès côps d' märtia su une ègloume. | n'avût on sous- 
marin avär-là, c'èstût sûr èt cèrtin ! 


«A vos posses po l'ataque sous-marine !» djoupa l' Comandant. 
Su on rin d' timps, li batia a r'sson.né à on nid d’ frimouches. Tos 
lès marins drayetine è leûs plèces... 


Çola s' passéve su l' fin di dij-noûf cint quarante-deûüs, nin lon 
èri dès-îles Shetlands. 


Li bètch dè batia s'èfoncéve divins lès hiyons d'êwe, solèvéve 
dès paquèts d' houme qui r'toumine à gotes di plêve seû l' passerèle. 


Li batia batéve patrouye dispôy trwès djoûs sin rin veüy. Adjoûr- 
du, on méssèdie li a K'mondé d'aler rèscontrer on batia d' comèrce 
qui bètchive après dis méyes tones. Cici avûüt sès moteürs qui r'nà- 
Kine. | s'rihèrtchive dèm-dè-dèm viès s' payis. | faléve l'édi à s' mète 
fou d’ sogne. On l'avûüt aporçû su l' « Radar» dispôy une dimèye-eüre. 
Tot aléve bin èt pwis d'on côp, volà tin, qu'on sous-marin braknéve 
ävärlà ! C'èstüt sûr un-Alemand : on «U Boot», n'avût nin à 'nnè 
doter ; si ç'avéche sitou eûn-Anglès, on-z-ärût stou advêrti. 

— « Evouyiz on « Emergency » (dondji) ! Vite !» djoupa l' Coman- 
dant à l'oficier dè l' radio. 


Li Comandant ala s'asside è s' plèce. || avûôt come dè plomb su 
li stoumac ! Sès mwins tron.nine, i souwéve à gote, l'êwe li coréve à 
s' tchènouwe bâbe. C'èstüt s' prumire sôrtiye su l' mér dispôy deüs- 
ons èt vola qu' çà aléve dèdjà èsse li bataye ! Mins kimint èstüt-i si 
mouwé ? 


= « Tot l' monde è-st-à s' posse, Comandant !» : c'èstüt |’ deü- 
zin.me oficier qu'avüt fêt s' toür, 


Li Comandant n'avût nin l'êr d'aveû ètindou tont i s' rastrindéve. 
Aléve-t-i enfin aveü dèl chance ? Ariverüt-i à mète li batia d' comèrce 
foü dès côps ? Pôrine-t-is fé poutchi l sous-marin qu'èstût là come 
on tchèt qu'aguègnetéve une soris ? 


C'èst qui, dispôy 1940, li Comandant n'a ouyou qui dè guignon... 
A ç moumint-là, i k'mondéve une «corvette »… C'èstüt di s’ fâte, 
avine-t-i dit sès mêsses, i n'avûüt qu'à sûre li drûte vôye èt n' nin 
büre... èt on li avüt d'n on posse è pôrt.., 


— «Comandant, li cargo ni rèspond nin!» 
Li Comandant potcha è l'êr èt div'na tot blonc mwêrt. 


— « Sayiz co! | fåt qu'il ètinde ! Divins on rin d' timps, i sèrè 
trop tård ! » 


… C'èstüt vrêy, i beüvéve ! Kimint èstüt-ce possibe! Lu, sôrti 
prumi di li scole navale ! Kimint ènn'avût-i arivé là ? 


È mwès d’ jun 1940, à Dunquerque, il avüt parvinou à moussi fou 
d’ l'infêr po fé s' dozin.me voyèdjie. C'éstût l' dérin. Quond il avût 
abwèrdé d'vins on pôrt anglais, i n' savût pus hay mins il èstüt fiér 
di ç qu'il avüt fêt. Sins s'astärdiji, il avûüt potchi su l'autobus’ po-z- 
aler r' trover s' fème... 


— «Li sous-marin toûne å cint sèptante-cinq. 4 Mèy, 18 Pids !» 
djoupa l'ome qui s'okeûüpéve di l'« Asdic ». 

C'èstôt clér ! | n' s'avût nin brouyî. | n° fârât nin dis munutes po 
veüy li cargo i s' fé adièrci avou ‘ne « torpiye » èt sätèler è l'ér. 


— « Sayiz avou l' projècteür !... Navigateür, drût su l'« U-BOOT ». 
Li projècteür kiminça à cliqueter èt à cligneter sès lètes di loumires 
è l' diméye clârté dè l' vèspréye. 


Racrapoté su s' tchiriye, li Comandant rawëtive sins pâpi l'om- 
bion dè cargo, vêlà à l' rôye dè steûli. Si coür batéve li bèrloque 
come i batéve è mwès d' jun 1940 quond il avût rintré è s' mohone. 
Il avût trové seû l’ tâve on papi qu'èlle avüt scrit : « Dji hé l' guêre, 
dj'ènnè vou à mwêrt à l' mér, dji n’ vé pou pus veûy, dji cour èvôye ! » 


Adon, i s'avût sintou tot mièr seû ; il avât sayï dè fé bia visèdje 
dissus mälès djombes mins ça lî avût toumé trop deur. Po roûvi sès 
pwin.nes, il avüt k'mincî à bûre à plins hènas èt à bambocher. C'èst 
sovint insi, vèyeüz mès djins, lès marins qui s' toürmintèt | 


Todi è-st-i qu'il avüt manqué trwès sous-marins alemands èt on 
l'avût r'ssètchi di d'ssu l' batia. |l avût ratindou deüs-ons po raveü s' 
posse di Comandant. Èt èco, çolà n'avût nin sti tot sed... 


— «Sous-marin à une tape di deüs méyes | Baheûr : 28 Pids ! » 
Li sous-marin aguignetéve todi s' prôye sins s'aporçüre lu-minme 
qu'on l' portchèssive. Li cargo, lu, ni s' rindéve compte di rin. | v'néve 
dè rèsponde « Rèpètéz ! Rèpètéz » è į porsüvéve si vôye piane-piane, 
come si tot aléve bin! 


— « Sacré miliârd di miliârd di...» djura |’ Comandant. On n'ari- 
verût nin à timps ! Èstüt-i co on côp èmacralé ? Aléve-t-i co rater ç' 
sous-marin-là ? Ènn'avût ouyou come une idéye quond il avût r'pris 
dè sèrvice. Portont, il èstût foü contint dè ralér seû l' mér... On-z-avût 
brâmint fèt dès « quèsses èt dès mèsses» divont dè dire «Oyi». 
Eüreûsemint, li docteür qui lî avüt fêt passér l' visite èl kinohéve ; 
sins çà, il arût sti rèfusé. L'ome di l'ârt If avût dit : « Dji sé qu' ti moûrs 
dè raler su l'êwe. Dji t' vas fé on bon cèrtificat mins wête à twè, hin ! 
Li cour è-st-üsé, valèt ! Pus noule gote, mon Parent èt fê tot doûs ! 
Alèz, rote ! Bon vint ! Boune vôye ! » 


Fé tot doûs, avût-i pinsé, c'ènn'èstüt onk, ènon cilà ! On vèyéve 
bin qu'i n° savût nin çou qu’ c'èstût ! Fé tot doûs, dji t' dimonde une 
miyète !... 

— «Comandant, i vint dè hiner une torpiye !» djoupa l'ome di 
l'« Asdic ». 


D'après lès calculs, l'U-Boot èstût à mwins' di cint mètes dè car- 
go. | n’ fârüt nin une munute po qu'i ramasse li torpiye è plin miton. 
N'èstût-ç' nin mâleüreüs dè l' veüye porsüre si vôye sins comprinde 
lès-advèrtichemints dè |' frégate ! 


— «Sacré d' méyès-bièsses qui sont! Qui vous-se fé l' guêre 
avou dès-ènocints d'oficier radio come cilà!» : Li comandant sofo- 
quéve d'èsse mäva, sès mwins tron.nine come une saqui qu'a l' 
balzin... 


. Li deüzin.me oficier contéve lès sègondes : «57, 58, 59,...» 
Rin ! Li torpiye n'avât po l' püs sür nin adièrci l’ batia. Èstût-ce à 
crûre ! 


Adon, tot ala fwêrt vite. — «Lès machines â püs rüd! Drût 
d'ssu ! »... Li frégate si dâra su l' sous-marin qui n’ l'avût nin co apor- 
çu. Su on rin d' timps, on-z-èstût câyi à l’ copète di lu... Tot l' monde 
si rastrindéve, lès sègondes son.nine dès-eüres... 


— « L'awiye seû l' zéro !» Ça í èstût ! Qwate grenades ont volé 
è l'êr pwis ont r'toumé è l' mér. | n'avüt pèrsone qui motihive su |” 
passerèle... 


Li Comandant, aspouyi su l' compas, avût-i l'êr, risinta une saq- 
wè qui s' kiheürive è si stoumac', i pwèrta sès mwins à s' tièsse èt 
s' front doga !' bwèrd di l'ostèye. A min.me moumint, on disdu di tos 
lès diâles a monté dè l' mér... Divins lès paquèts d'êwe qu'ont volé è 
l'êr, dès trigus' di totes lès sôrtes tourniquine di tos lès sins. 


Tot l' monde batéve dès mwins. C'èstût fièsse. Mins l' Coman- 
dant, li, n'ètindéve pus rin. Il èstût stindou, lès-oüy gronds â lådje, 
à pid dè compas. 


Non, vrêmint, li chance n'èstüt nin por lu! 


Roger PRIGNEAUX, R.N. 

Georges MICHAUX-DOSSOGNE (1899-1972) 
Musicien et poète wallon 


VILLE DE NAMUR 


PRIX GEORGES MICHAUX 1978 


Le jury, composé de Madame G. MICHAUX-DOSSOGNE, de 
MM. Roger LAZARON, échevin de l'Instruction de la Ville de NAMUR ; 
Ernest MONTELLIER, président-directeur de la Royale Moncrabeau ; 
Lucien LEONARD, président du Cercle Littéraire « Lès Rèlis Namur- 
wès », et Lucien SOMME, vice-président des Rèlis et secrétaire, s'est 
réuni le 9 mai 1978. 


Extrait du procès-verbal de la réunion. 


«Pas moins de cinq auteurs ont vraiment attiré l'attention du 
Jury : Victor GEORGE, Alexandre BODART, André PAQUET, Désiré 
PREUD'HOMME et Madame TOUSSAINT-BACQ. 


«A la remarque de Madame MICHAUX qui regrette un peu que 
le Prix soit si souvent l'apanage des Rèlis Namurwès, Monsieur L. 
LEONARD constate qu'il en est de même pour les prix attribués à 
Liège et à Charleroi. I| n'y a donc pas lieu d'en déduire que le Prix 
Michaux reste cantonné dans notre région. 


81 


« Les ouvrages présentés sont alors longuement critiqués et deux 
noms finissent par ressortir du lot des candidats : V. GEORGE et 
A. BODART. 

« Deux beaux recueils... et le jury devra choisir. Ce n'est pas 
facile. D'un côté, le jeune poète, la poésie à l'état pur (sans doute 
un peu triste, pour la circonstance). De l'autre, l'homme qui a beau- 
coup souffert, le poète qui se représente avec un travail bien supé- 
rieur à celui de l'année précédente. 

«11 faut trancher, impartialement. Le jury s'arrête finalement sur 
le recueil de V. GEORGE. 

« Comme le Comité des R.N. a décidé de remettre deux primes 
d'encouragement, il est également convenu que la première de celles- 
ci revenait de droit à A. BODART. » 

L'unité et la valeur de l'œuvre retenue «IN PARADISUM... » nous 
ont paru mériter une publication intégrale même si l'un ou l'autre 
poème n'est pas inédit. 

Les Cahiers Wallons. 


Bibliographie 


Georges MICHAUX (Wépion) 
— In Memoriam : 25 poèmes in Cahiers Wallons 16 pg. n° 1-1973. 
— Djärdin d' mès sondjes, 65 poèmes, éd. EPC Ciney, 76 p. 1973 


VILLE DE NAMUR 
Prix « Georges MICHAUX » 


— 1974 : Lucien SOMME (Florennes) : Vi Payis, poèmes 

in Cahiers Wallons n° 4-1975 pg 57 et suiv. 
— 1975 : Albert ROUSSEAU (Grand-Leez) : 

Tot l’ long d' mès djoûs..., poèmes 

in Cahiers Wallons n° 8-1975 pg 122 et suiv. 
— 1976 : Charly DODET (Condroz liégeois) : 

Brouheüre, poèmes 

in Cahiers Wallons n° 6-1976 pg 82 et suiv. 
— 1977 : André HENIN (Han-sur-Lesse) : 

Tchansons po l'iviêr 

in Cahiers Wallons n° 6-1977 pg 85 et suiv, 
— 1978 : Victor GEORGE (Bois-Borsu) : 

In paradisum... 

in Cahiers Wallons n° 6-1978 pg 83 et suiv. 

IN PARADISUM ... 


Victor GEORGE (Bois-Borsu) 


Bleü sårot, calote di sôye, 
Dji r'vins då fin fond dè Timps, 
Fé on toür avâ lès vôyes 
Di vosse Tère : dispôy li timps ! 


Dj'a r'tchâssi mès gros sabots. 

Dji m'è va, l'ostèye so m' dos, 
Sèmer lès novèlès s'minces, 

Ca c'è-st-oüy qui l' monde kimince. 


On veüt l' pwète dè Paradis. 

Une Feume, è fond dè corti, 

Côpe une poume à l' pus bèle coche 
Èt m’ l'astitchi po qu’ djè l' croche 


Dji lï criye : « Salut, bâcèle ! 
Rin d' noü ? » — «O, nèni, di-st-èle, 
Rin d' noü d'zos l' calote du cièl. » 


Lès-awouts à ratchèri, 
Lès cinas qu' fât fé r'dohi, 


Totes lès djâbes à-z-ètèsser, 
Totes lès pâtes qu'i fât strûler, 


Tos lès pwins qu'i fât prusti, 
Li monde ètir à r'pahi, 


Tos l's-ivièrs, tos lès-ostés, 
Totes lès-eüres à disvôtier, 


Tos lès lonhês à disfer, 
Totes lès-astontches à d'vièrser, 


Èt nosse wahê à clawer. 


Rin qu'une djâbe so li stârèye, 
Rin qu'une pâte so li stèlèye. 


Rin qu'une golèye po nosse fwim, 
Deüs hos è |’ pâme di nosse mwin. 


Rin qu'une goürdjiye po nosse sû, 
Quéquès gotes inte di nos dûgts. 


Rin qu'un-âmèn' à viker, 
Li timps d' saquonts ronds so l' wé, 


Èt sî pîds d’ tère po sok'ter. 


85 


« Que vous dire 
sinon qu'il est toujours minuit » 
(Christian HUBIN). 


Qui vous' qui dj' diye, 
A pus qu'il èst todi mèye-nut'. 
Qui vous' qui dj' diye, 
A pus qu' fêt spès èt qu' nos rotons, 
Lontiène è l' mwin, come dès nütons. 


Èt tos lès clérs di lune qui n's-avons distindou. 


Qui vous' qui dj' diye. 
Nos ratindons èt plic ploc tchôki lès-awiyes 
Dè |' viye ôrlodje, po fé v'ni l' djoü à pus-abîye. 


Nos carotons, hapeüs d' blamèyes, 
Dèdjà binâjes à fwèce dè toumer d' timps-in timps 
So ‘ne tokiye qu'Une Saquî a-st-èspris è spès timps. 


Nosse viyèdje sok'tèyrè vêlà, 
Lon èrî dè r'vint èt dè r'va. 


Li vîye djint frè s' prondjire so l’ hame, 
L'èfont sèrè so l' hoü da s' mame. 


Lès-eüres toumeront djus dè cloki 
Èt l’ molin toûnerè po l' moûni. 


Li galont sèrè ddé s' mon-coeür 
Èt l' djône marièye compterè lès-eûres. 


N-ârè dè l' frisse êwe è bari, 
Dè pwin so l' tåve, dès djoûs à v'ni. 


l-n-ârè dès pâtes so l' cina 
Èt dè solo so lès pazias, 


Èt nos-ôtes, nos n' sèrons pus là. 

Twè, tès come mi, t'ès dè l’ sôrt 
Dâ p'tit Colâs, l’ fi da Djôr, 


Passe-è-brô èt Condrozi, 
Qui n' tchonte mèsse qui d'zos s' cloki. 


T'as bèle à dire, mon parent, 
T'as bèle à fé dè ronflant, 


Trossi malète èt bordon, 
Bate carasse si cints diâles lon, 


Aler â coron dè monde 
Veüy si l' tère est todi ronde, 


Ti r'vêrès co prinde une tète 
Divont dè rinde lès hozètes. 


Rôye di mêgue èt rôye di crâs, 
On djoü bin pwis on djoü må, 
Feü qui toke ou feü di strin, 

T'ès dè l’ sôrt qu'i-n-a brâmint. 


Onk qui monte èt l'ôte qui d'hind, 
Tot çoula, c'èst vîye di djint. 


On t' dit « D'mwin », ti tûzes « Èyir », 
Ti crives di fwim ddé l' rislire, 

Ti loukes â steûles è plin djoû, 

Ti vikes inte li nut' èt l’ djoü. 


Onk qui d'hind èt l'ôte qui monte, 
Tot çoula, c'èst l’ viye dè monde. 


C'èst dè neür èt c'èst dè blonc, 
C'èst l' solo addè l'ábion, 
C'èst l’ fleür èsconte dè fuzik, 


C'èst twè qu'on-z-ètère è vike. 

Dj'a dèl lègne po lès-andis, 
Dj'a dès ploumes po vosse payi. 


Dj'a dès strins po vos sabots, 
S'a-dj' di l'ôle po vosse falot. 


Dj'a dès mitches à mète è l’ mê, 
Dj'a dèl lâme èt dè lècé, 


Dè frumint po fé dè pwin, 
Dè reühin po fé dè vin. 


Dj'a dès djèyes po lès djèyîs, 
Dj'a dèl neüre intche po t' papi. 


Dj'a dès-eûres po lès-awiyes, 
Dès djoüs po t' fé ‘ne vicårîye, 


Èt â coron dè pazê 
On sapin po fé t' wahê. 


Tape vêla briques èt mwèrti, 
Hatch-èt-match, sac èt bordon. 

| fåt qu' t'èvasses come t'as v'nou, 
Èt t'as v'nou à cou tot nou. 


Dihale-tu di t' dêrin fronc 

Èt s' tape èvôye tès gobiyes. 
Fât 'nn' aler come on-z-a v'nou, 
Fât 'nn' aler à cou tot nou. 


Fê une creû so li tch'minèye, 

Clô l'ouch èt d'hinde so l' havèye. 
Lâvâ, t'irès ddé l' soürdont 

Po beüre on dêrin goürdjon. 


Pwis t'ènn' îrès come t'as v'nou, 
T'ènn' îrès à cou tot nou. 

C'èst l’ clokï qui sone à mwèrt : 
L'ârzèye a r' pris on vikont. 


A l' min.me sègonde, nosse vîye tère 
Fêt d' l'acoute à un-èfont. 


Nos vikons inte neür èt blonc. 
Pid foû, pid d'vins, nos tchèrions. 


Va, tchèriye drût ou houlé, 
Tès pas sont todi comptés. 


Toüne èt toüne li toürnikèt, 

Nos poutchons so lès dj'vâs d' bwès. 
Mins |’ timps dè fé raws' on côp 

Èt v'là l fièsse li cou-z-â hôt. 


Toûne èt toûne, lès mwès, lès-ons, 
Nut èt djoü, mwèrts èt viconts. 


Li timps dè criyi Diè-wâde 

Èt volà qui l' fâve èst foû, 

— On n’ toute mây deûs côps l' min.me cwäte — 
Mi, dj'ärè l’ hâgne èt vos l'oû. 

Li pire toûnerèce a tont toûrné 

Èt tont scrèper l’ compte di mès djoûs 
Qui vo-m'-là bon po r'passer l’ soû. 

l m' son.ne qui dj'ô lès clokes soner... 


Li pire toûnerèce qu'a tont toûrné, 

Di fwèce qui l' timps passe èt r'passer, 
A si bèlemint sin.mi m' trèfond 

Qui fêt-à-fêt qu’ mès djoûs 'nnè vont, 


C'èst dè solo qu’ mousse è l’ mohon. 


li 4 di mâs' en 76 


T'as lèyi là l’ lompe èsprise 
Èt l' papi à miton scrit. 

Ti l'as lèvé sins moti, 

Sins ratinde li fin dè |’ size. 


Èt volà, tin, « lès soçons » 
D'Ioûhis d'ènn' avou pèsont. 
Sacrè vi djouweü d' furdènes, 
ÈI trossi sins dire âmèn'! 


Mins mi — Bon Dju mè l' pardone — 
Dji n' tchoûle nin mès-oüy tot foü. 
Doû vint îrus-dj' pwèrter l’ doü ? 

C'èst come si t' fouh è m' mohone, 


Èt dj' n'a d' keure qu'on sone lès tronses. 


Inte nos deüs, c'èst come d'avonce. 
T'as djusse pris on pô li d'vont 
So l’ vôye dè Payis sins nom. 

Quond v'-èsprindrez l’ dêrine tchondèye 
Pace qui l' nut' amousserè po d' bon, 
Pirdez-li $s mwin dâ vi èfont 

Èt l' miner doûcemint à l' toürnèye. 


Pôve lu, qu'ârè d'mondé tote vôye 

Lès kèsses èt lès mèsses èt l’ doû vint, 
Po l’ prumî côp, mostréz-lî s’ vôye 

Èt lï dire : « Aléz, on v' ratind ». 


Là qu'on-z-ârè d'vôti l’ lonhê 

Mins Bon Dju vôye qui so l’ hoûrlé, 
Divont dè d'hinde èvè l' loumire, 
Dji m' ritoûne por on côp èt dire, 


On pô dèl tère inte di mès mwins : 
« Èlle a stou boune come li blonc pwin ». 


Signeür, dèdjà l’ vèsprèye, èt mi qu’ n'a nin co fêt. 
Dèdjà l'eûre qu'on distèle, èt l’ fièr tchâfe è fornê. 
C'èst bin vosse mwin, portont, qu’ s'a v'nou mète so mi spale, 
Dismètont qu'on m' dihéve : «Il èst timps, m' fi, ç' côp-chal ». 


Èt mi qui v'nève dè mète nosse tchivà è trava, 

Volà qu’ Vos m’ dimondéz dè d'djà r'ployi l’ hèrna ! 

Dire qui l' cinserèsse prustiche èt qu' nos n' magnerons nin s' pwin, 
Qui lès neüs sont hayètes èt qu' nos n' lès croh'rons nin! 


Djè l' sé bin, va, qui l' molin brôye li grin dès-eüres. 
Mins 'nn' aler sins moti, à l' tchame, come on voleür ! 
Dj'avüs co tont dès sondjes à fini d'vont l'êreür, 
Dj'avüs co tont èt tont... Mins V's-av' djäsé, Signeûr. 

Vos-ôtes, qui r'vint à fiyes dè grond Payis sins nom, 
Copiner avou mi quond lès djoûs sont pèsonts, 
Vosse pärler da vos-ôtes n'èst pus l' ci dâs vikonts. 
Vos-èstèz ad'lé mi èt vos-èstèz si lon ! 


Li ci qui v' compudrè, c'èst qu'il a d'djà d'hoté. 
Dispôy qui l' monde èst monde, nos-ôtes, lès pôves mivéts, 
Nos clitch'tons âs min.mes-ouch èt fé toürner nos clés 
D'vins dès sères èrunîyes — Li Payis d' l'ôte costé, 

On n'i mousse qu'on côp, fré. 


Signeür, c'èstût nosse vôye, èt nos-avons roté. 
C'èstût-une viye di djint, èt nos l'avons viké. 


Lès djâbes sont-st-ètèssèyes èt lès wèyins soyis, 
Li dj'và sok'tèye è stå èt l's-ostèyes è tchèri. 


Tos lès-âbes sont r'niètis èt l’ ví pèri stipé, 
Nos-avons d'djà pärti tos lès frûtièdjes dè pré. 


C'èst l'eûre dè fé sès comptes : çou qu'on-z-a, çou qu'on-z-èst, 
Lès hägn'ler là !... Signeûr, rabatez-m' une saqwè... 


Loukez, volà l' fossi qui n’ fêt d'djà pus nou bin, 
Qui d'vise avou l'ârziye èt prinde mèseure po d'mwin. 


C'èst l'anêti, Signeür, èt c'èst d'djà l'ôte costé. 
S'i V’ plêt, loumez-m’ on pô : dj'a si sogne dè toumer. 


Totes mès-eüres ont rèvolé 

Une après l'ôte, sins lâker — 

Qu'è d' meüre-t-i ? Une passe di vint, 
On pô d' l'êwe inte di mès mwins. 


A fîyes, là qu'on sone li tronse, 
Èles riv'nèt sins fé lès conses, 
Kimahi mwèrts èt vikonts, 

Lès grontès-êwes èt l' soürdont, 


So l’ trèvint qu'onte îr èt d'mwin, 
Mi dji louke s'ènêri l’ timps. 

Là qu'èst fêt' ! — | sone à mwèrt. 
Dji fê l’ grond nok avou |’ tère. 


Cloyez voste èglise, tchèsse-tchin. 
Donsez èt s' tchontez, mès djins. 


Èlle èst kine. C'èst l’ drût dè djeü. 


l n'a pus qu'à plonter m' creü. 


101 


« Ce qu'on doit être, on l'est» 
(Henri BOSCO). 


Si l' vièr è-st-è l’ cwèsterèce, 
Li lèwin è-st-è l' pâsse. 
Nos-avons fêt soperèce, 

Li cinsi a fêt l’ mås’. 

Totes lès pâtes di l'osté 
Sont-st-è ho qu' dwème è tère. 
Si l' clokî sone à mwèrt, 

C'èst po mi triboler. 


Çou qu' ti sèrès, ti l'ès. 
Moûr, fré, ti ravik'rès. 

N-a co mèye èt mèye ons qui lès clokes èruniyes 
Ni sonèt pus lès-eûres d'a l' copète dè cloki. 


Li timps passe èt r'passer sins lèyi pire so pire. 
Nos cwèrs, dispôy todi, sont rèvôye à poüssire. 


l n’ dimeüre rin dè monde : l'ârziye sins k'mince ni fin, 
Li bîje qui hoüle sins r'la so li stârèye sins fin. 


Mins l' Bon Dju, on bê djoü, sofèlerè so l'årzîye, 


Èt l'Ome rataquerè l’ donse avou l’ mwèrt, avou l’ viye. 

Glossaire 


andi : landier, chenet. 

caroter : errer. 

cwèsterèce : variété de pommes. 
dihoter : mourir. 

èruni : rouillé. 

frûtièdjes : fruits. 

hâgne : écale. 

hâgn'ler : étaler au grand jour. 


hayète : se dit de la noisette qui se 
détache de l'involucre. 


hèrna : riployi l'— : plier armes et 
bagages. 

ho : grain. 

hoürlê : petit talus de démarcation. 

kine : èlle èst — : c'en est fait. 


lègne : bois de chauffage. 
lonhê : pelote de laine. 


lontiène : lanterne. 
nok : nœud; fé l' (grand) -- : se 
marier. 


passe di vint : coup de vent. 
passe-è-brô : maladroit, empoté, 


payi : paillasse. 
pèri : poirier. 
pire toünerèce : meule à aiguiser. 


rabate une saqwè : faire une dimi- 
nution de prix. 


raws' : fé raws' : enlever, en tour- 
nant sur le carrousel, le pompon 
suspendu à portée de la main. 


soperèce : fé — : diluer le levain, 
généralement la veille du pétris- 
sage. 


stârèye : vaste étendue. 
stèlèye : gerbier. 

stiper : étayer. 

tchame : à l'— : à l'improviste. 


tchèri : chartil et, par extension, 
hangar, remise. 


tchèsse-tchin : bedeau d'une église. 
tokiye : flambée. 


toürnèye : coude, bifurcation d'une 
voie. 


wahê : cercueil. 
wèyin : regain. 


-- Ce recueil est écrit en dialecte de Bois-Borsu (Prov. de Liège). 
Tout au plus, nous sommes-nous permis quelques rares emprunts 
aux parlers voisins, mais sans jamais nous écarter du Condroz 


liégeois. 


— La proximité de la région dialectale du Centre-wallon explique 
certains doublets : ârzèye - ârzíye ; adlé - addé ; pazê - pazia ; 


vos-èstèz - vos-èstoz ; v'ni - 


m'ni, venir; v'nou - m'nou, venu... 


— Dans la finale en -iye, y s'élimine souvent : par exemple, ârziye 


se prononce ârzie. 


-- Le son ê se prononce très ouvert, proche de â. 

— Les Airs do Payis Walon, C.W. 8-11/74, 82 p. 85 Â 100,=@| 


— Fleûrs Dialectales, 40 écriv. wallons, 84 p. 120,— 
— Deux messes, C.W. RU kr +h PES 40,— 
— Virgile èmon nos-ôtes, C.W. 6/67 25,— 


— Les Cahiers Wallons, eo” pe enr 1947 à 1974, par an 250,— 
— Vignettes, textes wallons p" cor., fles de 16: 5 f.: 30,— -8 f.: 40,=@Â 
REMACLE LOUIS (La Gleize), 92, rue du Limbourg, Liège 


— Fagne, 25 poèmes trad. notes, C.W. 9/69, 24 p. 30— 60— 

— Mwète Fontin.ne trad. note, C.W. 2/74, 24 p. 30,— 60,— 
ROUSSEAU Albert (Grand-Leez), rue Brux., 56, Fleurus 

No spécial, C.W. 4/71, 16 p. 30,— 

— Prix Michaux 1975, poèmes, C.W. 8/75, 16 p. 35,— 


ROUSSEAU Félix, 113, rue Mazy, 5100 Jambes 
(*) — Namur, Ville mosane, 3° édit, (en prép.) 
(*) — La Wallonie, Terre Romane, 5° éd., rev. augm. et ill. 
« Institut Jules Destrée », 10, rue du Tunnel, Couillet. 180,— 
— A travers l'histoire de Namur, du Namurois et de la 
Wallonie, éd. Crédit Communal 46/1977, 317 p. 
— Propos d'un Archiviste sur la Littér. Dialect. à 


ire partie C.W. 1-2-3/64, 116 p. 70— 95— 
2me partie C.W. 1-2/65, 88 p 60,— 90,= 
— L'Entre-Sambre-et-Meuse, CM. 7/66, 10 p. 25— A40— 
(f) ROYNET Olivier (Fenffe-Ciergnon) 
— C.W. 2-3-4/68, 64 p. 25,— 
(f) SEVRIN Isidore 
— C.W. 8/68, 16 p. 25,= 
SMAL Georges (Houyet) 
— Vint d' Chwache, poèmes, C.W. 2/53, 56 p. 80, — 
— Cayôs d'êwe, poèmes, C.W. 6-7/73, 30 p. 50, = 80— 
(*) SOMME Lucien (Florennes), 77, r. l'Agasse, Gembloux 
(*) — Paus-ès Pisintes, 23 p. poèmes, Gembloux, 1965 30, Â 
— Vi Payis, Prix Michaux 1974, C.W. 4/75, 16 p. 30, =| 
— Viye di djint S 
(*) SPINOSA-MATHOT J. (Sautour), r. Balance, 25, Philippeville 
(*) — A l' tâye aus fréjes, poèmes, 52 p. 70,= 
(*) — Feuwèyes, poèmes 80,— 
SURKOL J.-P. (Ottignies) 
— N° spécial, C.W. 5/73, 20 p. 30,— 
(f) THIRIONET Edouard (Namur) 
— C.W. 1-2/62, 32 p. 50,— 
(f) TILLIEUX Edmond (Cognelée) 
— Dins mès Cayaus, poèmes, C.W. 3/59, 24 p. 35,— 
— Vicadje, poèmes, C.W. 3/67, 16 p. 30,— 
VANORLÉ Robert (Hilècëne) 
— Poèmes, C.W. 5/77, 16 p. 30,— 
(f) VERMER Augustin (Beauraing) 
— Fauves do Docteür Vermer, C.W. 2/67, 36 p. 40—  60,— 
(f) barré Edmond (Arsimont) 
dèrins Contes, C.W. 12/54, 56 p. 50,— 


- N.B. : Les Cahiers Wallons, fondés en 1937 par Eugène GILLAIN, au service 
de la Littérature Dialectale, vous offrent chaque année 10 numéros - plus ou 
moins 200 pages - pour une cotisation de 250,— (ord.)], [400,— (protect.)], 
[500,— (hon.)], [350,— min. (Etranger)] au C.C.P. 000-0795697-06 de « Lès 
e q P se i = », a.s.b.l. «Les Cahiers Wallons», 15, rue J. Hamoir, 

(*) — Li Brak'ni, Nouvelle, 2e édition, 87 p. 120,— 
(*) — Li crawieûse agasse, Nouvelle et Contes, 127 p. 120,— 
CLINIAS René (Namur), 667, rue de Dave Jambes 
(*) — Mirwès, poèmes, 140 p 150,— 


— L'Ome di Strin (Prix Gelozet 77) C.W. 9/77, 16 p. 35,— 
(f) COLLOT Joseph (Crupet) 


— C.W. 10/70, 20 p. 30,— 
(f) COULONVAL Gérard (Matagne-la-G.) 

— C.W. 8-9/66, 32 p. 50,— 
(f) DELVIGNE Camille (Spy) 

— Poèmes, C.W. 9/58, 16 p. 25,— 
(f) DETHY Joseph (Assesse) 

— Djan Biétrumé Picär, C W. 4-5-6/61, 40 p. 75— 100,— 
(f) DEWANDELAER Franz (Nivelles) 

— èl moncha qui crèch, poèmes, C.W. 6-7/48, 16 p. 30,=@ 
(*) DIMANCHE Clément (Neuville) Philippeville 
(*) -- Asto du Ri, ill. J. Fivet, 68 p. 75,= 
DODET Charly 

— (Prix Michaux 76), C.W. 6/76, 16 p. 35.— 
(*) GEORGE Victor, Bois-Borsu 
(*) — Adju c'pagnon, poèmes 60, Â 
(*) — Gris pwin, poèmes 100,— 
(f) GILLAIN Eugène (Sart-Saint-Laurent) 
(*) — Do min.me Tonia, éd. Romain J., Fosses, 76 p. 80.— 


— Li fond do Tonia, C.W. 8/67 35—  50,— 


LES CAHIERS WALLONS 


M'man 
A ma fille, Anny 
(Di Harinsart-Gaume) 


Au pus lon d' ma souvenance, c'èst vous là, M'man, qu' dju r'vwas 
Pentchie pas d' zeûr mu biche, tchantant pou m'adormi. 
Vous m' tunins la minote a d'djant qu' dju n' brayiche mi : 
Dj' m'a souvins coume d'èchwa (1). 
Coume vous savins, noum-dan, tout gamin m' rapâji. 
Vous chouflins s' mès boücés ét, quand, d'dès vote djèran, 
Dj' plous cantè lès misères qü m' fayint d'djè lès grands, 
Mes-û atint vite russétchis. 
An'ez-v' trimè pour mi èt passè dès grandes vèyes ; 
V'atins d'djè si hodâye quand v’ permis vote tricote 
Mäs d' vote pitit valet, ma fwa, V'an-atins sote : 
Lès M'mans sont toutes parèyes ! 
Dj' n' â-m' toudjous ‘tu djenti, pa dès côps dj' v'â fât brâre. 
Oh, dj m'an aveüs, savez-v', quand’ dju r'ssondje aux tchagrins 
Qû dj’ â fât. ‘Ne sacants côps, dju cheujous lès mandrins 
Et peu dj’ rètrous si târd !... 
Ah, qué coeûr, qui v'avins pou l' bayi tous lès djous. 
Mi, dj'avous bé proumète du n' jamais r'coumèci, 
Dju l' roublions si vite. S' V'avins l'air du v' coursi, 
Vous, v’ roubliyons toudjous ! 
La vie qui m' ratèdout m'è pus d'in côp cortchi 
Aveu sès pôn.nes, sès sougnes, : c'est vote pitit valèt 
Qui racourout d'lé vous, racourout coume d'dès l' tèps, 
Coume s'i vlout s'i catchi. 
V'atins toudjous toulà pou l’ racude èt, boune fâye, 
A l' bichant d'dès vos bras coume s'ul atout co p'tit, 
V'f r'bayins la crwayance èt l' couradje du r'parti 
Pou r' montè la chavâye (2). 
Dj'â veu blantchi vos tch'feüs, peu dj'â clôs vos paupières 
Et dj' sârous co vote mai quand èle s'è rafradi, 
Mas dj' n' â-m roubliyi, da M'man, tout c' qü v' m' ez toudjous dit 
Et dj' sé co vos prières ! 
Albert YANDE. 


(1) èchwa : hier. A Ethe, on dit Ochou. (2) : la chavâye : la chavée, la pente, 
chemin creux. 

l-n-avût 


A mitan dè l' campagne, i-n-avû-st-on djärdin 
Sins pâs ni fis d'ârkè, catchi d'vins lès wèssins, 
Èt lès rôses í soürdint sins qu'on-z-ouyiche fouyi, 
Èt nolu n' lès côpéve là qu'èles-avint flori. 


On-z-a côpé l' wèssin, on-z-a trové l djârdin. 

Asteüre i créch dès rôses divins tos lès djârdins. 

l n'a pus qu’ dès dints d’ tchin â mitan dè |’ campagne 
Èt chasconk, è viyèdje, si k'pètrogne èt s' kihagne. 


Charly DODET, R.N. 


Vén ! 
Lingadje d'Hilëcène (Neerheylissem) 


Vén avou mu, 

tu sèrès ritche 

come tu n’ l'as jamais sti 
èt t nè l’ sèrès jamaïs... 


Dju t' done tot ç’ qui dj'a, 
lu grin plin d' solia 

qui croche inte mès dints, 
lu fâve qui l’ mävè 

m' chufèlerè mutwèt 
dumwin ou d'après, 

lu fleûr qui dj’ fièstêye, 
qui m’ cäse è l'orêye, 

lu nêt qui m' rabrèsse 
achide su l' finièsse, 

lu vint dès sôrcires, 

lès prés, lès ägniîres, 

lu chavia qui stind 

ses deûs brès d'ärdijint, 
on coeûr qui comprind, 

lu tchaleûr d'une mwin... 


Vén avou mu, 
tu sèrès ritche 
come tu n’ l'as jamais sti... 


R. VANORLÉ 


Ti n' bâtis nin... 


On djoü, vos 'nn'avoz 'nn'alè... èt tot èsteüve djus, choneüve-t-i ! 


Epwis, on-ôte djoü, nin bin dès masses après, dès djon.nès vwès 
ont r'tchantè dins lès cayaus. 


Et, su l' drèsse, vosse sorire a r'flori, pace qui l' maujo ravikeut. 
Li musique a fait r'dansè lès vis meurs, trop longtimps sins brûts, 


L'âme do l’ maujo s'a rèwèyi au tchôd solia d'one novèle djon.- 
nèsse. Pace qui dès novias raupins astint v'nu rire èt tchantè o l' 
place dès cias qui nos-èstins èyir ; èt qu’ nos vis avint stî d'vant. 

Onk après l'ôte, lès-omes s'ont rècwètè dins lès vis meurs, èt, à 
chaque côp, lès vis cayaus ont ravikè. 

Ti n' bâtis nin por audjoürdu... 


L. LÉONARD, R.N. 


Mariye pwin d'agace 


(D'A r Vile) 


Mariye pwin d'agace 

A ieu tant d' rascrauwes 
Qu'èle n'a jamais seü 
Su qué pwène danser. 
Marîye pwin d'agace 

A r'ssuwè tant d' plouve 
Qu'èle n'a jamais pont 
leû d' djwè à mèchener. 
Dès crwès ! èle n'a ieû 
Télemint à pôrter 

Qu'èle n'a jamais seû 
Ayu lès planter. 

Mariye pwin d'agace 
N'a pont ieü d' djon.nèsse 
Èle n'a jamais seû 

Su quél aîr tchanter, 


Pou s' coeür qu'aveut fwim 

Mariye «vèy voltiy » 

Mariye, qu'aveut trop routè dins lès basses, 
N'a ieü à spèpyi 

Què l’ crochon r'ssètchi 

Dè s' nwâr pwin d'agace. 


J. SPINOSA, R.N. 

Ouvas' ! 


— « Ouvas' ! », 

bwârléye on martchand èspagnol 
(dë Térouèl ou d'Oviédo, dais-dj' ?) 
quë vind dès rèséns 

sins pèpéns. 


Et, timps qu’ pèsseléye lès mwaïjès yèbes 

quë crèch'nët inte lès pavès dè l' vîye place avou s'-t-èglije dë pire, 
lë solia d'awous' 

lî cause d'one rouwalète mièrseüle 

ouç'qu'é n' passe pèrson.ne d'ôte quë l' vint, 

d'one maujo aus rodjès panes 

aus mërâyes blankíyes 

aus lèpes brülantes 

qu'one êwe sètchiye vént grèter avou sès-ongues d'aurziye 

(à Térouèl ou à Oviédo, sais-dj') 


Et, timps qu' pèsseléye lès mwaijès yèbes, 

à oc dè l' vint, 

on vi Rësse tot baurbë 

l' rawête vënë 

tot sondjant à Térouèl 

(ou à Oviédo, sais-dj') 

oü qu'il a sti passer one paurt dë s' djon..nèsse 


(I manque co dè plaustia 

où qu'il a tchaî doze côps d' fësëk ; 
i dâme doze camarâdes 

dins dès vachas d'aurziye) 


èt sès-oûy lûj'nët, 
come one céle èt on maurtia 
quand |’ solia r'glatët. 


— « Ouvas' ! », 

bwârléye lë martchand èspagnol quë vind sès rèséns. 
— « Nï tchez vos !», 

dë-stë |' Rësse quë s’ sovént 

d' Térouèl ou d'Oviédo 

sais-dj', 


Jean-Pierre SURKOL. 


Ouva(s), raisin(s) (esp.), pris pour où vas' : où vas-tu. 


Nitchévo, pris pour Nï « chez » vos : pas chez vous, « chez » étant un mot 
français importé ici. 


108 


Li tchèron ècrolè 


(Lingadje di Cêles-Dinant) 
(L. F., VI, 18) 
On tchèron, tot sôrtant fortchèrdji foü do bwès, 
Au mitant d'on frèchau s'a trouvè ècrolè, 
C'èsteüve au trau Méria, dizos li P'tite Trussogne. (1) 
(Jamais, do z-ï passè, li Bon Diè n'a ieü sogne !) 
Vo-l'-là-t-i prôpe, vormint, èmacralè vêlà ! 
On z-ï lodjereut co bin sins véy one âme, par-là ! 
l s' corcéye, i s' dismantche, fait pètè li scoriye, 
Djure lès miliârds, godomes èt tote li litaniye, 
Crîye à üwe, âr èt dia 
Tot satchant su l' cwardia 
Pus, lait r'ssoflè sès bièsses, lès-i kakiye l'anète ; 
A Bayârd í cause bia, fait bèbèle à Janète, 
Mais i gn-a rin à fè ; 
Si tchaur è-st-a-otè. 
A l’ longue dès longues, ni sèpant pus qué coron prinde, 
Disbèli, tot foû d' li èt vrümint prèt à s' rinde, 
Au Trau Méria (2), i va ukè 
L'ome-au-avèt (3). 
— « Vinoz, di-st-i! Vos qu'èst capäbe do z-assatchi 
« Au fond d’ vosse trau tot qui wase ärnichi 
« Didins vos wêbes, vos vêroz bin lauvau 
« Mi d'nè on p'tit côp d'mwin po m' tirè dès frèchaus ! » 
I n’a nin tot causè qu'il ôt, par one tchabote, 
Brouyi one vwès d' tonwâre què l' fait tchaîr di s' maclote : 
— «L'ôme-au-avèt n' sôt' nin sins sèpe au jusse poqwè. 
« Avoz fait vosse possibe po v' satchi foû do prè ? 
« Emantchoz saquants pires 
« Po v' tirè do l' warbiîre 
« Discrotoz vos mouyous : 
«Is sont tot rimplis d' broûs. » 
Li tchèron, sins r'nictè, aprète li dèmaradije. 
Ripurdant à deûs mwins si cwardia èt s' coradije, 
l criye dissus sès tch'faus : 
« lüwe ô! iüwe ô! iüwe ô!» 
L'atèléye si disclape, gn-a pus qu’ fè d' Godfèrdom'! 
| oupèle li nûton : — « Mèrci bin, savoz, l'ome ! » 
Mais one vwès lî rèspond : — « Divant d' ukè l' Bon Diè, 
Saye todi d' t'è tirè!» 
(f) Jos. HOUZIAUX, R.N. 


(1) Hameau de Celles. 
[2) Excavation naturelle, entre Celles et Conjoux, de réputation mystérieuse, 
(3) Homme-au-crochet, jadis redouté des enfants. 

On « Sondadje d'opinion » 
Do Saut (Sart-Bernard) 


Divant do c'minci, dji vos-advèrtis, tortos, ci qui dj' va lire, ç'èst 
dès mintes ! 


Gn-a ieü l'ôte fiye l'anéye dès Tchèstias. Ci-t-anèye-ci, ç'èst l' 
cine dè l' feume. Poqwè ? Pacequi ci qui nos lomans nos « moitiés » 
ont r'mârqué qu' sèptante-cinq' ça fieut trwès-quârt, ça vaut cor one 
miète di pus, min.me si on d'vise d'inflâcion ! 


Dins totes lès gazètes, èles-avin.n' dèdja one page ètire. Douvioz 
« Vers l'Avenir », li pâje èst todis là, mins l’ cine dès Rèlis a rastrindu 
à deüs colones. Deüs pwèds, deüs mèseures. 


Dj'a vlu sawè ci qu'on-z-è pinseut o viladje. Ossi dj'a fait on p'tit 
« sondadje d'opinion» come à l' T.V. 


Dji m'a dit qu’ po c'minci, i faureut aler addé on-indépendant. 
Ç'èst-insi qui m' prumire pratique, ç'a sti nosse curé. 


— «Qui vola ! Bondjoü mayeür. Bondjoû mossieü l’ Curé, bon- 
djoü Mèlîye !» Mèliye, ç'èst |l' mèskène. 


— «Purdoz on chame. Gn-a rin qu' va mau, don ? » = «Non, 
mossieü l’ Curé. Dji sos v'nu vos trover po veüy ci qui vos pinsoz di 
l' anèye dè l' feume. » — « Mossieü l' Curé n'è pinse rin », a rèspondu 
Mèliye, tote sètche. Nosse curé a rodji jusqu'aus pègnons d' sès 
orèyes èt m'a r'wêti tot jin.né. — « Escusoz-m' mayeür, mins dji m' 
sovins tot d'on côp qui dj'a promètu au vi Françwès do l'aler veüy. 
Jusqu'à pus taurd, savoz ! » 


Li grand Zir dimeure à saquants ascauchiyes, di l'ôte costé dè 
l place. Justumint i sôrteut. Dji l'a atauchi. — « Moussiz èt plèyoz l’ 
djambe », a-t-i dit. Li Zir, ç'èst-on-ome qu'a lî brâmint dins lès lives 
èt vôyadif dins tos lès payis. | n' s'a jamais mârié non pus mins il 
aveut dès bonès raisons, di-st-i. — « On djoû, dj'èsteus dins on mu- 
séye, i m' chone qui ç'èsteut à Paris ; dji r'wèteus on-ome tayi dins 
dè l' blanke pire, on-ome qu'aveut l'air do ièsse fwârt come on tchfau, 
on-ome, twè ! Padri mi, gn-aveut deüs viyès djon.nès coméres ossi 
laides qui l' pètchi. Li pus p'tite dès deüs a rabachi sès bèlikes èt 
lachi : « Dji vous bin crwère qui l’ bon Diè a fait l'ome divant l' feu- 
me, il a c'minci pa fé one mwaije saye». Dji m'a r'toürné bon-z-èt 
rwèd come si dj'aureus sti agni èt dji tè l'z-î a r'clapé : «A vos 
r'wèti, ç'èst bin damadje qui n'a nin fait deüs sôrtes d'aragnes di 
pus. Vola, tin ! » 

Dj'a moussi foü d'èmon l' Zir po z-intrer dins l' maujone do Blanc 
Chuflèt, on lï a d'né c' sauvadje nom-là pace qui il èst tot blanc di 
tch'fias èt qu'il aprind a chufler à sès canaris. 


— « Choûtoz, mayeür, nos n' causerans wêre mins bon. Gn-aveut 
qu'one Palmyre o viladje, mins il a falu qui ç' seüye mi qu'i tchèye. 
Ç'èst tot vos dire ! » 


Li Zante rimonteut do trin d’ cinq’ eüres. Por on côp, il èsteut tot 
seû, dji vou dire ossi sêwe qui l' condwite d'êwe i gn-a iüt djoûs. 


— «Èt vosse feume, Zante?» — «Taïjoz-vos ! nin pus taurd 
qu'ayir, dj'a rintré avou one gote su l'orèye. Dj'a douviè l'uch', dj'a 
dit « Bonswèr », Félicie a dit l' rèsse. Dji n' su nin maîsse di scole 
mins dji r'coneu co bin l'impèratif à l' deüzyin.me person.ne. Èt ç'- 
deûzyin.me pèrson.ne-là, c'èst todis mi! Qui vloz co qui dj’ diye ? Li 
rèsponde ? Dj'ènn'aurè po dis djoûs d’ grogne.» 


— «Portant, ç'èst vos qu'èst maîsse ? » — « Ayi, su l' papi ! mins 
vos conichoz li spot : « Ç'èst vos qu'èst maisse, mins l' for on l' frè 
vêci !» Inte nos deûs, li mèyeüse ni vaut wêre di tchôse ! » 


Dji n' saveu pus qwè. Faleut-i continuwer ? L'afaîre èsteut mau 
èmantchiye. 


Dj'ènn'a ralé tot drwèt è l' maujone ; dji m'a rèssèré dins l' bèle 
tchambe po ièsse tot seû èt dj' m'a mètu à tûzer. Totes lès rèsponses 
èstin.n' mwaïjes. Poqwè ? Aveus-dj' mau tchwèsi mès djints ? Faleut-i 
stitchi totes lès feumes o min.me satch ? 


Li vèrité n'èst nin todis bone a dire mins di d' là à pinser qu’ 
gn'aveut rin à r'ssatchi foû ! 


Dj’ r'vèyu tos lès cas onk à onk. 


Nosse curé, i n’a wazu moufter ; dji comprind qu' l'a sti paurti 
ètur li charité èt quét'fiye one mèskène à r'trover. 


Li grand Zir, il a tant fait s' trayin qui nu feume n'ènn'a vlu. | 
s'arèdje d'awè d'moré à s'mince. 


Li Blanc Chuflèt s'a todis jin.né d' pus po sès canaris qui po s' 
Palmyre. 


Èt l' Zante èst pus sovint è ribote qu'à l'ovradje. 


Bin-astchèyu qu' ç'èst justumint cèt'là qu' dj'a rèscontré. Portant 
dj'ènn'a one ossi d' feume. Si on m'aureut d'mandé ci qu' dj'è pin- 
seus ? Li rèsponse aureut sti aujiye. Dj'ènn'a one bone, mi. Dji n'a 
nin à m'è plinde, qui do contraire. 


Vola d'dja one èxcèpcion. Gn-a süremint co d'-ôtes. 

Tot compté, tot rabatu, si dj' mostère ci-papi-ci o viladje, dji 
pôreus awè dès miséres avou lès djints èt one büse aus-élections 
qui vint. 

D'on-ôte costé, ça n' plaîrè wêre à m' feume non pus. 

Si bone qu'èle seüye, èle n'a nin dandjî dè l' sawè. Ça poreut li 
doner dès idèyes. 


Di tote maniére, dj'a apris one saqwè. On sondadje d'opinion, 
on pout lî fé dire ci qu'on vout. 


Dj'a apici m' papi, djè l'a cochuré à p'tits bokèts èt dj'a tapé tot 
o batch. 


Èt rintrant è | ' cüjène, dj'a atrapé m’ feume pa l'anète èt dj' lí a 
a d'né one grosse bauje. — « Vi fou !» a-t-èle dit. 
Mi, dji saveus bin qui ç' n'èsteut nin si bièsse qui ça! 
Henry MATTERNE, R.N. 


Tchanson 
(Marcourt) 


Omes do milèt, do riz, do l' blé, 
qwand v's-av' sèmé, qwand v's-av' planté 
l' dinrèye ; l' oühê tchafteût. 


Tot sowant, qwand v’ l'av'ramèch'né, 
ployé è deûs èt sins spärgner 
lès pon.nes ; l'oühê tchafteüt. 


Qwand v's-av' lèvé l' pogn, djèté l’ pire 
so vosse fré, p'one gote di loümire 
ou d'ombe ; l'ouhê tchafteût. 


Li djoû d'après qwand v' l'av' towé 
po l' rin d' loümire ou d’ neüristé 
di s' pê; l'oühê tchafteût. 


Dj'a l’ coür â trisse. | fêt trop neür 
so l' vôye. Lès pogn flachèt si deür... 
I n’ sét nin, lu, l’ tchafteü. 


I n’ sét nin doü qu’ s'è vont tofêr 
lès «dji veü volti» d'ome, do l' têre. 
I n' sét nin, lu. Mês mi qui sét, 


Mi qui l' sét, kimint pou-dje tchanter ? 
Lisa CHASTELET, R.N. 

Lès-euwes d'amon nous-ôtes 
Lingadje d'Olwè (Viroinval) 


Lès euwes dè no payis, ont d' si bèlès tchansons, 

què vos 'nn'ârèz nule paut d' si doüces à vos-orèyes ; 
Su leü lit dè cayaus, leüs-acôrds sins parèys 

S' mèlèt au tchant du vint, au ramadje dès mouchons. 


l gn-a lè Nwâre, qui vént plam'-p!lam' chuwant lès fonds 
èt lè bèle Blanke, pus fèrtiyante, vènant d' pus lon; 

Lè ri dè l’ Brouffe zoublant come ène gade dislachîye 
Tant d's-ôtes richots, dèsgroubèlant què d'in roubliye. 


Leü courant mwin.ne lè Nwâre èt l’ Blanke au rendez-vous ; 
Tous lès richots, lè ri dè l’ Brouffe sont v'nus avou. 
L’ tiène aus Pauquis lès waite vèni, bèles come dès rin.nes ; 
ène pourcèssion d'aunias, d' pouplis lèzî amwin.ne. 


C'è-st-in poème qu'èles tchantenut là in-n-arivant ; 
Lè Rotche-à-l'ome lès choüte binauje, lès ratindant. 
| lès rabrèsse, lès acoumèle, intrèlacèyes, 

èles vont dèv'ni lè bia Virwin, rwè d' nos valèyes. 


Chuwant sè voye come in «monarque », bén paujêremint, 
inte lès rindjiyes dès wôts bûüchons, dès nwärs sapins, 

i court, s'astaudje dins dès potias què lès nitèyes 

d’ cheuvreûs, d’ singlés v'nèt pèstèler ausès nûtèyes. 


ll èst come in mirwè moustrant l'umeûr du timps ; 

bleû come in cièl d'èstè, gris come in djoû d' Toussaint ; 
l toûrpine, i bèdaye autou dè nos vilâdjes. 

Sè bia ruban d'ârdijint èst l' mwaîsse d' nos payisâdies. 


Lès euwes dè nos payis sont si bèles à waiti 

què vos vèrèz in djoû lès vèy pou lès conèche. 

Vos n'è trouverèz nule paut, euwe pus clére èt pus frèche ; 
èt èles tchanteront pour vous, come èles tchantèt pour mi. 


Simone dè l' Goulète, R.N. 


113 


ÈI St. Jezeuf don père Batisse... 
(Willancourt) 


Ç'atout in bin brâve oume qué |' père Batisse, mais il avout 
pourtant in grand défaut, i fayout sés nüviènes à la mauvaise place. 
Putôt qué d' n-aler à l'église, i ratrout à l'uch d'en face. 


S'i coumaçout l' dimatche, ça deurout djusque tant qu'i n'avout 
pus d' sous. Coume il atout co assez harougne das cés mouments-là, 
la Marie-Jane, sa feume, n'atout-m' fouô ueurowe aveu lu. | dansint 
souvét dévant l’ buffet vueude et on peut dère qué ç' miénadge-là 
n'atout-m' à la fiéte tous lés djous. 


Pourtant, si l’ Batisse n'avout-m'ieu l' gordgeon si à la dévolâye, 
ils arint p'lu fâre dés-affaires. Ç'atout in fin m'nûji, i fayout ç’ qu'i 
v'lout d' sés dis dougts. Il éxiste co combin d' meubes qu'il è fât à la 
mié. | n'sant-m' èclis et i sant fouôt r'tchartchis pou l' moument. 


Quand i n'atout-m' trop poussi, i bricolout toutes souôrtes dés 
tchouôses. Ainsi ; in djou, i s'est avisé dé fâre la statue dé s' saint 
patron das one soquéte dé tchène qui triénout das la cuchale. Das 
l' pus bié nawe, il è tayi, graté et froté et il an è sorti ène bèle répro- 
duction don St. Jezeuf dé l'église. Vraiment, tout ï atout : dés sabots, 
ène grande banète, dés longs tch'vowes a passant pa 'ne bèle bârbe 
toute frisäye. | lï avout djusqu'à mins 'ne pétite soyewiète au bras. 
Bin minche en couleur, èle è trouvé sa place dézors la taque au pèle. 


| s' fât qué, das cés mouments-là, il è folu in nouvié batch pou 
l' pouchié. A couôps d' burin, l' Batisse è entayi in bié grand batch 
das |' rèche dé la soquéte. L’ pouchié n'y è rin vueu, il è miédji 
coume d'abitude. 


Mâ, ça n'è-m' n-aléy si bin d'on coté d' la statue. Tchaque couôp 
qué l’ Batisse atout en noce, la Marie-Jeâne alumout deüs bougies 
et coumaçout à l'implorér à dijant : _ « Ô grand St. Jezeuf, ô frère 
don bos don batch dé note pouchié, fayéz qué m'n'oume èn bou- 
vitche pus !» 


Maugré tout ça, la prière n'è jamâ rin tchiédji aus mauvaises- 
abitudes don Batisse, i faut crware qu'il avout roublié d' fâre dés 
trouôs aus-oréyes dé St. Jezeuf. Èn’ n’ l'avout-m' t-i fât èsprés ? 


Nestor MARCHAL. 

Lèye 


Tchèrèye, tchèrèye èt boune on.nèye ! 
Quond dji n'ârè pus rin à dire, 

Quond dji n'ârè pus rin po scrire, 
Dj'ârè bèl êr, mi, addé lèye ! 


S'i-n-a dèl nîve dizos sès pids, 
S'èle n'a nin todis l'êr d'èsse là, 
l n’ fârût nin creüre po çoulà 
Qu'èle n'èst nin tofèr so m' papi. 


Tchèrèye, tchèrèye, va, sins distoûne ! 
Qui l'êr sofèle di-d-doü qu'i vôye, 

Èlle sèrè djoürmây là so t' vôye 

Fêt-à fêt' qui l' rowe dè timps toüne... 


Charly DODET, R.N. 


Faut t'aprèster 


Ê! Poqwè fais' on trau d'avance ? 
Vous’ Ï ètèrér tès plaîjis ; 

l boutér au r'cwè po todi 

Totes tès fèrdin.nes èt tès bombances ? 


On-î d'chindrè t' vacha à l’ cwade, 

Et lès paletéyes, su tès-èspwêrs, 
Cheüront, pèsantes come do cru-fiêr 
Et come li mwin qui t' sèrerè l' pwate. 


Tos tès soçons vêront su t' fosse 

Po t' fér r'lûre come on noü tchôdron ; 
Fai l' trau câré ou bin faï l’ rond, 

Li diâle sèrè todi au posse. 


T'as nin ieü |’ timps d' biacôp tûzer ? 
Bin c'èst l' momint, faut t'aprèster. 


V. TONGLET. 

Por vos 


Noste uch si r'clape su voste adiu, 
Et dji d'meüre là, mi, tot pièrdu, 
Avou nosse boneür qui s' va plinde 
Au prumî toürnant dè l' pisinte. 


— « Quand vos sèroz lauvau, bin lon, 
« È vosse tchèna, fougniz dins l' fond; 
« Dj'i a bouté por vos tote seüle, 
« On coeür cwachi, div'nu aveüle 

« Tote li nêt... » 

« D'awè brai 


V. TONGLET 


Avou l’ vint 


Pupont d' masindje dins nosse bouchon, 
Nu d'aulouwète ; 

Li vint d'awan chove lès royons 

Èt cheût l'ayète. 


Dji m' sovin d' tos lès râres momints : 
L' cia dès bètchîyes, 

Èt l' cia dès tchansons dins l' doûs vint 
Qui l' maîy rèwiîye. 


Dj'a peû di d'mwin, m’ coeûr èst tinkyi, 
Dji m' sin tote seûle. 

Li vint mèchené, li vint ringuyî 

Braît su lès steüles... 


Il èst bin lon, vosse novia nid! 
Mins tènawète, 

Avou l' tiène vint qui ragaîyit, 
Riv'noz one miète... 


Is sont-st-èvôye mès bias mouchons, 
L'èsté clèpiye, 

M'apwaterès-se pa côps leû tchanson, 
Twè, vint dè l' viye ? 


A. BACQ, R.N. 


Pinsèyes pou ène Moman trop râte èvôye 


(Di Fumwè - Ard. wall.) 


O leûne d'ârdjint dins l’ nût sins fin, 
Qui faït pus bias lès clèrs matins, 
Fleürs dè peumi, campagne dorèye 
Tchant du mauvi, doûces vèspèyes ; 
Guèrzias d'avri, ciél dè printemps, 
Twè, joli-bwès qu'èile aîmeut tant. 
lle è-st-èvôye, c'èst trop pènibe ! 

Èt vos r'vènèz, è-st-i possibe ? 


O bia Noyé dins l' dûr iviér, 

Lè bia mantia su l' sapin vêrt ; 

Lè grand feü d' bos dins l' tchiminèye 
Qui r'tchaufe lè coeür èt lès pinsèyes, 
Pauque, lè Tchand.eüse èt |' Novèl-an, 
Tout ç' qu'èst si bia, qu'èlle aîmeut tant. 
Èlle è-st-èvôye, c'èst trop pènibe ! 

Èt vos r'vènèz, è-st-i possibe ! 


Ghislaine CAUSSIN, 


Li p'tite cote 


Dji sondjéve à ôte tchôse, 
Tot r'nachant dins l' ridant, 
Quand dj'a sintu bon l' rôse, 
Come i gn-a quatôze ans. 


Mèteuwe à pont dins l' drèsse, 
Èle trouvéve co l' moyin 

Di ièsse one mèssadjerèsse 
Qui dj'a pris doücètemint. 


Adon, m' coeür come one plote 
A r' çü, jusse au mitan, 
L'èwiye qu'a keûdu l’ cote, 

Di m’ pôve pitit èfant. 


Dèsiré PREUD'HOMME, 


R.N. 


R.N. 

Sondjes 


l m'arive di sondjî à one masse di batias, 

Aus cias do bon vi timps avou dès blankès vwèles ; 
Dès batias qu'ènn'alin.n' tot bèlemint oü ç' qu'i gn-a 
Dèl sôye, dèl némoscaude, do pwève èt dèl canèle. 
Dins mès sondjes di vï ome, dji vwè mi p'tite bauchèle ; 
Èle si mèt à tchanter : « Tradèri, tradèra » ! 

One nûléye passe. Tot candje. Dins on dispindoz-mèl 


Dj'ètind s' dispètroner one monceléye di churas. 

| m'arive di sondji à l'empèreür dè l' Chine : 

On p'tit minâbe crèkion. Wai, c'èst mi tot ratchî ! 

Si v's-èstoz pa d'vant li, faut bachî vosse sicrine 

Pwis vos staurer à l' têre èt ralètchi sès pids. 

l bauye dès-eüres au long, i faît dès chimagrawes, 

Adon, po passer l' timps tane su s' tchin pace qu'il awe. 

| rauye lès-aïiles dès mouches, côpe lès moustaches dès tchèts, 
Èt lachi dès soris dins s' gayole à mochèts. 


| m'arive di sondjî... mins dji n' mi sovin pus 

Di ç qui s' passeüve è m' tièsse quand dj'èsteüve èdwârmu. 
| m' chone qui dj'a vèyu !l' mwârt avou one grande fau; 

Èle vint po m'agrifter, èle s'ènonde su si tch'fau... 


Qu'èst-ce qui s' passe dins nosse cwârps ? Èst-ce one dobe vicaïriye 
Qui nos-avans tortos quand on s' mèt à soketer ? 

Dins nosse somèy, vèyoz, i s'è mache dès bièstriyes 

Po rire ou po criyi, po braïre ou po tchanter ? 


André PAQUET, R.N. 


Lès Walons : d'èwou ? ? 


On discute souvent pour savoir si les tribus rencontrées chez 
nous étaient des Celtes où des Germains, ou des Celtes mêlés de 
Germains. 


Pour moi, la question me paraît résolue par le fait que tous les 
mots antérieurs au latin retrouvés chez nous ne sont jamais du 
germain, mais du celte et, pour certains noms, du préceltique. 


El. LEGROS (A l'école du dialecte, p. 30). 

Cafetiére di cârioteüs 


Diè ! ç' qui v' m'avoz fait awè peù, 
Quand vos couriz su lès câriéres, 
Po dire bondjoü aus-ès câsseüs 
Èt bwâre on côp à leü cafetiére. 


Di v' vôy sayi d' lèver l's-ostis, 

Sacrè gamin qui v'léve fer d' l'ome, 

Is vos-avin.n' byin do plaïji, 

Ça v' n'èstiz nin pus wôt qu' trwès pomes. 


On djoü, l’ dêrin cayau a tcheût, 
Sins rotche, on z-a sèré l' câriére ; 
Mins v's-avoz brai po l' viye cafetiére 
Èvôye avou lès cârioteüs. 


Dèsiré PREUD'HOMME, R.N. 


A r'vôy 
(D'An.yéye) 


Lès gngnos è têre 
Dins on pachis 

Lès mwins è têre 

Po travayi 

Avou |’ solia 

Su sès blancs tch'fias 
l s'a stindu, 

Mi vi papa. 


'l a là lèyi 

Sès p'tits èfants. 

Mi viye maman 

L'a rabrèssi, 

Avou l' solia 

Su sès blancs tch'fias 
! vint d' moru. 

A r'vôy, papa. 


Li p'tit Guèc. 

Is d'hèt 
(Marcourt) 


Is d'hêt : 

— « Si l' pon.ne li stofe, c'èst di s' fâte, 
«èle n'a nin côpé l' côrdon.» 

Ay, Man. Èt is l' d'hèt po d' bon. 

Lèye n'è sèt nin ostant qu' zèls. 

Èle displôye sès p'titès-èles, 

parèt. 

Po v' mis pwarter d'vins lès pâtes, 

so l'iviêr, èt j'qu'â coron. 

Tot r'fant vosse tchâr avou s' song. 


Lisa CHASTELET, R.N. 


Cor one miète rade 


(Lingadje di Grand-Leez) 


Co pont d' pisinte avou dès fleürs, 
Totes sôrtes di fleürs 

Qui stritchenut leüs bèlès coleürs. 
Quand l' solia sèrè là, 
l n' frè qu'one flame 

Po fé disclôre dès fleûrs à blame. 


Trop rade ossi po veüy blaweter 
Lès mile èt mile pièles di roséye 
Dissu l' foüréye 
Èt su lès prés, 


Gn-a qu' lès mouchons 
Dins lès bouchons, 
Zèls comincenut à mète à rotes 
Totes leüs drigléyes di bèlès notes. 


Béntôt, vos m' vêroz dire : 
Lès prés brèssenut, 

Li djoürnéye di d'mwin sèrè bèle. 
Waitiz d'dja l' solia d'audjoürdu, 
Il èst pus fèl 
Qui l' cén d'ayir. 


Albert ROUSSEAU, R.N. 

Foucâde 


L'iviér a s' daye, ca vochal lès pas d'âgne. 
Rôle à fahène èt s' fê dès coupèrous 
è tchôd solo. Tüse à çou qui t'ahâgne. 
Home li djoürnêye come in-oü frisse ponou, 
lê lès mèhins enn'aler è hi-fèsse 
èt |’ lêd Wäti fé sès hègnes ås Tchätrous. 
L'oûhé s'ènûle à cir, tot rècokès' ; 
è nosse cothè, lès pîhîs vont flori ; 
li prétins, veûs-s', va därer d'ine plinte pèce. 
Tchante èt hufèle èt tarlatèye, pusqui 
vo-t-là tot seû è cisse carimadjôye : 
i-n-a nou meûs si bê qui l’ meûs d'avri. 
Abèye! Va-s' côpe li fleûr di l’àäbe-coûte-djôye ! 
+ Robert GRAFÉ. 


Toquade 


L'hiver a son coup : voici les tussilages. 
Laisse-toi rouler sur les pentes et fais des culbutes 
Au chaud soleil. Pense à ce qui te plaît. 
Hume la journée comme un œuf frais pondu, 
Laisse les misères s'en aller de guingois 
Et le laid Wauthier (1) faire ses grimaces au cimetière. 
L'oiseau s'élève dans le ciel, tout ragaillardi ; 
Dans notre jardin, les pêchers vont fleurir ; 
Le printemps, vois-tu, va bondir tout d'une pièce. 
Chante et siffle et fredonne, puisque 
Te voilà seul dans cette profusion de couleurs : 
Il n'y a aucun mois aussi beau que le mois d'avril. 
Vite ! Va-t-en cueillir la fleur de l'arbre Courte-Joie ! 


(traduction de l'auteur) 


(1) Laid Wauthier : la mort. 

(2) Littéralement «aux Chartreux», d'après l'emplacement de l'ancien 
monastère où s'élève aujourd'hui le cimetière de Robermont. 

(3) Arbre Courte-Joie, symbole des plaisirs éphémères. 


N.B. : Grand merci à Monsieur le Professeur Piron qui nous fait l'amitié 
de réserver aux Cahiers Wallons ce poème inédit de Robert Grafé (1896-1968). 
Sa parution coïncide avec l'anniversaire de la mort de ce Namurois de cœur 
qui ne manquait jamais, lors de nos rencontres, d'évoquer ses parents de 
la cité du Bia Bouquet. 

DOCUMENT (por èyîr èt por audjoürdu) 


Lès couyonés 


Air : t'en souviens-tu. 


Li vi Colas qu'èst mwärt l'anéye passéye 

Mi d'djeüve on djoü qui nos bèvin.n' on côp : 
— « Li fin do monde, vi frère, è-st-arivéye 

Lès djins d'asteüre, dji crwès, divègnenut fôs 
« Ou courenut-is avou totes leüs bièstriyes ? 

« Ils sont naujis do rire èt d' s'amûser 
« 


Èt, po r'compinse di totes leüs tracasseriyes, 
Lès povès-èfants, | s' faîyenut couyoner (bis). 


Did'peüy deüs-ans, là qu'il ont li tch'min d' fiêr (*) 
Is vwèyadjenut èt is sont bin contints... 

Deüs cints milions po fé voler l' poüssire ! 

Mais il èst vraî qui sins caurs on n' faît rin 
D'on-ôte costé, li vapeür va si vite 

Qu'on n' distingue nin lès djins qu'èlle a rwiné 

Èt pwis d'alieürs, dè l' dète nos-èstans quites, 

Mès povès-èfants vos-èstoz couyonés (bis). 


QUE RE BILLES E 


Lès juges asteûre ni sont pus qu' po l' parâde 
Po condâner nos nos sièrvans d' jury 

C'èst lès pus bièsses ou bin dès camarâdes 
Qu’ lès-avocats ont bin sogne do tchwèsi 
Pwis, cètici, mèyeûs blageûs qu'on n’ pinse, 
Expliquenut ça si bin qu' lès pôves mivéts 
Braîyenut tortos èt po rinde leûs sintinces 

Lès pôvès-èfants, is s' faîyenut couyoner (bis). 


E E D VE E ET 1 


Cor one saqwè qui m' fait awè mau m' vinte 

C'èst l' comèdiye qu'on djoüwe aus-élècsions 

Li payisant ni sét auquéque ètinde 

| bwèt po rin, i mougne à discrétion 

On vos l' cossatche, on l' règale, on l’ carèsse 
Lès tchapurnéyes plouvenut di tos costés 

C'èst po l’ patriye qu'on wèt fer tant d’ bassesses 
Mès pôvès-èfants, vos-èstoz couyonés (bis). 


$ D'E D 8:88 À 


Dè l' politique vos conichoz l'istwêre 

Vos savoz bin tot ç' qui ça v's-a valu 

Dès p'tits-ovris, ci n'èst nin ça l'afaire 

Ossi choutéz-m', ni vos-è mèléz pus 

C'èst lès Monsieüs qui sont todis lès maisses 
Èt c'èst vos-ôtes qui paye lès pots cassés 
Qui ç' fuche Guillaume, lopôl ou bin Nicaïse 
Mès pôvès-èfants, vos sèroz couyonés (bis). 


dE `X D LE D 


Quand à l' bataye i faut qui l' peûpe, ï fuche 

Po s' fé stropi au nom dè l' libèrté 

Mins lès monsieüs i n' faut nin qu'is s' batenuche 
Gn-a qu' po ça qu'is n'ont pont d' capacités 

L' lend'mwin, c'èst zèls qu'atrapenut lès mèdayes 
Èt c'èst portant Pampèt qu'a stî touwé | 

Mais l' crwès d'oneür n'èst nin faîte po l' canaye 
Mès pôvès-èfants, vos-èstoz couyonés (bis). 


L'S URA 2120-22 


Ti pinses portant awè gangnî t' djoûrnéye 

Trwès djoü après, t't-afaît a r'pris l’ vi pid 

Lès brâves d'ayîr sont r'div'nus dès sôléyes 

Èt au violon gn-a d'dja qu'ont sti coûtchî 

T' n'ès nin contint ?... T'as l'air do fé l’ grimace ?... 
Bin, gueüye di m'vét - èt vola ç' qui m' tracasse 
C'èst qu'avou ça, lès m'véts sont couyonés (bis) » 


Di ` R' BRON `O: M 


Vos sintoz bin qui dj' n'a nin sti si bièsse 

Do crwêre bêtemint tot ç' qui Colas m'a dit 

Dji sés fwârt bin qu' lès monsieüs ont dèl tièsse 
Qu'is sont instrwits, qu'ils ont brâmint d' l'èsprit 
Mais què v'loz fé... dji n’ polais nin l' rèsponde 
C'è-st-on vi ome : i falait bin l’ choüter. 

Dji so-st-èvôye, en dijant come vos-ôtes, 

Qui l' vi Colas m'avait v'lu couyoner (bis). 


(auteur inconnu) 


La ligne de chemin de fer de Charleroi à Namur date de 1843, 

(Djodogne) 


Lë timps d'octôbe 


V'là l' saîson dès bèrlic bèrloc. 

Më tièsse plin.ne dë chëme dë nûlia, 
Djë n' vau pës one pèléye mastoke. 
Lë vint m' trëpèle come on fouya. 


Më cœür trawé — one viye chabraque 
Qu'a trop trin.né pa tos lès timps — 
Bat come on vi rèvèy patraque. 
L'äriére-saîson m’ done dè toûrmint. 


Së dj' vos dë ça, vos faut m' comprinde 
C'èst pace quë dj' grogne po tot, po rén. 
Qu'ë djale abiye, min.me à pire finde ; 
Lë frwèd, sins manque, më f'rè dè bén. 


Jules FLABAT. 


Lingadje di Grand-Leez. 


Vint d'octôbe 


Li vint cotchèsse 

Li pleuve à maque 

Dins lès fènièsses. 

Li vint ratüze 

Pa d'zos lès-uch, 

Èt dins l' plate büse. 

Vint qui sofèle èt pleuve qui tchaît 
A r'laye è tonia à l' gotêre. 

Li vint qui faît toürnér l' molén 
Po fé l' farène. 

Waîtiz pa l' barbakène, 

Li grand vint qu'on n' vwèt nén. 
Tén ! oyi ça! 

D'où vént ? 


Albert ROUSSEAU, R.N. 


Li boc da mon.nonke Djan (1) 


C'èsteut à l' novèl an, dol chije èmon Mènan. Li p'tit Guèrdin 
èsteut v'nu quènetè après one gote. | ‘nn’ aveut dèdjà 'squ'à |l’ pupe, 
portant. Totes lès tchapèles qu'il aveut faït... II aveut sti s' timps 
d'apici ratemint on chame ; cor one miète i bèrwètéye tièsse èt tot, 
Mins i mèsure li vôye brâmint d'vant do babouyi, l' Guèrdin : ô! 
yayaye ! Li pèkèt distchind tot drwèt dins sès djambes. Mins, li, o 
l' place d'ièsse sukè come brâmint, i 'nn' a dol loqwince, co pés qu'è 
d'vant. One babèye jamais parèye... Èt c'èsteut s' dérène place. Et 
pwis èst-ce qu'on passe iute d'on vi soçon, on djoû d' novèl an, 
asteüre ? 


…— « Dj'ènn' a ieü one bèle, ci nêt-ci, di-st-i Mènan, qui cause 
avou mi. 


— Qwè, é vos? di-dj'. 


— Dj'a stï lanci pa l' bèrau dau Bèrjot. | m'ènn' a faît tote li nêt. 
Sâcrè poûrîye bièsse ! 


— Là longtimps qu'on n’ cause pus d' li, portant, di-st-i |' Guèr- 
din. Èt l’ Bèrjot, s'i rote dispôy qu'il è-st-èvôye, il èst d'djà lon. 


- Quand dji t' di qu' c'èsteut l' nwâr bèrau dau Bèrjot, mi. | 
tukeut, maleureü ! Dji m’ rastrindeu tot. Dji sayeu do m' sêwè. Sâcrè 
Mâtin !, dj'èsteu ècrolè dins mès djambes... | boucheut ; gn'a tot qu' 
tron.neut,.. T't-à l'eûre, di-dj' è mi-min.me, ti m' vas foute li tchèti cu 
d'zeüs, co d'zos... Nom d' tot-ute ! | vout zoublè sur mi... Dji m'a 
rèwèyi d'on plin côp, tot frèch di tchôd, 


— Ci qu'on sondje, tot l'min.me ! 


— T'aveus sopè avou do trop pèsant, èyîr à l' nêt, dandjereü, 
di-st-i l’ Guèrdin. 


— Dji n' sés pus ç' qui dj'aveu mougni, ça é! mins dj'a sti tin- 
quyi come on lès tinquiye, valèt. 


— In.yi, é twè ? 
— Dji t'i aureu bin v'lu veûy, ml... Mins quand dj'a sti tot ra- 


paupyi, dj'a ratüzè au boc da mon.nonke Djan d'è Tchansin. | m'a co 
falu rire mi tot seû è m' lèt. T'è sovins’ co bin, Guèrdin ? 

— Dji t' vou bin crwêre. Viye charogne ! co pus arèdji qu'on bè- 
rau po couru après lès djins su l' vôye èt lès foute djus. 


— Ô | ayi ça, di-st-i l' Mènan à mi. | 'nn'a staurè mwint' insi. On 
'nn'aveut peû d' long èt d' laudje. Èt brâmint fyint l' toû pa l' câriére 
da Greüze ou pa l' Breüjète. 


— C'èsteut alè qwêre Saint Pire à Rome, ça, di-dj', 


— Èt c'èst bon qui s' mon.nonke, c'èsteut on-ome à s' môde, là ! 
avou dès fwatès-idéyes. Ou dôbin, là longtimps qu'i s'ènn' aureut d'vu 
disfè. Mins li, i n’ faleut nin dèdjà ièsse gate po lî bin wasu dire one 
saqwè. 


— ls ‘nn’ avint quand min.me dès manoûjes, lès djins do timps 
passè, di-dj', avou leû boc o stauve peû dès maladiyes dins lès biès- 
ses. 


— È tègne qui vout, mins nin todi mi. Dji n' p' leu bin sûr mau. 
Èt tot l’ timps qu' dj'a sti dins lès bièsses, nos n'ans nin ieû l’ cocote, 
ni co l’ fordjètadje pus sovint qu'au vèjin 


— Dj'in. meu ostant veûy li vi Chèf Marchäl qu'èsteut todi si mau 
ruv'nant Avou sès grijôsès fènasses à s' minton èt sès-ouy èwarès. 
(Li boc da Djan èsteut fin parèy). On démoné qui sinteut mwaîs cint 
mètes lon... Èt s' bale aloyi come on d'vantrin flache èt flache dri 
sès pates di d'vant. Sâcrès man.nètès bièsses ! Quéne zine do sayi 
do pichi su leû baube. 


— Ayi, c'ènn-è-st-one di vûsion ! direut-on bin ? 


… C'èst l' gros Mayetin d' Durnal qu'i a tchèyu dins one di ras- 
taurdjîye avou ! in, Mènan ! Nin cor one si bèle. Cor one miète, i nè 
l' raconte pus sins braire. 


— Tês'-tu, va twè. Dji n' l'a jamaïs seû. 


— Non? Portant... il èsteut co roufion. On-arwine. Todi su 
tchamps su vôye. Èt l' pate su tot. | n'a nin biacôp candji... On 
djûdi, dol vèspréye, i va braknè aviè l' Bas-Stiè... Pèrson.ne o l' coû 
da t' mon.nonke. Pèson.ne po lî d'mandè : « Qui v'loz m' fi?» Maye- 
tin n'aureut seü si bin tchaîr, po ièsse à s' mwin... Mins i n' sondje 
nin au boc rate assèz... Li charogne vore sur li. | n'a qu'on r'coürs : 
zoup’, o tonia à l' gotêre ! Enfin, on vi tonia tot sclayi, qui pièrdeut 
s'-t-âme avou sès clapes à mitan biléyes tortotes. On l'aveut tchôkè 
là, dandjereü, su l' costè po l' cotayi à fin bwès, t't-à l'eüre, tot rate 
èt d'mwin, come ça va... 

-- Chapè, nosse raupin ! 


— Ayi, à strape ! Li bièsse tourneût autoü do tonia ; èle boureut 
d'dins, en stièrnichant èt niftant come on tchin. Pwis, tènawète, panf ! 
mayi dès côps à s' chètelè l’ maquète è deûs. 


… = «T't-à l'eûre, ti, vélà, ti frès volè m'indjole è pèces. Dji 
sèrè prôpe, mi. » 


… Mins i n'èsteut nin co si couyon, l’ Mayetin. | s' lève su l’ co- 
pète di sès pids : — «A ! vi rosse ! ti roufléyes come ça autou di m’ 
tonia. Ratind on pau ; tè l' vas bin veüy ! » 


l s' rascrope, i stitche si mwin pa l' trau d' tapon... 
— Ci n'èsteut nin on tonia à l' gotère, d'abôrd, avou on tapon. 


— Dj'in.me ostant qui ç' seûye onk au vinaîgue, é mi... | passe 
tot doûcemint s' mwin, di-dj'... | ratind l' coup d' temps. I! apice li 
broston d' quèwe. Aye, à dadaye ! li boc avou l' tchèretéye à s' cu, 
en bwèrlant. Èt ope èt ope au-t-triviès dès ayes èt dès bouchons... 
Bouf ! sur one sitokéye. Li tonia vêle. Là, nosse Mayetin à scoucoû 
su tos bokèts stramès, avou one sitipète di quèwe è s' mwin. Èt aye 
èt ope, li boc tot drwèt d'vant li, ossi rwèd qui l' vint d' bije. Èt l” 
Mayetin, c'ènn' è-st-onk qui s'a ramassè... 


— Auwe là, valèt ! ti n'ès nin co si bièsse, ti min.me, po fè l' fou 


à bèle vôye. N'i èstans pus di ç' côp-ci. Cit'läle, nos l’ claperans à 
l' tchiminéye. 


— Poqwè ?.. Di tot d' swîte qui dj'a minti ! 

— Dandjereü qui t' fais l' bourdeû, Èt nin co si wêre... 

— Quand dj' tè l' di! 

— Tês'-tu, boureû d' flène qui t'ès ! Tant qu’ djè l'a conu, li boc 
da mon.nonke, il a todi ieû s' quèwe tote ètîre... | tè l’ faleut veüy li 
trossi, èt l’ fè stritchi èt l' vèrinè, en bèdelant : bè, bè, bè, bêreû, 


bèreû, avou s' linwe qui tchapoteut su s' nèz... Quand i fieut insi, tè 
l' p'leus bin lèvè. 


— A! choute : mi, djè l' conte come li Mayetin mè l'a dit; èt 
pus d'on côp... 


— Mètans qu' c'èst l' Mayetin qui t'ènn'as r'tchôkè, d'abôrd. 
Mins dj'ènn'a ieû one ossi, sés', mi, d' saïsine avou l' boc da mon.non- 

ke Djan. Èt c'è-st-one vraîye, là, mi. Dji n' l'a jamaïs contè. Maleureù ! 
dj'ènn' aureus ieü do tènoz au rwèd brès... 


Èt pwis, tos l's-ans, à l' novèl an, dji r'choyeus one bèle noüve 
pice d'on d'méye-franc addé li. 


| gn'a qu'on côp. N'i avins sti, nos deüs m’ soü. | gn'a quand 
min.me ieü qu'one pice por nos deüs. Ma tante Marîye aveut todi dès 
bwagnès ratoürnéyes, in lèye : « Vosse Pa, di-st-èle, n'a qu'a vos l' 
côpè è deüs.» N'ans stî rate rarivès : Papa aleut-i bin fè avou one 
cisète ou faureut-i couru au marchau po l' soyi è deûs, nosse pice. 
Papa nos l'a candji po deüs cines di cinq' sous, one po chaque. N'a- 
vans todi ieü l'idéye qu'on n's-aveut bozè. 


— Èt vosse quinte avou l' boc, insi ? 


— Taudje, dji tè l' va dire... È bin, c'èsteut on djoû dol vèspréye 
su l' difin dès grantès vacances. Qu'èst-ce qui dj'aveu bin adon ?... 
Noûf-dij ans? Dji n'aveu nin todi fait mès pauques. Dj'èsteu aus 
neüjes dins lès bwès d' Dorène. | fieut tchôd, stofe o bwès, èt seü- 
lant, don... Tènoz, di-dj' è mi min.me, en-z-avisant dau lon l’ maujon 
à l' valéye do tiène, dji va alè d'mandè on côp d’ cafè à ma-tante 
Mariye... Su l' sou, dji vou toquè divant do moussi. Nom di diâle! 
Li boc m'aveut lumè... On nè l’ sèpeut t'nu alachi nule paut, li vï 
charognâr ! ll abize en bachant s' tièsse èt soflant come on vi tch'fau 
qu'a lès gôrmes... Abiye, brokè o l' maujon! Nom d’ tot-ute ! l'uch 
rat'neut, i èrtcheut pa pa d'zos. Li laide bièsse va m’ racsire. L'uch 
douve bon-z-èt rwèd ; dji n' va nin vite assèz po l' riclapè : li gros 
pouwant sititche si gueûye pa l' craye. | boure, i boure dès spales. 
Dji pite plin s' mouzon... Tènawète, l'uch v'leut s' tapè au laudje. 
Adon dji mèteu m' pîd asto. Dj'aspaleu ; dji bouteu... N'èstins fwârt 
au fwârt... Ti sèrès d'abôrd vinquè, dandjereü, quand t'ènn' aurès 
ieü assèz su t' cabouyau !... Tot d'on côp, li bièsse rècule one miète 
po s' rènondè : «Dji m' fou d' ti, ç' côp-ci ! t'as l'uch di bwès. » Èt 
dji m' rèssère ratemint au vèra... 


— «Ê! ma tante, ê! mon.nonke !» Djè lès uke, dji crîye. Dji faï 
l' toü dès places : o l’ coujène, o cabarèt,... is t'nint co cabarèt adon ; 
li place à gauche en-z-intrant... Wête tant qui t' vous ! ça ! Nin one 
âme ! por mi, is fènint cor au wayin su lès d'zeüs. Ci qui dj' faï mau, 
c'èt do n’ nin r'ssatchi tos lès-uch dri mi... 


… Nom di Dio ! Qué côp di stomac’ ! li boc gripeut pète èt pète 
lès montéyes do l' cauve. Lès cauves sont d' plin pid, vélà, avou |” 
coü padri, qu'èst bin quate mètes pus bas qui l' vôye. Li bièsse aveut 
faït l' toü ; èlle aveut moussi, dandjereü, pau l' deüzyin.me uch qu'ès- 


128 


teut au laudje. Dji vou couru rimète li clintchète à l' cauve. Trop 
taurd ! Èt pwis, pont d'avance ; avou s' maquète di tièsse, il è vérè 
aujíyemint à coron. Djè l’ lève abiyemint pa li d'vant. Dji r'clitche- 
téye bin come u faut dri mi. Pwis èvôye, plin.ne chârge, o l’ coû... 


A! ti m'as v'nu r'côpè, ti min.me ! nos vièrans bin liquék qui 
sèrè !' deüs... Dji r'clô asto l'uch pa d'zos : tès rèssèrè asteüre; 
faï l' trayin tant qui t' vous !... 


Èt mi, djè l'a trossi come li ci qui n'a rin vèyu... I ‘nn’ a foutu 
one d'assonre èmon mon.nonke, a-t-on dit : o cabarèt, d' tos costès. 
Mi dj'a todi fait l’ loürd, quand on 'nn' a causè... Vèyoz qu’ mon.nonke 
aureut ieü dès doutances sur mi avou s' boc. Li côp qui vint, à l’ 
novèl an, dj'aureu stî cayi èvôye come on craya sur one palète... 


— Ô! ayi ça! qu'i 'nn' a rassonrè one di maujon èmon Djan, 
l' boc, di-st-i l' Guèrdin. | faleut veüy one saqwè. 


— Tè l'as bin seü ? 


— Dôminé, qui dj' l'a bin seü. Djè l'a vèyu èco. Dj'i èsteu. 
— Bè! t'as todi stî d' tos costès, twè. 


— Siya, valèt! dj'èsteu pwârteü d' dèpêches à l'èstâcion di 
Spontin, adon. On m' vôye justumint ç' djoü-là avou on papi po | 
chèf d'au Bas-Stiè... Totes lès djins d'è Tchansin èstint d'vant l’ mau- 
jon da t mon.nonke. On s' boureut po veüy pa l' finièsse. Pa d'dins, 
on-z-oyeut bouchi èt chiletè l’ catriye qui spíye,... Quausu come au 
feu èmon Baïly, qu'on sêweut abiye lès tèchons, lès vêres èt l's- 
assiètes, bèrdaf ! pa l' finièsse su l’ pavéye... Li boc caroteut o caba- 
rèt. | taurdjeut co bin ; pwis, l’ five lï r'purdeut : èt flach ! potchi èt 
sukè dins lès botèyes di pèkèt èt d'Amér, èt lès pintes èt lès chopes... 
Tènawète, i ralètcheut à l’ têre lès frècheüs qu'i pèstèleut d'dins... 
Pwis, ardent ! rèvôye djouwè aus guîyes. Mins i n'a pus taurdji dès 
masses. Tot d' swite, i n' s'a pus t'nu rwèd su sès pates. Il aleut fou- 
gni âre èt ote come on bwârgnasse, onk qu'èst loûte. Il a tchèyu 
assît su s' cu. | beûrleut, malureû ! Dji nè |’ saureu si mia r'mète qu'a 
on marou o mwès d' fèvri. 


T'aureus dit qu'il aveut dol pwin.ne... Awawawawa !... Ayayaye ! 
Come on-èfant qui tchûle... 


Tot d'on côp, li gros chèf d'au Bas-Stiè m'apougne pa l' brès, 
| Iï faleut s' papi, li. Djè l'aveu rovyi. Dj'a co ieü one dispousseléye 
po m' dringuèle... 


— Ti n'ès nin co si mau adrwèt po ramoncelè tès mintes, twè, 
Guèrdin. 


— Dijè l di tél qui ç'a stî portant! 


-- Ayi, mins ni vin nin co m' chortè avou tès mèssadjes di 
rossia tchin, sés’. » 


... Damadje dau, Ménan ! Qué damadje do nè l' nin lèyi dire pâr. 
Vireû qu’ t'ès ! Ça, l’ Guèrdin, avou on vêre su l'orèye, agritchetéye 
co bin dès paroles su lès mignâwes èt lès marâwes d'aus tchèts 
qui vont à rauwe : 

— « Vinoz là-wôôôt ! 
— Gn'a trop wôôôt... 
-- N'aurans bon... » 


En l' tchantant, i monte li ton à chaque coplèt. T't-à fait one cope 
qui s' fièt dès bèbèles à môde di tchèts, qui s' vont plonkè. Sâcrè 
Mènan ! one ôte fiye, ti têrès t linwe. S'on n' li mèt nin l' pid, li 
Guèrdin nos-arindjeut one tchanson su lès wayayaye dau boc. 


O l' place, i s' drèsse tot choquè, en flitchant dès pates èt ossant 
do drî : — « Choüte ! sés’, Mènan, ti n'i èsteus nin todi po v'nu dire 
qui dj'a minti... È! rèspèctans l' batème ! c'èst l' bone eüre qui t'as 
là, à l'ôrlodje ?... N'irans veüy si Fine a faît do sopè... » Ci què li aleut 
co |' pus lon, au Guèrdin, c'èst qu'on rovieut do rèplin.ni lès vêres. 


— «Rote todi, sês', Guèrdin. Come t'ès, ti pous bin 'nn' alè 
conte li bije. » 


… = Èt l' boc insi ? 


— ll a mau toürnè, valèt, On djoü, à l'anêti, mon.nonke racheû- 
veut dès tchinis' è s' coû ; èt l' boc pate à pate dri li. Tot d'on côp, 
i r'waïte mon.nonke. | l’ ligne; panf ! on-ome pètè tot long à l' têre. 
Mon.nonke n'a nin frapyi. | s' ragrabouye, i brèsse o l' bièsse. | n° li 
a falu qu' trwès-ascauchiyes po ièsse su l' pont do Bocq. Plouc ! o ri, 
qui coureut bin chîs mètes pus fond. Li boc a sti aoûrlè, tot mèsbriji. 
Lès grossès-êwes,... c'èsteut au r'lignadje,... l'ont èminè jusqu'à wou 
qu'èlles ont v'lu. 


(f) A. LALOUX, R.N. 


(1) A l'occasion de la décision du Conseil Communal d'Yvoir de dénommer 
rue Auguste Laloux, la ci-devant rue du Cimetière, en son Dorinne. 

Linguèdje di Héron 
Li Bleüw Mayeté 


Enn' avût sès cint kilos quond il a-st-arivé, à l'anêti, à l' hôteür 
di d' Su l’ Bwès. Rüd mwèrt nähi qu'il èstût. | n'ârât min.me pus 
souyou rôki. 


Li solo discrèhéve, vêlà dè costé di Bjin. Li nêt toum'rût co vite. 
N'avüt qu'une sôrt à fé : taper djus po âdjourdeü, cwèreü une cwène 
ou l'ôte po s' lèyi royeû èt ratinde li djoü po r'trover s' vôye... Èt l 
Bleüw Mayeté s'a tapé dizos on greûsalî èt i s'i a acofté. Qu'ârut-i 
fêt d'ôte ? Quond t'ès pièrdou, parèt ! 


Oyi, c'èstüt |l' Bleüw Mayeté qu'èstût fou vôye. Mins kimint çola 
If avût-i arivé, à lu ? Lu, li Bleüw Mayeté qu'on 'nnè càséve long èt 
lâdje âtou d' Lîdje. Lu, qu’avût todi fêt pris, divins lès cinq prumîs 
chaque côp, ås grondès tapes di Bourges, di Limoges, di Noyon, di 
Chateauroux. Mis qu’ ça : il avût fêt l’ prumî su |’ tape di Pont-Ste- 
Maxence. Il avüt s' portrêt dizeü li tch'minéye dè l’ bèle plèce... qu'on 
n'i mousse qu'à pids d'hâs... dè l' mohone di s' mêsse, vêlà su lès 
hôteürs di Vottem. 


On champion qu’ ç'èstüt ! Quond i r'touméve su l'apas, nin on 
qwart di sègonde après, il èstüt dèdja houte dès clapètes èt s' mêsse 
èl constatéve. Brâmint mwins' di timps po l' fé qu' po l’ dire, sés-se ! 
Èt c'èstût lu, tin, qu'èstüt là, dizos on greüsali. 


Tot avüt bin k'minci, portont... C'èst l’ djüdi qu'on l'avüt èhoté 
po Angoulème. On fameüs concoürs ci-là avou tos lès mèyeüs dè 
payis walon. Tos lès gronds trim'leüs èstine â locäl. Dès méyes èt 
dès méyes qu'on mètéve su l Bleüw Mayeté. Min.me si mêsse qui 
n' wèdjive mây gros portont, avüt mitou totes sès gågnes di l'on.néye 
di d'vont. I|! èstût télemint sür ! 


C'èst qui l’ Bleüw Mayeté avût stou apwintf «come pas-un» èt 
sougni on n' pout mî: dè milèt, dèl grin.ne di lin, dèl tchène èt 
min.me dè crèsson hatchi. C'èst v' dire, hin ! 


Plin d' feü qu'il èstüt, li Bleüw Mayeté ! | s' rècrèstéve ! Sès-oüy 
rilûhîne come dès pièles! «Li ci què l' bat'rût ni sèrût nin lon dè 
prumi », dihéve-t-on. 


Li timps èstût-st-à clér quond on l's-a laché aviè sèt-eüres å 
matin, à Angoulème. Ci samwin.ne-là, i f'séve on solo à fé fonde dès 
crètons è l' pêle : dè bon timps po lès colèbeûs, djo ! 


Tot d' süte, li Bleüw Mayeté a pris l' tièsse avou une dihin.ne 
d'ôtes. Sür èt certin, c'èstût d'vins cès-là qu'i faléve qwèreü l' prumi... 

Ça a stou on n’ pout mî po-z-ataquér : Chateauroux, Bourges 
èstine dèdja lon poudri zèls. Èt volà qu'à l'hôteûr di Paris, is-avine 
moussi sins s'ènnè rinde compte divins une blonke nouléye d'orage. 
| tonéve, il alouméve di tos lès costés. Ça pètârdéve, ça ralouméve 
sins lâker... D'on côp, il a viyou tot rodje divont sès-ouy, dès ploumes 
ont volé di tos lès sins. Lu a stou come parälisé. |l a fêt dji ni sés 
kibin d’ coupèrous divont dè riv'neü à lu. 


Li toneure groûléve co d'zeü s' tièsse èt il èstût tot fin mièr seü... 
Li pire di tot c'èst qu'i n' savût pus oü-ç' qu'il èstüt. Pôve Bleüw 
Mayeté qui n' savüt pus r'trover s' colèbi ! 


Il a volé dès-eüres èt dès-eüres... | s'a tapé d'vins lès compagnes 
po qwèreü à magni. Oyi, mins ç' n'èstüt nin co l’ timps dès vèsses 
ni dès favètes, parèt !... |l a rataqué à voler... po, à l’ fin dès fins, s’ 
vineü acofter, dizos on greûsali, è Mouatche à Altène... 


Enfin, i pôrût dwèrmeü. Ç' n'èstüt nin co tot, portont. | nn' a 
ouyou une di tchôde, aviè deüs-eüres â matin : li rossia marou da 
Victôr qui nahîye todi tos costés à trivièsé l djârdin. Co bin qu'i 
tindéve après une tchiproule, sins ça, parèt... ! 


Li lèddimwin â matin, l'ome dè l' mohone s'a lèvé à l' piquète 
dè djou po prinde l'êr è s' djârdin : 

— «Sacré mâssis lum'çons ! Vola qui s'ataquèt à mès râdis', 
asteüre ! C' n'èstüt nin co assez d’ mès salädes ! Lès vårins !» 


L'ome, à tot s' mâvlont èt à tot pit'lont à bin manqué dè mète 
si pid su l' Bleüw Mayeté... 


— « Tèneüz... tèneûz... ! On-z-èst pièrdou, valèt! On-z-a passé 
l nêt vêci ! Dji vôêrûs wèdji qu' t'as fwim, hin ! » 

Èt l'ome a stou qwèri l' paquèt d' grin.nes qu'i sognive si canari 
avou. 

— «Tins, magne, pwis t'arès une miète d'êwe !» 


Li Bleuw Mayeté ni s' l'a nin fêt dire deüs côps ! 


Èt c'è-st-insi qui l’ B'euw Mayeté n'a pus sondjf à nn' aler. A 
qwè bon pusqu'i n' ritrouv'rüât pus s' vôye ? Dès djous ont passé... 
I n' si lèyive nin carèssi mins i suvéve l'ome tot ou-ç' qu'il aléve èt 
quond i f' séve si plondjeure, à l'ouch' li Bleüw Mayeté s'acropihéve 
divont s' fauteül. 


N-avüt qu'avou Mèrence qui ça n'aléve qui su une pate. Li Bleüw 
Mayeté ärût bin voulou moussi è l' mohone, lu ! On djoü qui l'ouch 
dè l' couhine èstüt-st-à làdje, ènn' avüt profité. Èvôye, sins rin dire, 

pate à pate, jusqu'â miton dè l' bèle plèce... Èt là, maleüreüsemint... 
ça arive ènon... il avût poliné... su l' bia balatom'... 


Mèrence n'a fêt ni une ni deüs. Èlle a pris l' boubou èt l' Bleüw 
Mayeté a vané à l'ouch come on mâlprôpe qu'il èstût ! Dispôy anon, i 
dwèrméve su l' sou d'une finièsse inte li moür èt on pot d' jèraniom’. 


Mins d'vont, fât-st-ètinde qui ç' mohone-là è-st-à une pihïye lon 
dè Bwès dès Bôlètes. Quéne tchawtériye là-d'vins, à l’ bèle sêson ! 
C'èst qu'i-n-a là di totes lès sôrtes di bièsses. l-n-avût surtout une 
triléye di colons monsâs. 


Nosse Bleüw Mayeté lès-avüt-i aporçû on djoû qu'i voléve âtou 
dè |' mohone ? Est-ç' qu'une djon.ne fumèle, l'avüt assètchi ? Pin- 
séve-t-i s' rifer une novèle viye ? Qui èst-ç' qui sårût dire çou qu’ s'a 
passé è s' tièsse ? Ni roüviz nin qu'il avût r'çü on côp d'aloumeüre, 
ènon ! 


Todi è-st-i qu'on djou, il a catoürné atoü dè bwès èt on n' l'a 
pus r'viyou. Mins, on colon d' tape qu'a todi stou bin sougni, fièsti, 
candôzé... ç n'èst nin fêt po viker è bwès, hin ! Kimint vous-se qu'i 
s' disfinde ? 


On dimègne... C'èstüt l' dimègne qui lès èfonts d'Altène fisine 
leüs Pâques..., li gârd dè tchèstia... | n' va mây à mèsse qu'à Pâques 
èt à |' Cincwème, lu... li gård dè tchèstia batéve carasse è Bwès dès 
Bôlètes... A tot vènont di häre èt d' hote, il a trové â pid d'on vi 
tchin.ne dès bleüwès ploumes èt une bague di blèk avou on numèro : 
132.426.40. 


C'èstût tot çou qu'i d'meüréve dè Bleüw Mayeté... 


Li Bleüw Mayeté qu'avüt todi fêt pris âs grondès tapes di 
Bourges, di Limoges, di Chateauroux et di Pont-Ste-Maxence ; li 
Bleüw Mayeté qu'avüt s' portrêt dizeü li tch'minéye dè l’ bèle plèce 
ou-ç' qu'on n' mousse qu'à pids d'hâs, vêla su lès hôteürs di Vottem ! 


Roger PRIGNEAUX, R.N. 


GLOSSAIRE : 


Bleüw Mayeté : Ecaillé bleu. 
B'jin : Vezin. 


Su l' Bwès : hamia d'Altène (Haltinne); È Mouatche, à Muache, hameau 
d'Haltinne. 


Taper les colons : envoyer les pigeons au concours. 


Clapète : fermeture du pigeonnier ; = après « l'apas », la planche d'entrée — 
permettant l'entrée mais pas la sortie, 


Ehoter : « enloger » terme de colombophilie : encager les pigeons. 
Tchôde : peur. 

Dins m' djârdin 


Dins m' djârdin 

Grand come deüs côps mès mwins, 
Trwès cèréjes dèssu 'ne couchète 
Fèyeneut l' dicauce aux cèréjis 


Lès fraijis rampeneut à pansète 
Avou plin d'ouy à leûs bawètes. 


Èt pa-d'zoûs l' viy guèrzèli 
ÈI bilokî tape ène biloke 
Come s'i djouweut au paradis. 


Dins l'aîr in papiyon bâr!oke, 

Il a s' chique, il a tètè trop d' solia, 
Pa-d'zoûs l’ caflori tchapia 

Du sûcia 

l li faut 'nn'aler fé s' plandjère. 


Dins m’ djärdin 
Grand come deüs côps mès mwins 
C'èst tous lès djoüs fièsse. 


Timpe au matin lès fleürs 
Mèteneut leü caraco d' toutes lès sôtes dè couleürs 


| n'èst pont d'eüre 
Què su l' crèsse d'in viy poupli 
ÈI cizèt tchante dèdja mèsse. 


Èt rolà, sins-arèt 

Come s'il èsteut à pièce 

ÈI coucou, dins l'âye dè joli bwès 
Sone lès munutes 

Su s' pètite flute. 

Timpe au matin 


Dins m' djârdin 

| sint 

Télemint bon l' boneûr !... 
A crwäre què l'èstè 

ï a spaurdu èsprès 

Ès' grande boutèye d'odeür. 


J. SPINOSA-MATHOT, R.N. 


On dimègne 


Addé vosse lèt do l' malchance, 
Fêt ‘t-ossi spès 
d'vins s' tièsse 
qu'o plin do bwès 
ç qu'on qwire 
après s'-n-èfance. 


Mame, on vos veût volti 
d'pôy li hossa do l' banse. 


Addé vosse lèt do l’ rascrâwe, 
Fêt si pèneûs 
d'vins s'-t-âme 
Est-ce qu'on 'nnè moûrt 
si s' coûr 
ni pleüre nin s' lâme ? 


Mame, on s' vèyeüût volti. 
Divins l’ grin. Divins l’ drâwe. 


Addé l' lèt do dièrin vré, 
Fêt coûte alène. 
Mame, fans 
à pus spârgnant 
à fêt 
qui l' song sizène. 


Mame, on s' virè volti 
djusqu'â p'tit fa d'ochés. 


Addé çu lèt-là d' male-mwârt, 
Fêt si tot seü 
ènêt 
qu'on-z-èst dimègne. 
Tot seü 
qui l' nut’ si sègne 


d'zeü l' creü 
doü qu'on s'èdwârt. 


Lisa CHASTELET. 

(Gaume) 
La mâjan 
A Luc et Odette Mattet-Yande 


Dj'avous toudjou sondji quu dj' la fârous d' mès mês 
Ma blantche mâjan fradjie d'atchau, 

Quu dj' la fârous au s'lo du m' bé payis gaumais 
Aveu d' |’ émeur qui tinrout tchaud. 

Au lon d'eune voüye qui s'hise à la côène d'in bochèt, 
Dj' la vwayous djè acouvisie, 

Pajôle d'dès lès peumis èt lès buch'nés d' mirguet 

Et dès âries d' fleurs a brasies. 


Dj'arous veü t'avau-la du m'n'-uch, tout |’ long d' l'ènâye, 
Lès djans chôrè d'dès lès coüteürres 

Pou r'tôenè la fôerte tère èt mèch'nè lès danrayes 

Ou trâre lès bétes d'dès lès pateürres. 


D'avri djusqu'a wayin, dj' arous traquè tout l' ban 

Pou cude dès fleurs, dès ôbusons 

Et, dlé l’ rouché qui dône èt tchante au tchû dès tchamps, 
Dj'arous p'tète seü fâre dès tchansons. 


A douvrant mès volèts, dj'arous 'tu sür du node 

Aute tchôese quu l’ gout dès nwars moteurs : 

L' gout d' la fnô, dès mèchans èt l' gout du r'gain qui flote 
Au ré d' la neüt, lès djous d' tchaleur, =Â 

Peü l' gout d' la rêne dès près, l' gout dès favas qu'an brûle 
Avant d'afrède, -- èl gout qui rôde 

Autou dès feüs d' holièrres èt qui fant coume dès büies, 

Et, pa tès d' plôve, l' gout d' la tére tchaude. 


Dj'avous sondji tout ça mâ ç' tès-la èst bin voüye : 

An n' fât-m' toudjou ç' qu'an z-arout v'lu. 

An court dès côes bin lon pou n' trouvè quu d' l'anoüye 
Et co ‘ne bèle mis' du r'ète tchû lu : 

Tchü lu pardè èt bin-au tchaud 

D'dès 'ne blantche mâjan fradjie d'atchau. 


A. YANDE. 

— Les Airs do Payis Walon, C.W. 8-11/74, 82 p. 85, =â 100,— 


— Fleürs Dialectales, 40 écriv. wallons, 84 p. 120,= 
— Deux messes, C.W. 8-9/73, 24 a 40, = 
— Virgile èmon nos-ôtes, trois églogues, C.W. 6/67 25, 


- Les Cahiers Wallons, Coll. années 1947 à 1974, par an 250,— 
— Vignettes, textes wallons pr cor., fles de 16: 5 f.: 30, -8 f.: 40,— 
REMACLE LOUIS (La Gleize), 92, rue du Limbourg, Liège 


— Fagne, 25 poèmes trad. notes, C.W. 9/69, 24 p. 30— 60, =Â 

— Mwète Fontin.ne trad. note, C.W. 2/74, 24 p. 30,— 60,— 
ROUSSEAU Albert (Grand-Leez), rue Brux., 56, Fleurus 

No spécial, C.W. 4/71, 16 p 30,— 

— Prix Michaux 1975, de, C.W. 8/75, 16 p. 35,— 


ROUSSEAU Félix, 113, rue Mazy, 5100 Jambes 
(*) — Namur, Ville mosane, 3° édit, (en prép.) 
(*) — La Wallonie, Terre Romane, 5° éd., rev. augm. et ill. 
« Institut Jules Destrée », 10, rue du Tunnel, Couillet. 180,— 
— A travers l'histoire de Namur, du Namurois et de la 
Wallonie, éd. Crédit Communal 46/1977, 317 p. 
— Propos d'un Archiviste sur la Littér. Dialect. à Namur 


{re partie C.W. 1-2-3/64, 116 p. 70— 95, =Â 
2me partie C..W. 1-2/65, 88 p 60— 90, =Â 

— L'Entre-Sambre-et-Meuse, CW. 7/66, 10 p. 25— 40— 
(f) ROYNET Olivier (Fenffe-Ciergnon) 

— C.W. 2-3-4/68, 64 p. 25,— 
(f) SEVRIN Isidore 

— C.W. 8/68, 16 p. 25— 
SMAL Georges (Houyet) 

— Vint d' Chwache, poèmes, C.W. 2/53, 56 p. 80,— 

— Cayôs d'êwe, poèmes, C.W. 6-7/73, 30 p. 50— 80,— 
(*) SOMME Lucien (Florennes), 77, r. l'Agasse, Gembloux 
(*) — Paus-ès Pisintes, 23 p. poèmes, Gembloux, 1965 30,— 

— Vi Payis, Prix Michaux 1974, C.W. 4/75, 16 p. 30, 

— Viye di djint 50,— 
(*) SPINOSA-MATHOT J. (Sautour), r. Balance, 25, Philippeville 
(*) — A l' tâye aus fréjes, poèmes, 52 p. 70,— 
(*) — Feuwèyes, poèmes 80,— 
SURKOL J.-P. (Ottignies) 

— No spécial, C.W. 5/73, 20 p. 30, — 
(f) THIRIONET Edouard (Namur) 

— C.W. 1-2/62, 32 p. 50,— 
(f) TILLIEUX Edmond (Cognelée) 

— Dins mès Cayaus, poèmes, eh Lit 24 p. 35,— 

— Vicadje, poèmes, C.W. 3/67, 1 30,— 
VANORLÉ Robert (Hilècëne) 

— Poèmes, C.W. 5/77, 16 p. 30,— 
(f) VERMER Augustin (Beauraing) 

— Fauves do Docteür Vermer, C.W. 2/67, 36 p. 40— 60,— 
(f) WARTIQUE Edmond (Arsimont) 

— Lès dèrins Contes, C.W. 12/54, 56 p. 50,— 


N.B. : Les Cahiers Wallons, fondés en 1937 par Eugène GILLAIN, au service 
de la Littérature Dialectale, vous offrent chaque année 10 numéros - plus ou 
moins 200 pages - pour une cotisation de 250,— (ord.)], [400,— (protect.)], 
[500,— (hon.)], [350,— min. (Etranger)] au C.C.P. 000-0795697-06 de « Lès 
Rèlis Namurwès », a.s.b.l. «Les Cahiers Wallons», 15, rue J. Hamoir, 
5000 Namur, 

LES CAHIERS WALLONS 


A l'occasion des Fêtes de Septembre, un de nos meilleurs amis 
des Rèlîs et des Cahiers Wallons nous a fait parvenir ce beau poème 
français que nous ne manquons pas de publier en remerciment. 


Puissent la leçon d'histoire et l'appel qu'il nous adresse être 
retenus. Grand merci, Paul. 


Wallonie... 


Pour les nids de printemps au cœur de tes buissons, 
Pour les soleils d'été caressant tes moissons, 
Pour les vents de novembre hurlant dans tes grands hêtres, 
Pour les gels de janvier festonnant tes fenêtres... 
Salut à toi, terre de Wallonie ! 
Pour la douceur de Meuse, pour ta Sambre ouvrière, 
Pour tes blés de Hesbaye dressés dans la lumière, 
Et pour ta dure Ardenne et sa forêt qui chante, 
Et pour ton Pays Noir, et pour Liège l'Ardente... 
Salut à toi, terre de Wallonie ! 
Pour tous les «Bias Bouquèts » de tes jeunes mariées, 
Pour le cri de tes coqs réveillant les vallées, 
Pour tes bancs d'amoureux rêvant près des vieux ponts, 
Pour l'air d'accordéon montant de tes corons... 
Salut à toi, terre de Wallonie ! 
Pour tout ce qui forgea l'âme de tes cités, 
Pour ton esprit frondeur ivre de liberté, 
Pour les nuages lourds obscurcissant tes rêves, 
Mais aussi pour ta foi en l'aube qui se lève... 
Salut à toi, peuple de Wallonie ! 
Pour tes colères vives, mais aussi ta raison, 
Pour tes rires, tes deuils, ton humour, tes chansons, 
Pour tout ce que tu es, et pour tes défauts même, 
Pour tes matins de joie, et pour tes matins blêmes... 
Salut à toi, peuple de Wallonie ! 
Pour les mains de tes fils, toutes leurs mains offertes, 
Face aux grands horizons de tes campagnes vertes, 
Ou face aux noirs terrils, dans le gris des usines... 
Mains de ceux de la terre, mains de ceux des machines... 


Salut à toi, peuple de Wallonie ! 


Pour tous ceux qui sont jeunes et tous ceux qui sont forts, 
Pour tes aïnés qu'usèrent le travail et l'effort, 

Pour tes petits enfants, et pour leurs farandoles 
Qui font vivre et chanter les cours de tes écoles... 
Salut à toi, peuple de Wallonie ! 
Pour tous ceux de ta race qui, tout au long des âges, 
Ont fait connaître au loin ton nom et ton visage, 
Et pour qu'à leur exemple, d'autres s'engagent et osent, 
Et pour que tes valeurs par le monde s'imposent... 
Salut à toi, peuple de Wallonie ! 
Et pour ceux-là qui dorment en tes vieux cimetières, 
Et dont les noms gravés sur le marbre ou la pierre, 
Rappellent au passant, recueilli et songeur, 
Tout ce que fut leur gloire, ou leur humble labeur... 
Salut à toi, peuple de Wallonie ! 
Puis, remontant plus haut le cours de ton histoire, 
Pour tous ceux dont le temps estompa la mémoire, 
Qui ont fait tes églises, ou dressé tes remparts, 
Ou travaillé ton fer, ou frayé tes essarts... 
Salut à toi, peuple de Wallonie ! 
Pour les moines aux pieds nus et aux bures austères, 
Qui s'en vinrent autrefois fonder tes monastères, 
Pour tes vieux saints de bois aux regards ingénus, 
Surgis jadis des mains d'artistes inconnus... 


Salut à toi, peuple de Wallonie ! 


Pour ton âme profonde enfouie en tes légendes, 
Qui s'enlacent en nos rêves ainsi que des guirlandes, 
Pour ce qui envoûtait tes vallées et tes monts, 
Pour ton Cheval Bayart et pour tes Fils Aymon... 
Salut à toi, peuple de Wallonie ! 
Pour que chante à jamais, à travers tes patois, 
Et l'esprit et le cœur de tes gens d'autrefois, 
Et pour qu'avec des mots fleurant bon les terroirs, 
Survive leur passé et montent nos espoirs... 
Salut à toi, peuple de Wallonie ! 
Des clochers de Tournai au vieux Perron liégeois, 
Des rives de la Sambre au pays des grand bois, 
Puisses-tu, peuple wallon, riche de tes contrastes 
Oublier des rancœurs stériles et néfastes ! 
Maîtrise ton destin, mais bannis avec force, 
Tout ce qui désunit et tout ce qui déforce, 
Et que, malgré les brumes assombrissant ton ciel, 
Tu connaisses demain de lumineux réveils... 
Prends garde à toi, peuple de Wallonie ! 


Paul MANIL, R.N. 


Vo-lès-là co rèvôye on côp... 


Lès vis cousins d'au lon èt di-d-si près... Èt qui nos faïyenut si 
tant do bin, sins l' sawè. 


Combin 'nn' avan.n' vèyu, dès djins d'avaurci, dins lès botiques, 
rapici leü vi lingadje — ou l'aprinde, don, Mad. Ch... po l’ zï rès- 
ponde. Li min.me d'dé nos djon.nès djins : li «gârçon da on-hôtel à 
trwès stwèles qui sièrveüve lès-amindjis. L'ôte qui mwin.ne lès djins 
po visitè on tchèstia fwârt ritche de sovenances èt d' bias meûbes, 
èt dès quèwéyes di tayons dau tchèsturlin, qui vos waïtenut di-d-lon 
èt d'au wôt : fiér li djon.ne ome do rovyi s' lèçon d' tos lès djoüs. 
Èt do nos dire : « Mi, dji su do viladje d'à costè. » 


Nos n’ rivêrans nin su lès Fièsses di Waloniye, li binv'nûwe à l 
Vile èt à l’ Province; ni su l' pèlèrinadje à Belgrade qui d'vint todi 
pus bia, d'one anéye à l'ôte, min.me si on n'i djâse nin on miète walon 
quand i faut, ni sèreut-ce qui par onêtrètè po dès djins qui n' com- 
pudenut nin l' français. On n’ sondje nin todis à tot, parèt ! 


A mèsse do sèmedi à Saint-Djôsèf, po l' quatyin.me côp qu'il í 
sont priyis, à l' mèmwêre di nos djins qui sont rèvôye, nos-avans p'lu 
ètinde po l” prumî côp, mètu è walon pa nosse Fred, èt tchantè par 
li, on bia «negro ». Nos n' vôrans nin, min.me si nos n'avans nin l” 
musique, ni nin |’ mète dins nos prumis «Cahiers» après qu’ nos 
l'avans oyu. Èt tél qui Fred nos l'a scrit, dins s' walon rabiyi à l'an- 
glaise po l' fè lire à sès djins d'avaurla. Nos l'avans riscrit à nosse 
manière Fèllèr èt ossi è français. 


Vo-lès-là co rèvôye on côp ; quinze djoüs au long, on-z-a bressè 
brâmint dès-amistès, on z-a t'nu |' Concours di Couyon à Meux; 
fiestè l' Waloniye à Auve, passè on dimègne à Mèlin, èt pwis, èt pwis... 


... Di-d-ci à saqwants mwès, on va r'causè d'alè r'prinde sès 
r'vindjes. Plaï-st-à Diè. 


L.L. 


WALLON et FRANÇAIS 


ll y a INGRATITUDE aussi bien lorsque l'on méprise le wallon que lors- 
que l'on repousse le français. 


INGRATITUDE et AVEUGLEMENT. Les vrais défenseurs de la Wallonie 
ne se replient pas sur leurs minimums. Nous avons besoins du français qui, 
SEUL, peut donner à la Wallonie sa COHESION et la FORCE de résister aux 
pressions qu'elle subit. 


André GOOSSE, professeur U.C.L. 
président de la Soc. Langue et de Littératures wallonnes. 

vers. origin. angl. 


Ja 
Were you there when 
they crucified my Lord ? 
(rep.) 


(Ref.) OH-OH-OH-OH 
sometimes it causes me to 
tremble, tremble, tremble 
Were you there... 

.. (as above) (Ix) 


2. 
Were you there when 
they nailed him to the 
cross ? (bis) 


(Ref.) OH-OH-... 


Were you... 
(I x as above) 


8. 


Were you there when 
they layed him in the tomb ? 
(bis) 


(Ref.) OH-OH-... 
Were you there when... 
(as above lx) 


4. 
Were you there when 
they rol'd the stone away? 
(rep.) 
(Ref.) OH-OH-... 
Were you... 
(I x as above) 

Were you there... 


vers. wallonne 
(écrit. phonétique Wis.) 


à P 
Esstee laa con ill lon 
crissifeeyee m'Seggyer ? 
(rep.) 


(Ref.) Oh, oh, oh, oh, i naa 
deh koo k'so m' fey 
troney, troney, troney 
Esstee laa... 


2. 


Esstee laa con ill lon 
klaaweh disi |l' queh ? 
(bis) 


(Ref.)... 
Esstee laa con... 


3. 


Esstee laa con ill lon 
koochee didehl tomb ? 
(bis) 


(Ref.)... 
Esstee laa con... 


4. 


Esstee laa con ill lon 
rooleh l'peer evooyh ? 
(bis) 


(Ref.)... 
Esstee laa... 


Alfred VANDERTIE, Wis. 


... (Negro Spiritual) 


vers. wallonne 
(traduction) 


le 
Éstiz là quand il ont 
crucifyi m' Sègneür ? 
(bis) 


(Ref.) Oh, Oh, Oh, Oh, i gn-a 
dès côps qu’ ça m' faît 
tron.ner, tron.ner, tron.ner 
Éstiz là quand... 


2. 
Èstiz là quand is l'ont 


clawé dissu |’ crwès ? 
(bis) 


(Ref.) 
Éstiz là... 


3. 
Èstiz là quand is l'ont 
coûtchi didins |' tombe ? 
(bis) 


(Ref.) 
Èstîz là... 


4. 
Éstiz là quand il ont 
rôlé l' pire èvôye ? 

(bis) 


(Ref.) 
Éstiz là quand il ont 
rôlé l' pire èvôye ? 


vers. française 
(traduction) 


1. 


Étiez-vous là quand ils 
ont crucifié mon Seigneur ? 
(bis) 


(Rer.) Oh, oh, oh, oh, bien 
souvent cela me fait 
trembler, trembler, trembler 
Étiez-vous là quand... 


2. 
Étiez-vous là quand ils 


l'ont cloué sur la croix ? 
(bis) 


(Ref.) 
Étiez-vous là... 


3. 


Étiez-vous là quand ils 
l'ont couché dans la tombe ? 
(bis) 


(Ref.) 
Étiez-vous là... 


4 


Étiez-vous là quand ils 
ont dégagé la pierre ? 
(bis) 


(Ref.) 
Étiez-vous là quand ils 
ont dégagé la pierre ? 

Lès deüs pisintes 


Deüs písintes courîne dins lès tchamps 
tot-in causant come dès coméres. 

Lë prëmëne ènn'avot pèsant, 

lë deüzyin.me bèrôléve, lèdjêre. 


— « Mins waîte on pau come nos-èstans 

« mau arindjiyes, on pout bén l' dire, 

« trawéyes dë potias dësgostants, 

« rimpliyes dè broûs, quand ç' n'èst ni pire. » 


L'ôte, sins rèsponde, aléve doücemint 

fér l' toür d'on bouchon à pètchales 

quë pwärtéve li coeür tot contint 

co d' pës d' véngt mouchons së sès spales, 


On djoü, ‘| a v'në on bia monsieü 

èt sès-aïdants, po prinde mèsère. 

El ont trin.né d'on-air sérieüs 
saquants bokèts d' cwärdia à l' tëre. 


— « Lë çëne quë toûne èt quë ratoûne 
« në convént ni, vos l’ vèyoz bén. » 

« D' l'ôte sins, çët'çële më pârèt boune, 
« èle va drwèt oü ç' qu'ë faut aler. » 


On z-a bouchi tos lès potias, 
èt rasplani totes lès chavéyes, 
Acraséye avou dès rôlias, 

lë pisinte a dëv'në pavéye. 


Èle n'a pës wêre lë timps d' sofler. 
Autos, camions li râsenèt s' crèsse 
tote lë djoürnéye, sins-arèter. 

Èt ni quèstion qu'èle toüne së tièsse ! 


Dë ç’ timps-là, roviye èt paujêre, 

l'ôte pisinte choüte co sès mouchons. 
Dins l' viye, pa côp, faut ièsse lèdjêre 
èt vëker putôt po l’ tchanson. 


Jules 


FLABAT. 


Coplèt 


(Rèfrin) 


Coplèt 


Coplèt 


Coplèt 


Sèroz vos-ouy 


(Dialecte de Moustier-sur-Sambre) 


Li solia vint d' mète si bonèt 

Il a soflé |' flame di s' quinquèt 
Pa d'zos s' coürtèpwinte di mossès 
| va dwärmu au fond des bwès 


Sèroz vos-oüy 

Mi p'tite arsoüye 

Fioz come lès poüyes 
Sèroz vos-oüy 


Li lune à douvièt sès volèts 

Elle a mètu s' dwègt su nosse twèt 
Ele vos va wèyi tote li nêt 
Racrapotéye come on gros tchèt 
(Rèfrin) 


Les stwèles alumenut leüs tchandèles 
Li nèt èst tène come one dintèle 

Tos lès sauvèrdias sont-st-à pièce 
Lèyoz 'nn'aler vosse pitite tièsse 
(Rèfrin) 


Li vint racôrdéye sès violons 

l n° djèmit pus. C'èst-st-one tchanson 
Qui va vos bérci tot doûcemint 

Po v's-aprèster li djoû di d'mwin 
(Rèfrin) 2 côps 


E. BOTHY, R.N. 

Vinoz... 


Donez-m' vosse mwin èt r'fians nosse toû, 
Alans o bwès come aus bias djoûs ; 

Nos pitiyerans lès mwatès fouyes, 

Sins nos-è fer po lès bèrdouyes. 


Alans-è r'vôy nosse pitit cwin, 

Nos rapaujerans one miète nosse fwim ; 
Su l' rôsî d' tchin, gn-a co dès rôses, 
Nos-è coudrans, c'èst wêre di tchôse...! 


Mins nos-aurans r'mètu lès pids, 
Èwou qu' l'amoür vinéve wèspyî 

Au timps di nos djon.nès-anéyes ; 
Vinoz, nn-aurans one bèle djoürnéye. 


Dèsiré PREUD'HOMME, R.N. 


On coeür tot spiyi 
D'An.yéye 


Dj'a r'clapè nosse finièsse : 
Lès faubites ni tchanteront pus ! 
Dins l' maujone qui soketéye 

O mitan do mwès d’ maiy 
Lèyans braire li djon.nèsse 
D'one bauchèle qu'a crèchu. 


V'la-t-i nin cor one eüre 

Qu'éle riyeüve come one sote 
R'montant sès blankès tchausses 
Èt balançant s' rodje cote 
Divant d'alè binauje 

S' pormwinrnè dins lès fleürs. 


Quatôze ans : ièsse ètire, 

Si prustè sins manôye, 

Por on coeür mèsbridji, 

Por on coeür tot spiyi 

Avou m' linwe què va-dj' dire : 

Èle vint d' piède tote si djôye ! 

Qui t' seüyes maïsse ou ovri 

I n’ sièv à rin t' mèsti 

Quand c'èst qu' tí n' comprnds pus 
Ti bauchèle qu'a crèchu. 


G. PUISSANT (li p'tit Guèc), R.N. 


Martchoteü 
(D'Ouyet) 


Dins tès cèréjes, gn-a dès pirètes, 

Ravale tès reûpes, hé, maïîsse djon.nê : 
l gn-a des djeûs qu'on n' pout nin piède 
Quand on djoûĝwe avou l' djoü èt l' nêt. 


Aujîy do v'lu fè lès coriants 
Quand on z-a stí r'fachi o l' sôye. 
Laïirès' lès quèwes po tès-èfants ? 
N’ faï nin l'inocint à bèle vôye. 


Min.me li mauvi n’ s'i laît nin prinde 
S'il è-st-à djok su li sbara 

C'èst pace qui ti vous co lï r'vinde : 
Lès qwate cèréjes qui n'ont qui l’ pia. 


G. SMAL, R.N. 


Chaque si paurt 
(D'Ouyet) 


C'èst basse mèsse po lès coürts d'alin.ne 
Po lès ronfleüs èt lès tchiyaus 

Po lès cias qui n' purdèt pus l' pwin.ne 
Do s'acovetè su lès niyaus 


Nos-ôtes tortos, lès mousse-è-ayes, 

Lès broke-o l' cauve èt lès banselis ; 
| l' faurè bin qu'one saqui paye 

Lès bokèts d' djins qui dj'avans sti. 


Quand on fait paurt po lès mèch'neûses 
| faut paurti l’ glène à raïson. 

Ni m’ dimandoz nin si l' rogneüse 

A iu pus qui s' paurt do l' mèchon. 


G. SMAL, R.N. 

Marchaudadjes 


Quand li scrufiêr sôt' do fornia èt qu'i miyetéye, (1) 
on pout dire qu'i 'nn' a vèyu di totes lès couleürs. 

ll èst bin rassonrè maïs i ‘nn’ a gros su l' coeür 
quand l' cubulot s' diskèdje èt qu'i staure si couléye. 


On z-ètind l' masse qui flaye èt l'èglume qui chiletéye 
Tot frumejîye didins l' fwadje quand c'èst l' tapeü d' mârtia 
qui bouche èt qui rembouche avou l' pène èt l' tapa. 
Dès miles bratche-feus spitenut t'au-d-dilong dè l’ djoürnéye. 


l faut vos bate, ô fiêr, quand vos-astoz bin tchôd. 
On v's-a tchaufè à blanc ; vos n'astiz qu' dèl fèraye. 
Vos bèniroz pus taurd lès deüs pougn do mârchau. 


V's-iroz quéquefiye in djoü fignoler in tchèstia. 
Vos-auroz rate rouvyi l' laîd costé dè l' mèdaye 
mais vos vos rafiyeroz dè n' nin skèter ç' qu'èst bia. 


Ph. MAUDOUX, R.N. 


(1) miyeter, être en effervescence. 


Murwè 


Dji seu l' djoye, 

Li djoye qui v' m'avèz d'nè 
djoü après djoû, 
eüre après eüre, 

Èt qu' nos-alons fè r'glati. 


Dji seu l’ blame, 
Li blame qui m'a r'chandi 
come in nouvia èsté 
Èt qu' nos-alons paurtadji. 


Dji seu l'éspwér, 
L'èspwër qui court t't-avau nosse route 
Èt qui dj' nos r'coneu dins s' murwè 
tout sèmant l’ djoye, 
l'èspwêr : 
li blame di tous nos vèy volti. 


L. SOMME, R.N. 


146 


A malvau 


C'èst dès saqwès qu'on pinse, 

Qu'on dèvreut dire... mins qu'on n’ dit nin. 
C'èst dès saqwès qu'on dit, 

Qu'on dèvreut fé... mins qu'on n' fait nin. 

È vont lès eüres... 

È vont lès djoüs... 

È va l' timps... 

Bièssemint, 

Pou rin. 


J. SPINOSA-MATHOT, R.N. 


Su l' vôye... 


Lingadje di Mèlin (Djodogne) 


l-gn-a |' sauvion, 

Lès warbêres, 

Lès frèchaus 

Qui t'apicenèt dins leüs brous. 


Bén seür, 

Ti süs on tiène 

plin d' gros cayaus, 

Po cachi après dès fleûrs dë bouneür. 


Avou twè, 

Dji m' distrûrè volti, 

Èt volti, 

Mindji dè sauvion, 

Mi coüki dins lès warbêres, 

Bwêre l'êwe dès frèchaus, 

Avou dès s'minces dins mès mwins. 


Èt, à mitan ètèré, 

Vicant à mitan, 

Dji vou planter dès fleürs 

Dins nos maleürs, 

Po qu'one saqui 

Vègne lès dëstroquer, 

Timpe au matén, 

Po-z-è fé dès fleürs dë bouneür. 


J. DESMET, R.N. 

Li djôye qui... 
(De Marcourt) 


L'hâvurna n' tchaf'tèye pus wêre. 

Do pwin ? | gn-aveüt nawêre... 

Èle mèt s' neûr norèt so s' dos. 

Èle rafûle dès steüles po-d'zos. 
Èle veüye. Po l’ doü do 
pwin. Ci do solo. 


Tchampin.ne tchante ! Tin, volà l’ djoû. 
Vo-t'ci l’ coûr tot batant noû, 
lès chîs qui doblèt li steûle. 
Évoye li djon.né di steüles... 
Ële sondje. A l’ vèye do 
pwin. Cisse do solo. 


Foû do nid, |’ tchikète ? A-d'vins ? 
C'èst toudi |’ min.me djôye qui r'vint. 
Li djôye qui l’ min.me pon.ne ratind. 
Lisa CHASTELET, R.N. 


Lèd'mwin d’ Tossint 
Lingadje di Grand-Leez. 


Èstan.n' sûrs qui lès mwârts 
Qu'on s' va mète è gn'gnos su leûs cwärps, 
Dimandenut tant d' tchiyerîiyes 
Po leù Tossint ? 
Dijan.n' todi quitefiye ! 
Waïîtiz ç'tila dins s' cwèn! 
On n'i vint pus... là dès-anéyes. 
Pèrson.ne po r'fouyi one paletéye 
| s' faut froyi one vôye au-d-triviès dès dints d' tchén. 
Li tombe, à costé d' li, 
On vraî martchi : 
Dès bias bouquèts d' pinséyes, 
Èt l' lècsion di grossès potéyes ; 
Mins tot compte fait, 
One tote pitite rèléye, 
Èt tot èst cüt rén qu' sur one nêt. 
A sè l’ dimandér si lès mwârts 
Sont si contints 
Après l' Tossint ? 


Albert ROUSSEAU, R.N. 


Nôvimbe 
Lingadje di Ramiéye. 


Li vint sofleüve 

È i ploveûve ; 

Tot èsteüt gris 

Pa t't-avaurci. 

Lès fouyes toumine, 
Lès clokes sonîne, 
C'èsteût l’ Tossint : 
Pais à nos djins ! 


È nosse djärdén, 

D'pôy au matén, 

One dérine fleür 

— On rén d’ bouneür — 
Drouviète por vos, 
Drouviète por nos, 

Faît one clignète 

Dins lès cochètes. 

Lès gayes choyoûvwes, 
Lès poumes coudoûwes 
Lès-aubes mièrnus, 

Lès fronts tchènus : 
Volà l'iviér. 

Portant faut crwêre 
Qu'on djoü l' solia 
Lürè pus bia. 


G. MASSART-TILMANT, R.N. 


Diâle 
(Lingadje di Nameur) 

| t'è faut d' l'ôle di brès 

Po-z-astancener tès crwès 
D'on d'bout-à l'ôte dè l’ vôye ! 
Laï-m' vôy ? 

Comint t'i prinds’, puwant, 

Po l's-ètèrer vicants ? 


Mordiène ! 
Quéne bouye, li tène! 
V. TONGLET,. 

Poqwè candjî ? 


Ci n'èst nin rin do div'nu vi, 

Do v'lu croyï one dérène rôye ! 

| n'èst pus rèquis do fwardiji 

Çu qu'on tüse à l'ombrire d'one môye. 


Èle ni s'abacherè pus l'èfant 

Po ramèchener s' roselante poupène : 
Èle èst tote dauboréye, portant, 

Èle a bèrôlé dins lès cènes. 


Waseriz bin atauchî l' raupin 

Po ramadiji di çu qu'i r'toüne, 

Li d'viser d' batch, di dobe-brabant, 

Li dire qu'après l' foür c'èst l' wayin ? 


Èstans-dj' co maïsse di nosse lingadje ? 
Èt portant, on r'vwèt lès bridons ; 

Mins l’ ponè qui fait lès ringuiadjes 

Si cotwad dissu dès scayons ! 


Vos n'auriz nin one sicorîye 

Po li m'vét qui n'a qui s' bègnon ? 
… | Va por one pougniye d'ôrtiyes, 
C'èst l' fin parèy po l’ bon tchèron! 


Li viye, c'è-st'on cep' à chipète, 

| s' riclape qu'on n' s'i atind nin 
Èt on côp qui n's-èstans chayète, 
On-ôt lès transes, on sint l’ lopin ! 


| faurè qu'on passe pa l' rouwale 

Qui n'èst wêre pus laudje qui l' bayau, 

A mwins qu'on n' vos tchèrdjereüve à spales : 
Vos sèrîz pus près do docsau ! 


Avoz saïsi lès musaumènes... 

Ou bin avoz choüté l’ tchanson 

Do Vaurin qui danse li dérène 
Come, rapèloz-v', su on pègnon !!! 


Alexandre BODART, R.N. et Molon. 

Nid 
Tchip', tchip ! Tchirip', tchirip' ! 
On mouchon, chou ! su |’ coche, 


Èt I’ fumèle cove sès-ous. 
Li lune au ciél, lüt dins lès stwèles. 


Mins auwe ! Nin tant djouwè ! 
Abiyemint à |' bètchíye ; 
Sèpt-iüt bètch qui rauyenut, 

Tot timpe, au djoû, jusqu'à l' vèspréye. 


Èt pwis lès pèlozias, 
Tot r'parès, ont leûs plumes. 
Évôye, pitits saqwès, 

Po chuflè plin l' nêt, l'an qui vint. 


(Por one rècitâcion d'èfant...) 
(j) A. LALOUX, R.N. 


Li coq 


A Dorène, i gn'a deûs grossès cinses ; dins l' timps, one èsteüt 
faîte pa Monseü Arnould èt l'ôte pa Burlet. 


A l'awous', lès deüs cinses sayint d'awè faït l' prumî. Li ci qu'a- 
veut fait l’ prumî aleut fè arèdji l' taurdu. On planteut on maîy su l’ 
dérène tchèréye, avou dès flotchîyes s'i gn-aveut, èt tos lès ovris 
montint à tchaur. Quand gn-aveut brâmint dès-ovrîs, on purdeut deüs 
tchaurs. Adon, on-z-aleut fè one toürnéye su l' têre qui n'èsteut nin 
co dispouyîye da l'ôte en tchantant : « Au maïy, au maîy, lès cis d'è- 
mon Arnould (ou d'èmon Burlet) n'auront jamais fait, is sèront mougni 
dès cwârbaus. » Èt dosmètant, on pigneteut dès gotes, come di jusse. 


Pwis on-z-èraleut à l' cinse. On-z-aveut touwè dès coqs, on-z- 
aveut stî au botchf. On rapwarieut co bin, on dri d' via ou d’ djon.ne 
boü. Èt on fieut rèchinchète jusqu'aus p'titès-eûres. 


Asteüre, c'èst brâmint candji. Por one bone raïson, i gn'a pus 
wêre d'ovrîis d'awous'. Èt l'awous', on n’ sêt nin d'djà quand c'èst tot 
faît. On vint avou dès fautcheüses-bateüses ; lès grins ni rintrèt nin 
d'djà o l' cinse, on lès mine à |’ nêt èmon l' martchand. Quand tot 
èst fautchi èt batu, on n'a pus qu'à fè dès balots di strin, avou on 
pik-up. 


Lès p'tits cultivateürs fièt cor one sôte di coq avou lès cis què 
l's-ont aidi à fè l'awous'. | gn'a co saqwantes qui fièt l'awous' come 
dins l' timps. Mins pus wêre. 

Au pus sovint, quand on-z-a tot faît l'awous', on rinture bwâre 
one gote. Èt l'afaire è-st-o satch. 


| faut dire qui dins l' timps fè l'awous' c'èsteut on grand raladje 
à l'uch, avou brâmint dès djins. Insi, one anéye, qu'il aveut brâmint 
ploü, dins one têre da Arnould di saqwants bonis, il èstint zèls swès- 
sante, on dimègne après non.ne. Dès fautcheüs, dès r'coudeüs èt 
dès cis po r'lèvè. 


(f) A. LALOUX, R.N. 


Li bataye dès rats èt dès mârcotes 


(Lingadje di Cêles-Dinant) 
(L.F., IV, 6) 


Tot |’ monde sét qu’ rats èt mârcotes 
Au pus sovint s'ètindèt 
Ni pus ni mwins' qui tchins èt tchèts. 
Dins lès bwès, lès campagnes, on s' ki-agne, on s' sicrote ; 
Èt si lès traus dès rats n'èstint nin pâr si strwèts, 
Li mârcote lès-aureut rade nièti, à ç' qui dj’ crwès. 
One anéye qu'i gn-aveüve à maque, 
— C'èsteut pa dès fwatès sètcheüs — 
Li guêre s'a dèclarè : lès mârcotes ont faït l' traque 
Aus laïds bribeüs. 
Ç'a sti one rude pasquéye : 
Lès rats s'ont disfindu ; 
A l’ tièsse di leû-z-ärméye, 
Lès maïsses-vôleurs ont sti mètus. 

Il èstint fwârt au fwärt; au mitan do l’ bataye, 
On n' saveut pa momints comint l'afaire toûnereut. 
Onk èt l'ôte agnint fèl; su l' têre, li song picheut. 

On côp lès rats tignis, vo-lès-là, à dadaye 
Pètès au diâle po r'moussi dins leûs traus. 

Lès simpes sôdârs lès-empwintint sins mau ; 
Lès chèfs do l’ binde, avou leüs-ârnicheriyes, 
Tchapias à plumes èt clicotias, 

Èburtakint leüs strwèts pazias, 

S'arokint didins lès passadjes : 

Lès mârcotes ènn'ont fait cârnadje. 


Ainsi, dosmètant qui lès gros bonèts 

D'one avirète ont do mau do chapè, 

On veut co mwints côps lès pus p'tits 
Si saïwè par on trau d’ soris. 


(ï) Jos. HOUZIAUX, R.N. 

LES CAHIERS WALLONS 


A m' feume. 
Mi ossi... 


Avèz vèyu l' solia 

Su vosse massale ? 

Là qu'i court dins vos tch'fias, 
Carèssi vosse sipale 

Come in galant qui vos vièreut voltí 
Èt v'nu s'asgligni à vos pids. 


— Dji vos v'leus dire qui... 


Avèz vèyu lès fleürs 

Di nosse djârdin ? 

Lès rôses èt lès pinsèyes, 

Jusqu'aus «Ni m’ rouvîye nin» 

Come dès galants qui vos vièrunt volti 
Èt v'nu s'asgligni à vos pids. 


— Dji vos v'leus dire qui... 


Avèz ètindu l’ mièle èt |’ sauvèrdia 
Chufler èt vos fé fièsse 

Èt vos ratinde èt vos r'waîti ? 

C'èst bin l' vrai qu' vos vèyeneut volti. 


-- Dji vos v'leus dire... 
Dji vos v'leus dire qui... mi ossi. 

Dj'ai coudu 'ne fleür... 


Dj'ai coudu 'ne fleür à l' Sinte Caterène 
Èt l' vinu richandi dins m' djârdin. 

C'èst si aujiy di r'prinde racène 

Quand on-z-èst bin ! 


Dj'ai coudu 'ne fleür au mwès d'iviêr ; 
Ène fleûr qui n' s'a nin disflori. 

Èt tchante, mi coeür, chufèle ène air 
Pusqui c'èst lèye qui m'a r'chandi! 


Dj'ai coudu ‘ne fleür... Tè l' wasereus dire ? 
Avou l' solia qui tape dissus, 

On l'ôt tchanter, on l’ veut sorire... 

Dji creu qu' c'èst lèye qui m'a coudu. 


Èt portant... 


Vos-aveus-dj' waiti? Nin dès masses! 
Risquer d'awè vosse man à dos! 

Si fé passer pou in bwargnasse, 
S'oyu dire qu'on-a sti rwèd sot ! 


Vos-aveus-dj' waîti ? Ô, si wêre | 
Jusse li timps d' p'lu mète à vos pids, 
Come ène èscuse, come ène pâtêr, 

Li tout preumî d' mès vèy volti. 


Vos-aveus-dj' waîti ? Nin pou dire ! 
Èt portant, dji v's-a pris vosse mwin 
Fin binauje di vos vèy sorire. 
Sobayiy si c'è-st-in mau d' Sint? 


Tous lès deüs 


Ci djoü-là, dins lès tchambarèyes, 
Sins sawè qu’ vos sondjiz : « C'èst lil» 
Dji v's-a r'waîti èt dire : «C'èst lèye !» 
Sais-dje li preumi qu'aura tchwèsi ! 


Nos-avons v'lu prusti nosse pausse 

Tous lès deûs, clincis d'ssu l’ min.me mai. 
Nosse boneür, dji m'è faï ‘ne bouche crausse 
Èt waserîz m' dire qui ç' n'èst nin l' vrai ? 


Li macheü nos-a d'nè tiéce aute 

Êt co nos spaurgni lès chitas. 

Qui ç' qui cause di r'machi lès cautes ? 
l baure, nos deûs... dispûüs ç' djoû-là. 


C'èst disfindu 


Nos n'irons pus t't-avau lès bwès, 
Griper aus-âbes, chüre li masindje 
Ou bin fumer l' rampioule au r'cwè 
Èt riv' nu dauborès d’ caclindjes. 


Nos n'irons pus coude li ram'chis’, 

Apontyi nos baguëètes di glu 

Pou |’ mouchon qu’ tchipèle dins l' bouch'nis'. 
On vos l'a dit : C'èst disfindu. 


Li fayène djète su l'aîre di faude ; 
Li brokète s'anôye dé l” soûrdant ; 
L'agace zoubèle d'ène couche su l'ôte 
Èt s'agranci d' nos rires d'èfants. 

Nos platènes 


C'èst vos, l' crapaude aus nwârès chiènes 
Qui zoubleut su |’ câré, l’ djeudi 

Èt m'aïdi à lanci m' platène 

Jusse au mitan du paradis ? 


Dji m' riveu, galopia su l' route, 
Vos crèner ène flûte à l'ognon... 
Lès mârguèrites qu'on-aleut coude 
Èt fé scrèper leüs djanes botons. 


Djon.nes machins, on veut d'djà |’ mon.nèye 
Èt s'agranci d' l'aler tam'ii. 

Mais quand c'èst l’ djoü qu'on-afornèye 
On-èst sbarè di ç' qu'èst prusti. 


Ci djoû-là... 


Dji v's-aveus coudu in solia, 
Vos-m'aviz sauclè in sorire 
Èt z-èraler dins vosse amia 
Tarmètant qu’ dji r'ssèreus l' baurire. 


Mais is-ont faït router l's-afaîres 

Èt vo-m'-là, dji triye du cafeu 

Dins |’ grande cinse, come in mau bèl-aîr 
Èt compter lès-eüres su mès deugts. 


Ci djoü-là qu'is m' laïront 'nn'alè, 
Après l’ cofèsse èmon lès Péres, 
Dji v's-irai coude in plin bouquèt 
Come in djon.ne galant à s' comére. 

Vosse rôye... 


Ni d'djèz rin, pa, dji chü vosse rôye. 
Li mauvi qu' m'a vèyu au lon 

S'a v'nu mète au mitan dè |’ vôye; 
Sins tchicter, 'I a chuflè vosse nom. 


Vosse vint ramechîye dins mès-awènes 
Èt carèssi m' bokèt d' freumint. 
On sèra co payi d' sès pwènes : 
Dijèz-mè l’ qui v's-èstèz contint ! 


Parèy qui vos, dji boure, dji boute 

Sins rouvyi d'i mète li cougnèt. 

Lès cèréjes, i n’ lès faut nin moude 
S'on vout 'nn'aurder tout l' bon bruwèt ! 


Vosse raculot 


Avou s' tchènu toupèt qui r'gripe, 
Dji n’ l'aï nin r'mètu, dins l' murwè, 
Vosse raculot qui fieut s' possibe 
Pou scramer li d'zeüs du kèwèt. 


'l aveut bin fait sès lètes à scole ; 
Paujêre, i vos v'neut dire bondjoü 
Èt, vos mwins pa t't-avau sès croles, 
Vos l' lèyiz dôrmi su vosse choû. 


Triquetè come li grin d'zos l’ batêre, 
| tûze qui ç'aureut stf si bia 

Di v' plu aler dire à plandijêre : 

«Li dêrin freumint pique dèdjà ». 

l fra bon d'mwin 


Dji m'asgligneraî pou r'fé mès rôyes 
Èt r'ssèmer mès souvenances di yêr, 
Machi acheune djoyes èt savôyes 

A pus qu'on m' dije qui c'èst l'iviêr. 


Dj'èrirai rastoker l' maujone 

(Sèreut timps, s'on vout fé lès paurts) 
Èt vèy s'i gn-a rin qu'èfèrone 

A pus qu'on m' dije qu'il èst trop taurd. 


A pus qu’ dji n' mi rèwiîye o l' tchambe 

Au mitan d' tous lès vis cousins 

Quand m' timps n'aura pus d'ôle è s' lampe 
Èt z-oyu dire : «| fra bon d'mwin ! » 


À I’ ratèlèye 


Abiye ! Li claireü rapoüssèle 

Èt disgraper sès preumis sclats. 
l sèreut grand timps qu'on-atèle ; 
Li wayin n' fène qu’ su l' rèstia! 


Li mouchon tchipèle su l'urèye ; 

| n'a nin ratindu l'ûlau. 

Li richot pichelote su l' grande prèye 
Sins jamaïîs s'aroker nule paut. 


Si nosse rifrin court dins lès vôyes 
Èt qu' nos mwins rîyeneut su l'osti, 
Quand nos-af'tèyerons l' cwane dè l’ rôye, 
Nos s'rons d'djà fameüsemint payi! 


Dandji d'èn-âbe... 


Ci djoü-là qu'on-a faît lès paurts, 

On lí a d'nè ‘ne pome à crochi 

Èt dire : «Ça vaut bin mia qu' dès caurs, 
Li boneür passe pa l'amougni ». 


A l'ôte, on lï a d'nè dès fouyes. 
Djè l'aî vèyu stinde sès deüs bras 
Èt oss irate fé ène bèdrouye, 

Si staurer d'ssu, braîre à sayas. 


D'mèrè stampè come in minâbe, 

Li vi pomî si d'mande poqwè ! 

On-a tèrtous dandji d'èn-âbe... 

D'où vint qu'on nos |' done à bokèts ? 


Vo-m'-ci... 


T'as lèyi li tch'vau dins l' trava, 

Pètè l’ rin.nète su l' pont d'èglume 
Èyèt l' trossi sins m' dire : « Jusqu'à... » 
Avou t' trompia dauborè d' chume. 


Li vint rûtiye dins l' bârdakène ; 

Il a dispindu nosse tchènau. 

Lès djoüs ont div'nu dès samwènes 
Èt couru droci èt lauvau. 


Dj'aï cât du matoufèt pou d'djène, 
Noste uch, dji n'aî faît qu’ dè |’ clitchi. 
Dji t' ratind, achîde o l' cüjène 

Èt t'oyu dire : « Bondjoü, vo-m'ci », 

Pâtêrs à tous lès Sints 


Dj'aî là lèyi pausse èt farène 
Pou-z-aler chüre lès rogâcions. 

Vos l's-irèz r'toûrner, mès platènes, 
Sint-Aubêrt, sins rauve, sins forgon ? 


Li plouve di mârs' qui n' si saît taîre : 
Vos m'avèz choûtè, don, Bon Diè ! 

Do maurli jusqu'au madijustêr, 

Pou sûr, on m' riwaîte di truviès. 


Drolà padri, d'zos l bâldaquin, 

Nosse curè tchante sès mèsaumènes. 
Èt au diâle, li timps qu'i fra d'mwin... 
N'èst-ce nin co mi qu’ va dire « Amèn’ » ? 


Rin qu’ dès spitüres 


| m' l'ont moustrè, qu’ dj'èsteus li p'tit 
Èt m’ ribouter come in wargnasse. 

Tès rèves ont bau t' riv'nu chôpyi, 
C'èst toudi au pôve li bèsace. 


Portant, l’ blanc pwin qu'il ont scafyi, 
Qui èst-ç' qu'ènn'a tam'ji l’ farène, 
Mète fonde lès liyes, machi, prusti 
Èt co-z-èforner lès platènes ? 


l m'ont chortè m' paurt di manje-tout 

Èt ragritchter l'assiète au bûre. 

Si nosse solia lût pou tèrtous, 

D'où vint qu'i n' m'è tchaît qu’ dès spitüres ? 


Saîs-dj’ ?... 


Nos-irons nos rachire acheune 

Su l' pire di l'uch, come là dès-ans 

Èt tûzer qu’ nosse man criye pou d'djeune : 
« Li cafeu r'frèdit, mès-èfants ! » 


C'èst là qu’ nosse pa nos-a maistri 

Èt fwardji nosse coeür di rind-pwène. 
Sèreut timps d' l'aler rabrèssi : 
Colèbales, i n's-a fait maîsses viènes ! 


Avou nosse visâdje crèvaudè, 

Nosse front tchènu, nos lèpes fines rèches, 
Quand nos-aspouyerons su l’ clitchèt, 
Saïîs-dje si nosse man nos va r'conèche ? 


Lès-eüres è vont... 


Yêr, is m'avunt dit : « Laï-t-tu crèche, 
«On veut co lès rôyes di t boürlèt ! 
« Bin rate, valèt, i t' faura tèche ; 

« Nos faut tèrtous strumer l'èchè ». 


Dj'aï trèvautchi plin.nes èt montèyes ; 
Audjoürdu, dji route à l'ôte mwin 

Èt clinci m’ tièsse aviès l’ valèye : 

l sèra co bin rate dimwin ! 


Lès-eüres si cotchèsseneut n-on-l'ôte. 
Gn-aura yeune pou m’ dire : «A nos deûs ! » 
Ci djoü-là qu'èle cheüra mès pautes, 
Plaï-st-à Diè qu'i gn-eüche pou l’ mècheneû ! 


162 


Dijèz-m' in pau... 

Dj'aï raspèpyi m' dêrin crochon. 
Aveus-dje fwim ? Dji nè l’ saureus dire. 
Ramechau qui cache après l' soçon 
Pou-z-af'ter ni fuche qu'in sorire! 


| m’ faureut bin rintrer, afiye 

Qui l' breüje ni toûne co à craya. 
Li clitchèt rûtiyera : « Abiye !» 
Èt m' discauser avou l' vèra. 


l s'aureut bin brouyi d' ruwale 

Li vi ome qu'a là trèbukè 

Èt s'agrawyi à ène potale. 
Dijèz-m' in pau... v' m'avèz ukè ? 


C'èsteut yêr... 


Racontèz-m' co in côp, Mârine : 

Cès djoüs-là qu'on prusticheut l' pwin, 
Lès chîjes qu'on-î djouweut à l' kine 
Ou quand v's-aliz pauqui lès grins. 


Dj'ireus soner ène sitampèye 

Pou rascoude lès souvenances di yêr, 
Aler r'nachi dins vosse bèzèye 

Èt jusqu'à raprinde vos pâtêrs. 


Maïs tout ça s'ècomache dins m’ tièsse ; 
Li timps qui court, nos l' faut payi. 

Si vos l’ ridouvriz, vosse viye drèsse... 
Èt quét'fiye nos v'nu discrayi. 


Vin lès rèlîre... 


Faît bin d' sseûlè dispûs 'ne apèye, 
Nosse tchin s'agrance di p'lu bawyi. 
Quand t' vêras co fé ène toûrnèye, 
On l' va fièster jusqu'au londi. 


T' m'aveus portant dit : «tot rate!» 
Là combin qu'on n' t'a pus vèyu 
T'achide au culot, bwâre ène jate 
Ou pèter t' lèpe su l’ tchaud-moudu ! 


Toutes lès sovenances qui t' m'as lèyi, 
Comin vôreus' co qui dj' lès strame ? 
Vin lès rèlire, on djoû, d'lé mi... 
l gn-aura in cossin su t' chame. 


D'où vint ? 


| gn-aveut qu'ène fleür o djärdin, 
In p'tit boneür di fleür, 

In p'tit solia au r'ewè du vint, 
Ène pitite fleûr 

Avou $’ sint-bon da lèye 

Èt avou s' biaté sins parèye. 


ï gn-aveut qu'ène fleür o djârdin, 
C'èsteut mi p'tit «Ni m' rouviye nin!» 


Mais ça, veus’, c'èsteut yêr ! 
Asteûr ti m’ veus fouyi m’ djârdin, 
Ritoûrner l' têre 

Èt braîre ! 

D'oü vint ? 

L'ovri d'awous' 


C'èst l’ vraï qu’ dins s' maleür, 'l aveut co ieü dè l’ chance, li 
cinsi da l' Coü ! Au djoü d'audjoürdu, qui ç' n'èst pus possibe di s’ 
sawè fé aïdi, i Ií aveut tcheüt èn-ovrî d'awous', come ça, sins min.me 
cachi après... 


C'èsteut gn-a quausu trwès samwènes, on dimègne après basse 
mèsse. Li Mariye èt l' Twin.ne ricinunt paujêremint zèls deüs. Là qui 
l' tchin s'aveut mètu à bawyi dins s' tonia come in vrai dislachi. Èt 
tout d' chüte après, on-aveut oyu toquer doücètemint à l'uch. Mariye 
s'aveut lèvè èt l' douvru à craye. 


— «Bondjoû, mès djins. Vos n'auriz nin quét'fiye dandji d'èn- 
ovrï ? Dins lès cinses, à ç' saïson-ci, parèt... » 


Èt su nin d'djà l' timps d' deüs bauyes, on-aveut faît martchi. 


Tchèy è l'ouy dau Twin.ne, c'è-st-ène saqwè ! Spèpieüs dins s' 
bèsogne, èn-ome ! Èt aeürè... Èt diâle à l'ovradje come i gn-a pont! 
Eüreüsemint pour li, li nouvia vaurlèt aveut d' l'âme è s' capotine èt 
toudi travayi sins r'lèver s' tièsse. 


D' l'awè vèyu soyi au s'couran, li cinsi aveut dit : 
— «Ça a stî èlèvè fôrt vayant, dji n' vos di qu’ ça!» 


— « Dijons toudi quét'fiye » aveut-èle rèspondu Marîye. « Vos n' 
mi satcherèz nin foû d’ l'idèye qui ç't-ome-là n'èst nin dreut dins sès 
botes. Ça vos-arive di d' bin lon sins qu'on seûche d'èyu. Ça n' rès- 
pond qu'à d'mèy mot quand on lï cause. Il aureut lès jandâmes à 
sès guètes qui ça n’ mi sbarereut nin d' pus qu’ ça. Gn-a ‘ne saqwè 
padri ça, vos di-dje. Dj'è mètreus m’ mwin au feu. En tous lès cas, 
qu'i n° vègne pont fé d' grimaces autoû d' nosse fîiye, ou dau bin, 
gâre à lil» 


Rin dire, c'èst s' taîre, aveut-i sondji l' Twin.ne. 


Là bin lès coméres, tin! Ça tûze dès mwès au lon comint ç' 
qu'on-è va rèche avou l'awous’ qui pontiye, èt pour in côp qui l" 
chance ëè-st-avou nos-ôtes, ci n'èst nin co ça! 


LEE) 
— «Dijèz, cinsf, dj'aî d'tchindu jusqu'au Vèvi Gayärd, timps d' 


plandiêre. Avou sès bèlès pautes bin meûres, vosse bokèt d’ freumint 
n’ ratind pus qui l' sèye. » 

— « Dj'i aï sondji, m' vayant ! D'mwin matin, v's-irèz fé lès royes. 
Èt sins pont fé d' chaurds, don!» 


l s'ont r'waïti tous lès deüs èt rire acheune. 


— «Èt si vos v’ sintèz co d'ataque après l' rude djoürnèye qu'èst 
quausu oute, vos pôrîz quét'fiye aler r'bate li fau. » 


— «Oyi, c'èst l’ vrai. Dji m'i va.» 
«Mi vayant!» C'èst bin, li, l' Twin.ne, qu'a lachi ça! 


Li qu'a si bin l'abitude di t'nu sès djins à l' lache... èt qu'i n' faït 
nin bon aler conte... C'èst qu'i P vèyeut volti, s'-n-ovri d'awous' ! In 
vraî p'tit valèt come il aureut tant v'lu 'nn'awè yun ! Dins lès cinses, 
parèt, in p'tit valèt, c'èst l’ preumî meübe qu'on ratind après. Combin 
d' côps n'i ont-i nin sondji, Marîye èt li? Djon.ne machin, on veut 
d'djà l' mon.nèye ! Ci sèra deûs gamins èt ène bauchèle ! Oyi ê twè ! 
T'arindje ça come dès gayes su in baston ! Ène fiye, c'èst tout ç' qui 
t'auras ! Ène pitite Isabèle qu'il ont ieü. Ô ! Djintiye, savèz ! Mais pou 
dire li vraï, si ç'aureut stî in gamin, come... 


«Mi vayant!» Oyi, on l' pout dire! On nè l’ coneut nin? Èt 
adon ? | s' lome Djan èt c'èst l'ome dès-omes ! Li rèstant, c'èst dès 
gayes ! 


Bouteü èn-ome ! 'I aura co sür mètu l' pôce à l'ôrlodje. Là pus 
d' deüs-eüres qui l' Djan côpe au vèvi Gayârd. Èt prinde li grin à 
chuflèt come in maîsse ovri. Èt s’ djoker à timps-à eûre pou keüzyi 
l' fau. 


— «Bondjoû, Djan. » 


l s'a r'toürnè èt d'mèrer stampè come in bolau. Zabèle èst là 
d'vant li... sès bias grands tch'fias d' nwâre sôye ramoncelès dins s' 
bleuw mouchwè. 


— « Dji v's-apôte mitche èt cafeu. » 


Li djon.ne ome lî vout rèsponde maïs lès mots d'mèreneut agrif- 
tès dins s' gârguète. Vo-l'-là fin frèch di tchaud, Chaque pwèl a s' 
gote, qui ça lí court dins s'-n-anète. 


Zabèle a bachi sès-ouy : 


— «Dji n’ taudje nin, savèz ! L'ovradje mi ratind o |l’ maujone. 
Dji vos vüde ène jate. | vos l' faut bwäre tant qu'il èst tchaud. Ça vos 
fra du bin.» 


Èlle a d'djà lèvè l’ pid qui nosse Djan avise ène fleûr d'alumwäre : 
— « Mamezèle Zabèle... C'èst por vos. » 


Cor ène samwène di oute, tin ! On 'nn'a co faît ‘ne bone di ratè- 
lèye ! 


Achîde su l’ sou d' l'uch, Zabèle rèpitiye dès tchausses, 
— «Dins lès cinses, parét !...» s'apinse li Twin.ne. 


Oyi, dins lès cinses, gn-a toudi ‘ne saqwè à rassèrcyi, dès pices 
à raclaper, dès kèrnaches à stoper. 


Portant, lès rapîcetadjes èt lès rabistocadjes, Zabèle lès-avoye- 
reut bin aus sèt’ cints diâles èt co pus lon, tant èle lès veut èvi. Si 
plaïji à lève, c'èst lès fleûrs. In p'tit corti d' rôsis qu'èlle a arindiji. 
Ène rimouye au mitan èt, tout-autoû, ène aye di fusin. Jusqu'à l'auje 
di blanc bwès qu'èlle a mètu è coleür. 


Min.me qu'i gn-a yüt djoûs, li Djan li a mostrè comint ç' qu'on 
fieut dès botures. « Ç' n'èst nin l' momint, don », lî aveut-i dit, « maîs 
come ça, vos nè l' rouviîyerèz nin pou pus tärd. » 


Pus târd ! C'èst l’ vraî qu' dins ‘ne samwène, l'awous' sèra faîte. 
Li djon.ne ome èrira... S'èle lî wasereut d'djà d'mander èyu ç' qu'i 
d'mère ! Oyîye ! T'ènn'îireus, twè, fè ‘ne parèye ! C'èst seûlemint qui 
l moman Marîye rametèyereut qu' c'èst dès manières di flori tchat ! 
Djè l'êtind di d'ci : « Lès djon.nes, asteûre, 'l ont trop d'awène èt trop 
pau d' goria !» 


Non, s'èle vout sawè ’ne saqwè, i lî faura forguiner ôte paut. 
D'ayeûrs, l’a-t-i d'djà seülemint r'märquè, li? 


Èt portant, li fleür d'alumwäre qu'i li a stitchi dins sès mwins èt 
dire : « C'èst por vos» ! 


Éyu è-st-i, sobayiye ? A l'eùre qu'il èst, li sogne èst faîte. Vous” 
wadji qu'il è-st-à l' cüjène èt scrire ène lète come tous lès sèmedis 
au gnût ! A qui ç' qu'i pout bin tant scrire insi, don ?... sès parints ?... 
ène comère ?... Va-z-è sawè avou lès-omes l 

Toudi è-st-i qui l' dêrin côp, quand Marîye s'aveut propôsè pou 
l'aler mète lèye min.me à l' posse... Ç'a sti broke ! Lèye ossi, vôrmint, 
èlle aureut v'lu sawè. 


* *# 


A ! il avunt rí d' lèye èt l’ v'lu distoürner d' sès-idèyes ! A ! ci 
n'èsteut qu'ène tchawète qui tüzeut toudi à mau èt laweter tofêr à 
non syince ! Èt asteüre qu'il ont toutes lès preüves, i n'ont pus qu'à 
fé l'onteüs èt lî rinde raïson. 


Mariye ni s' sint pus. C'è-st-à n' s'è nin fé ène idèye! 


Oyi, twè ! Èlle vint d'awè l' champète. Ti pous bin pinser ! | n'a- 
veut pus moussi à l’ cinse dispû là dij ans. Saquants tchèrdons qu'on- 
aveut rouvyi aus Motes... 


Dispû l' timps qu'èle li d'djeut, qui l' Djan aveut ‘ne saqwè su 
sès cwanes ! D'ayeürs, in vaurlèt qui boute sins pont d' baston padri 


s' cu, c'èst pou mia vos catchi sès manigances ! Bèbèle pa d'vant èt 
laîd cu padri! C'è-st-à l’ grande cinse qu'il ira! 


Ci què l' tracasse co l' pus, Marîye, c'èst qu'on n’ li a nin v'lu 
dire poqwè. Cès champètes-là, parèt, pou lès fé causer ! 


Èlle avise qui l’ dérène tchèrèye di freumint va bin rate ripasser. 
Sür qu'à l'eûre qu'il èst, li Twin.ne coneut d'djà lès pondants èt lès 
djondants, li. 


— « Bin... dji vou bin mi, moman. » 
— « Qu'èst-ce qui v' ratindèz, d'abôrd ? » 


Li Twin.ne a r'waîti s' feume, sins comprinde. Qu'èst-ce qu'èle 
manigance co là? Èt li p'tit sorire qu'èle pice là inte sès lèpes ? 


Lès djon.nes sont-st-à pwène su l' sou, qui... 


— « Qu'èst-ce qui c'èst d' ça pou dès grimaces di rossia tchin ? 
Là deûs djoûs, vos l' v'liz rèssèrè èt asteûre... » 


— « C'èst qu'asteüre, mon parent, dji coneu l’ fin mot.» 
— «Li fin mot?» 
— « Oyi. Dj'aï stî vèy nosse curè après mèsse. » 


— «Li curè? Èt... i coneut l’ Djan ?» 

— «Bin sûr qu'i l’ coneut. » 
Èvoye nosse Mariye dins sès-èsplicadjes. A l'ètinde, li djon.ne 
vaurin di yêr èst div'nu li rwè dès rwès. 


Rin, què Ii a stî spaurgni, au Twin.ne ! Èlle è rajoutereut min.me 
qu'i n'è sèreut nin sbarè : Si nom, s'-n-âdje, si viladje, sès parints, 
tout vos di-dje. Tout jusse s'èle ni vos va nin dèbobiner lès maladiyes 
qu'il a ieü èstant gamin. Èt ç' qu'i n' gâte rin : in vint d'awè s' diplôme 
d'ingénieür agronome, gn-a nin t't-à fait deüs mwès. 


Li Twin.ne l'a lèyi canleter sins motyi. 
— «Èt l' champète, là d'dins ? » 


— «Ça ossi, djè l'a discomèlè. | li v'neut fé siner s' papi pou-z- 
aler fé sès trwès djoüs. » 


— «Comint ? A vint-trwès-ans, ça n'a nin co stî sôdârt ? C'èst 
l' vraï qu'asteüre, avou lès-èstudes... » 


Djan èt Zabèle gripeneut l' tiène qui mwène o viladje. 
Vo-lès-là quausu su l' bati. 
— « Ène bèle djoûrnèye, don!» 


C'èst tout ç' qu'i trouve à lî dire èt z-awè tant à raconter : Qui 
Ç' n'èst nin côp d'asârd s'il a v'nu travayi à |' cinse... Qu'il aveut vèyu 
Zabèle l'anèye di d'vant èt s'agranci dispû adon di s' diner à conè- 
che... Qui... 


In mauvi chufè!e su l'urèye... come pou s' foute di li. 
-- « Zabèle... dji vos v'leus dire... » 

Li djon.ne fiye s'a djokè èt l' riwaïîti : 

— «Oyi, Djan... mi ossi... dji vos veus volti » 


Lès mouches d'api grèteneut dins lès fleürs du grand tiyou. Li 
solia s'astaudje dins lès ayes. 


C'èst l' vraï vôrmint... Ène bin bèle djoürnèye qu'on-a là. 
Lucien SOMME, R.N. 

LES CAHIERS WALLONS 


Noël de Sedan 


(ARDENNES) 


mes n ddi den bot cote à a den Lis Ju dual Um GAME 1000 


1. C'èstot la veille don Noé 
Trô, quâte heür' après l' soupé 
Da l' fin fond d'un’ bergerie 
S'a vint la Vierge Marie 
Pa-y-un temps ben morfondû 
Mette au monde l'afant Jésus 


2. Lès bèrgîs vinr' pa douzaines 
Li apôrter leürs aubaines 
L'un lî apôrtot à boire, 
L'aute lî apôrtot des poires, 
Ou bin un posson d' laitage 
Ou bin cin ou six froumages 


3. Saint Jôseph à deux genoüils 
N'a vlot mi croire ses deux oûils 
| rouaitot l’ divin afant 
Lu vrai fi dou Diu vivant 
Qui cachot sa divinité 
Pa-d'zous son hûümanité 


Auteur inconnu. 


(Extrait de « Les vieilles Chansons Patoises de tous les Pays de France », 
A. UDRY, 1930, p. 40-41). 

Lès stwales 


Au d' truviès dè l' viye bârdakène 
dj'a vèyu on p'tit sclat d'ârdjint. 
One sitwale ! 

C'è-st-on solia, si fin, si tène, 

one lumiére sins tchaleür vormint. 
Citèllale, 

èlle èst co pus frède qu'on glaçon 
télemint qu'èle vint d'au lon, 

d'on randon. 


Dji vos r'waîte èt pwis dins vos-ouy, 

dj'a vèyu come on p'tit sclat d'ôr. 

One dobe sitwale ! ! 

Mi p'tite bauchèle, èst-ce qui dji m' brouye ? 
Dji vôreüve rascoude on trésôr. 

Lès purnales 

di vos-ouy ont lanci dins m' coeür 

one piciye di djôye èt d' boneür. 

Quéne doüce tchaleûr ! 


André PAQUET. 


Nwâre bije 
Tant qui t' n'as dins t' bèzéye 
Qui dès s'minces di tchèrdon, 


Vôye au diâle li mon.néye 
Èle ni vaut nin l' mèchon ! 


A r'comachi tès in.nes 

A reümyi tès dispits 

Vise do tchèryi dès pwin.nes 
Sins coron, sins rèpit. 


T'as bau rauvelè dès çans' 
Si t' coeür si radeurit. 
Distrape-tu di t'èritance 

Èt l’ foute au vi wari. 


Si ti n'as po l'zi plaîre 
Qui chinéyes èt bordons, 


Vêci, ça n' pudrè wêre 
On-z-èst co dès Walons. 


L. LÉONARD, R.N. 


Patêr pou toutes lès sôtes dès djoüs 


Pou lès djoüs qui s' chuweneut 

Sins fé cheunance dè rin, 

Lès djoüs qui s'èrcheuneneut télemint 
Quand on lès r'waîte d'au lon 

Mins nin quand on lès vike ; 

Pou l'èspwär qui pièd sès bèriques 

Pas d'zous trop dè r'toürs dè baston; 

Pou lès djoûs d' grand vint èt d'orâdje 
Quand lès ârbes pièdeneut leûs tchansons ; 
Pou lès djoûs d' plouve èt d' nwärs nuwâdjes 
Fèyèz crèche, tanawète, 

Dès fleürs dins lès tchèrdons. 


Pou lès djoüs alin.myis 
Dès-èstès sins solia ; 

Lès boneûrs dèsbènis 

Qui n'ont pupont d' drapia ; 
Lès crwès sins cèmintière ; 
Pou l' rôsi trop taurdu 
Apici pa l'iviêr ; 

Lès batias sins voyâdje ; 
Pou l' voye qui s'a pièrdu ; 
Pou l'aïreu sins-oürdâdje 
Èt lès coeürs sins mayon 
Fèyèz crèche, tanawète, 
Dès rèves dins lès tchèrdons. 


Èt pou lès djoüs qu'è vont 

Paujêres... bin à leü-n-auje, 

Pou què |’ monde fuche binauje 

Moustrèz à tous lès mau-onteûs 

Què lès spènes ont dès rôses 

Èt donèz-nous l’ courâdje dè ièsse eureûs. 


J. SPINOSA-MATHOT, R.N. 

Bichète 
(Di M'tèt) 


Mon.nonke Emile èt m' matante Paula s'ont r' tirè 
dè l' cinse. I| ont aurdè Bichète, li viye cavale qu'è- 
st-avou zèls dispüs trinte-trwès-ans Mon.nonke li 
va pwärter in bokèt d' suke tos lès djoüs à l' viès- 
préye èt lî causer. 


Dins nosse mèsti, Bichète, on-z-astèt todi scrans. 
Dèl ouvradje sins raîson ; ç'astèt l min.me tos lès-ans. 


Vos vos souvenoz co bin, quand nos tchèryins l'ansène, 
Qui |’ mouyau do barot s'a briji à plin tiène. 


Vos n'avoz nin rouvyi l'anéye qu'il a tant ploû. 

Quand nos ringuyins l’ grande têre, nos n' pèstèlins qu’ dès broüs. 
Èt pwis, l' campagne d'après, il a d'mèrè sins ploüre ; 

Dès rédjimints d' soris fyint lès maneüves dins l' foüre. 


En blonzinant su l! vôye, au dérin fènau-mwès, 

Li diâle s'a distinkyi, li tchèréye a ridè. 

Vos l'avoz rastinu timps qu'on mètèt 'ne fausse maye. 
Si v' n'aviz nin sti là, falèt qu'èle broke è l'aye. 


Vos v's-è souvenoz, Bichète, quand lès tayants agnint. 

Vos cheûyîz vosse criniére èt vos gârlots chiletint. 

Vos-astiz frêche di tchôd ; ç'astèt l’ bon timps quand min.me. 
Vos fyiz pèter vos fiêrs quand vos sintiz l'awin.ne. 


Qui n'î astan.n' co, don, avou l' Gusse èt Paula 
Nos-astins à l' dicauce quand nos fyins dès cwèjas. 

Li solia toquèt d' crèsse su vosse tièsse, su vosse chine 
Vos-awiz tènawète mais vos n’ fyiz nin spèsse mine. 


Vos l' savoz bin, Bichète, nos n’ nos plindins jamais. 
Nos nos toûrnins todi do mèyeü dès costés. 

Nos v'nans d' rapètassi ène rèspléye di souvenances. 
C'èst bon pou audjoûrdu, vos pôriz ièsse sicranse. 

Pouqwè ç' qui vos tapoz, Bichète ? Avoz chôpe ? Avoz fwim ? 
Gn-a co do picotin dins l'outche maïs c'èst pou d'mwin. 
Rapaujèz vos, Bichète, bachèz vos-orèyes, auwe ! 

On z-a statè à l' cinse, aus cint diâles lès rascrauwes. 


Ph. MAUDOUX, R.N. 


Doü ès' èvôye 
Doü ès' èvôye, man, mi-èfant ? 
L' molin â sondje n' toüne pus qu'âs lâmes. 


C'èst Tossint j'qu'â fin fond di s'-t-âme. 
Si to sâreüs qu'on 'nn'a pèsant... 


Si to sâreüs qu'on 'nn'a pèsant 

di n' pus ôre tchanter tès deüs mwins 
so l' clavi d' Paradis d' nosse fwim. 
Po-z-i fé r'potcher dès soürdants. 


C'èst Tossint j'qu'â fin fond di s'-t-âme. 
Li dièrin bwès broûle so l's-andis. 

S'il atoumereût 'ne saqwè, 'ne saqui, 
qui t' bouwereüt t' coür èt to l' sipâme ! 


L' molin â sondje n' toüne pus qu'âs lâmes. 
L' rabiyeü n'è r'bat pus lès pires. 

C'èst l' molin do | moünerèsse «tant pire». 
'le a tot pièrdou. N' li fioz nin blâme. 


Doü ès' èvôye, man, mi-èfant ? 

L'âbe n' houke nin après s' rècinêye 

qwand l’ cougnêye li coütche so l' hourêye. 
Mês mi, t' vihe plante, dji t! houke don, man. 


Lisa CHASTELET, R.N. 
Rabiyeü : ouvrier qui retaille les pierres meulières. 


DOCUMENT 


Viye tchanson di 1898 
po l’ raploü dès curés ôrdonés en 1865 (33 ans d' parotche) 


(su l'air di Barbari) 


I 
Salut, salut mès bons-amis 
Salut, vis camarâdes 
Contans, ça nos-èst bin pèrmis 
Nos viyès algarädes 
Dins one pitite tchanson 
La faridondaine, la faridondon 
En vi patwès di nosse payis 
Biribi 
A la façon de Barbari, mès-amis 

Il 
Quand nos-èstène dès p'tits gamins 
Avou lès djeus à l’ tièsse 
On n’ pinsait qu'à fer dès toûrmints 
Aus vèjins èt aus bièsses 
On s' moquait dès lèçons 
Dès bons consèy èt dès-avis. 
"i 
On fiait d' timps-in timps |l’ « parèsseüs » 
Po n' nin aler è scole 
Aus guïyes come on-èstait eüreüs 
D’ sawè fer rôler l' bole 
A l’ bale on cassait lon 
Avou fièrté, on fiait dès dris... 
IV 
On djouwait ossi au catchi 
Po s' fer pwarter pa l'ôte 
Dins lès pachis èt lès cortis 
On-alait à maraude 
Mais gâre aus côps d’ baston 
Si pa l’ vèjin on-èstait pris 


V 
Pus taurd on nos-a èvoyi 
Dins dès p'tits séminaires 
Po nos-oblidji à studi 
Bin dès-ôtès-afaires 
C'èsteüve one ôte tchanson 
Qui nos-a mwints côps faït bauyi 
VI 
ï nos falait studi l” latin 
Èt l' grèc èt l'ârmètique 
| falait bin div'nu malin 
On pau pus qu'one bourique 
Come on r'grètait s' maujon 


Èt lès-amüsemints di s' payis. 


COS 


VII 
Après sèpt-ans d' «humanités » 
Ç'a sti l' « philosophie » 
Po nos-aprinde à « raisonner » 
Avant l’ «théologie » 
C'èstait avou raïson 


VIII 
Combin di côps djè l'a ieû strwèt 
Quand i falait rèsponde 
Au vi Collard, au vi Wilmet 
È présince di tot l' monde 
Èt au tchènon.ne Colson 


Come au grand Jacques Lambin ossi 


IX 
A s' toür quand i falait prétchi 
Èt monter didins l' chaire 
Vraïmint dj'auros bin ieü sètchi 
Télemint (qu') dj'aveüve li flaîre 
Dji pièrdais mi ratchon 
Jusqu'au pus profond di m' gosî 


x 
Vola d'abôrd trinte èt trwès-ans 
Qu'on quitait |’ séminaire 
Només par Monsègneür Dechamps (1) 
A on posse di vicaïre 
Contins di s' pôsicion 


Come on pârtait avou plaïji... 


XI 
Dins l' timps qu'on n' s'est pus r'vèyu 
Nos-èstans div'nus droles 
Nos dints èt nos tch'fias sont tchèyus 
Adiè lès bèlès croles 
Riwaîtans nos mintons 


044440000000000000040000+50440040040b00000000000 

Ni sont-is nin tot alonguis 


aeecss00s000004009004000000004000000000000000000 


XII 
En finichant sowaïtans-nos 
Bone santé èt longue viye 
Espèrant qu' nos nos r'wèrans co 
Vraïmint dji m'è rafiye 
Bèvans on p'tit gôrdjon 
A l' santé d' tos lès vis amis, 
Biribi 


(Texte découvert par E. LEPINE, Cerfontaine.) 


(1) Monseigneur Victor-Auguste-Isidore DECHAMPS, 21° Evêque de Namur, 
sacré le 1-X-1865 ; Archevêque de Malines en 1867, puis nommé Cardi- 
nal le 15-111-1875, mort en 1884. 


Analyse du texte primitif, remis ici en orthographe Feller 


Ce feuillet imprimé par Alp. Willems nous paraît digne d'un examen 
plus profond. 


Vis-à-vis du wallon : 
— dint (11) est masculin. 
— cassi (3) est un terme propre au jeu de balle, 


— pachis (4) est le verger souvent proche de la maison d'habitation, dont 
les arbres chargés de fruits tentent les maraudeurs. 


— contin (10) (fém. contin.ne) a perdu en finale le -t- inutile. 


— dji l'a ieû strwèt (8) : euphémisme pour éviter l'expression « dj'a ieû 
l' cu strwèt. 


— les adjectifs quelificatifs employés au fém. pluriel doivent être terminés 
par -ès- pour la métrique : viyès (1), ôtès (5), bèlès (11). 


— les verbes, employés à l'imparfait ou au conditionnel arborent des finales 
différentes : — ais, ait, èt, ène (Ouest Wallon) 
— eüve (5) (9) (Centre Wallon); — os (9) (Famenne). 


— les infinitifs en -er- et -i- paraissent se rapporter à l'Ouest Wallon 
(oblidji, studi, èvoyi, bauyi, prètchi, alongui, sètchi, pârti). 


— gôrdjon (12), nos nos r'wèrans (12), pôrtait (10) paraissent ressortir à 
l'Ouest Wallon. 

Francicismes : 

— parèsseux (3), moquait (2), raisonner (7), études diverses (7) 

— télemint dj'aveüve (9) pour : télemint qui... 

— on n' s'est pus r'vèyu pour : on n' s'a pus... 

— sont tchèyus, serait peut-être plus wallon : ont tchèyu. 

D'one traque 
Lingadje di Grand-Leez 


L'iviêr vént dè tchaïr su mès spales. 
Li pleuve èt lès mwaîs timps, 
Vont rodji mès massales. 


Li djaléye, li frèd èt l' nwêre bije, 
Vont rosti totes lès fleürs 
Èt p'tète crèvauder m' coeür. 


Dèl nêt, si l’ nive sitind s' lénçoû, 
Dji m' lèverè sins rén dire 
Po n’ nén dispièrter l’ djoü. 


Albert ROUSSEAU, R.N. 


Done-mu t' mwin... 
(D'Ilècëne) 


Avou t' tièsse qui barloke 
tès brès d' papi machi 

tès pôvès p'titès djombes 
dins l’ tchèrète à rôlètes 
is t'ont bouré d'vont mu... 


Dju so là sins parole 

c'èst mu qu'èst l'ènocint 
ontieüs d'èsse sutompé 
plin d' coleür èt d' santé... 


Nu m’ rawaîte nî insi 

Lu Bon Diu qu’ nos-a faît 

nu veüt ni lu d'fèrince 

èt si t' cwèrps èst k'twèrdu 
tu coeür èst come lès stwèles 
une loumire qui m' sutrind... 


Mu fré dè Paradis 
done-mu t' mwin 
done-mu t' mwin... 


Robert VANORLÉ. 

No p'tite 


Què dj' seû binauje ! 

Asteüre, on n' poura pus m' traïter d' gamine ! 
Lès parints, is-ont beau ièsse 

Dès grandès djins 

ls n’ compèdeneut nin toudis tout 

A mwins 

Qu'is n'eüchunche peü d' nos vèy grandi. 

Mi, djè seü l’ dérène dèl couvèye Mahy 
Èy-on m' lome souvint : no p'tite 

Pourtant 

Marîye Noèle c'èst-st-in bia nom m’ cheune-t-i ? 
Èyêr, tout l’ monde dèveut 'nn' aler, sauf mi. 
Què m' moman transicheut 

En sondjant qu' dj'aleus d'meurer toute seule. 
— « Mon Dieu, no p'tite, come vos-alèz vos anoyi | 
Mètèz l' posse èt fèyèz bin atincion 

En toürnant lès boutons. » 

Èlle a pièrdu d'abord ène eüre 

A m’ fé dès r'comandâcions. 

Èt mi djè djipeus dins mi-min.me : 

Toute seûle... ène grande djournèye !... 
Dj'aleu p'li fé à m' môde. 

Come c'ét mi qui t'neut l' pot dreut 

Djè vleu 

Qu' tout fuche faît dins l’ mwin.nâdje 

… èt... i gn'aveut d' l'ouvrâdje ! 

Djè n'ai nin ieü l’ timps d' choufler : 

Cirer lès solés, fé l’ la-waut, r'loqueter 

Èt pa d'zeus du martchi 

Mète èl tâbe pou l’ souper. 


Quand is s'ont ramwin.nè 

'I aureut falu vèy leü tièsse ? 

Is-avunt l'air tout sbarès. 

Mi, dj'aveu l' coeür à l’ fièsse. 

— « È bin, di-st-èle moman 

En mè r'waïîtant, 

Cè n'èst pus in mitan d' coumére... no p'tite.» 
Popa, i n' dijeut rin 

| l'veut s' tièsse è l'air 

Come s'i n'è r'vèneut nin. 


ÈI pis, c'èst qu'is-avunt roubliyi 

Dè scroter leüs solés d'vant d’ mouchi. 
Mins, djè leü-y-ai dit : 

— « Hé ! vous-ôtes, dj'ai nètyi, savèz : 
Sitièrdèz comifaut vos pids 

Sinon, vos-aurèz à fé à mi 

C'èst què, cè n'èst pus ‘ne gamine, là, 
Vo p'tite.» 


J. SPINOSA-MATHOT, R.N. 


Lès rats-bayârds 


Is 'nn' ont mwin.nè iun dè dèsdu ! 
Ça ï èst; is sont r'vènus! 

... TU Choütes cè què d' di? 

T'as intindu èyêr au guèrni ? 

Ça fait què t' n'as rén intindu ! 

Ça, c'èst bén twè !, t'as bén dormu : 
Staurè come in satch dè laton 


‘| aureut falu tirer l' canon... 

Tu choûtes cè què tè dis ? 

| faura montèr au guëèrni, 

Pont d' moyén ! faut qu'on lès-atrape, 
Pou ça, tu mètras sakants trapes ; 
Aveu dèl confiture su l” pwin 

l s' däreront d'ssu : ça, pus qu’ cèrtain. 
… Alèz, boudje-tu, monte au guèrni, 
Faut waïîti dè lès-apici 

Sinon is nos scroteront nos pèmes, 
Nos sakantes-pwâres, èyèt nos graines : 
… Alèz, boudje-tu, monte au guèrni, 

Nè fai nén trop dè tintamäre 

Pou nén alèrtè nos gayärds 

Rén d' pus malin qu'in rat-bayärd, 


Simone dè l’ Goulète, R.N. 

Tromperiye 


C'èstot portant conv'nu 
Di nos r'veüy dé l' fontin.ne. 


Poqwè n'avoz nén v'nu ? 
Vos-äroz-dj' faît dèl pwin.ne 


Dji vos-a ratindu 
Tos lès djoûs dè l' samin.ne. 


È mi min.me, dji v's-a dit bonswèr 
En vos-aband'nant m’ coeûr 
Su lès pires dè l’ fontin.ne. 


Albert ROUSSEAU, R.N. 


Trwès djoûs pou ’ne rôse 


Trwès djoûs qu'èlle a vikè. 

Trwès djoûs, 

Djè l's-aî comptè. 

D'abôrd in p'tit nozé boton 

Tout sbarè d' sinte li vint 

Li carèssi s' massale. 

In p'tit boton qui drouve si coeûr 

Pou mè |’ sipaude èt div'nu fleûr. 
Tout d' chûte, on s'a vèyu volti. 

Vos dire comint ç' qu'on s'a tchwèsi ? 
Dji n'è sais rin, vôrmint. 

Djè l' saureus... djè l'audereus por mi 
C'èst l’ solia què l'a disflori. 

Li solia... ou bin lès gruzias ; 

A mwins qu’ ci n’ fuche mi! 

Trwès djoüs qu'èlle a vikè. 

Trwès djoüs d'asto. 

Maïs su trwès djoüs, 

Èle m'a d'nè... tot. 


L. SOMME, R.N. 

A l costri 


(Do Saut) 


V's-avoz sovint keûdu mès tayes 

Èt mès d'vantrins 

Dins dès clicotes ou bin dès r'tayes : 
Loques di pènin ! 


Dj'a ieü pa côps saquants twèlètes 
D'on.nadjes pus noüs, 

Mins |' bonèt aveûve su l” timplète, 
On vwèle di doû ! 


Quand-ç' qui vos m’ froz one matinéye ? 
Èt qu’ vos !l' keüderoz 

Dins l' mwêre sins plis d'one bèle anéye, 
One sôye à flot ? 


Fioz-m' one cote dins l’ bleuwe chamwèsète 
Dès nûts d'èsté 

Pa d'zos, arindjiz-m' one lipète 

Po n' wêre l'üser. 


Fioz m’ cendronète dins l blanke dintèle 
D'on-aube tot seü, 

Quand |’ maurladje î va pinde sès pièles, 
Timpe, à l'aîreû. 


Costri, fioz-n' one doûce pèlèrine 
Autoû d' mès brès, 

Doblez-l' di l'èspwêr qui trèssine 
Su m' coeür qu'a frèd... 


Dins ç qu'i m’ dimeûre di djoûs sins pwin.nes 
Abiye ! Keüdoz ! 

Èle vint rade l'eüre di tote li min.me 

Twale à m' saurot... 


A. BACQ, R.N. 

Cercle Royal Littéraire 
«Lès Rèlis Namurwès », a.s.b.l. 


«Les Cahiers Wallons » - NAMUR 


RAPPORT 1978 


Sont consignées ici les principales activités des Rèlis, dont le détail est 
noté dans nos archives, accessibles à nos membres. 


En 1978 ont été tenues onze assemblées ordinaires et une, extraordinaire 
(69e anniversaire, au cours desquelles 189 œuvres ont été « tam'jiyes su l' 
passète ». Le Comité de travail s'est réuni 42 fois et le Comité de la biblio- 
thèque 35 fois. Nous avons accueilli en notre local les réunions du Guetteur 
Wallon et du Comité Wallonie-Wisconsin. « Les Cahiers Wallons » ont fait 
paraître en onze fascicules, 184 pages des meilleurs écrits de nos membres, 
EI Roger Prigneaux (n° 5), Victor George (n° 6) et Lucien Somme 
n° 10). 


Le président a continué dans «Vers l'Avenir» la rubrique « Chijes èt 
Pasquèyes », des chroniques dans d'autres journaux ou revues, comme l'on 
fait également Ch. Dodet, V. George, L. Pierard, R. Prigneaux, etc. 


Publications diverses : « Le Trésor d'Hugo d'Oignies », de F. Rousseau ; 
« Tchic-tchac Pèrnèlis », de J. Spinosa-Mathot; « D'ayir èt d'audjoürdu », 
d'Andrée Bacq; «Mèch'nadjes d'avaurcir et «Lès dijayes don Noré», 
d'A. Saussus. 


Conférences par le président : « La réhabilitation du Wallon » aux Fa- 
cultés, Université du 3° âge (15-11), de même le 11 mai à la même institution, 
à Charleroi ; le 4-X, « Causerie sur lès Rèlis » au Club des aveugles, à Namur. 
à la séance de mai, « Les Vis Rèlis » par E. Montellier, avec audition de 
chants. 


Manifestations : présence de Rèlis aux funérailles de Mgr Charue qui, 
sur demande de F. Rousseau et E. Montellier, autorisa en 1952 l'entrée du 
dialecte à l'église (cantiques et homélies) (messes en 1968). L'abbé Gits a 
participé à Paris à une session pastorale et dialectale. Participation au pèle- 
rinage lors des fêtes de Wallonie. 


Rèlis membres du jury de concours littéraires divers, de commissions : 
Fédération dramatique wallonne de la province de Namur où nous représen- 
tent R. Prigneaux et H. Matterne ; à la radio, à la télévision, à la Commission 
de Toponymie et Dialectologie, à la S.L.L.W. Contacts étroits avec les socié- 
tés wallonnes entre autres pour « Le wallon à l'école ». Les Rèlis Namurwès 
encouragent les concours de récitations wallonnes par leur présence, les 

prix qu'ils attribuent. A la Maison de la Culture, 12 poèmes sur les 38 récités 
étaient düs à des Rèlis. Concours « Po l'Oneür » (individuels et groupes : 
7 écoles classées). 5* Prix Michaux pour la Ville de Namur : Victor George, 
lauréat avec « IN PARADISUM ». Nouveau concours du 70° anniversaire lancé 
le 14-XI : « Wallonie, connaîs toi, toi-même », 


En la séance du 16 avril, le président a rappelé les principes d'action 
des Rèlis, d'après les statuts, envers toutes les initiatives dialectales et le 
soutien aux bonnes volontés ; mais, également, le souci d'éloignement de 
la politique et surtout de velléités d'action antifrançaise. La pureté du dia- 
lecte doit être maintenue par la recherche de son originalité et non dans 
une action quelconque contre la langue-sœur. 


Au Théâtre : «Flora da |' Houlote », de G. Bernard, pièce créée le 
10-3-49 et jouée en 1951 au Cercle Royal Artistique d'Anvers. Reprise à 
Moustier en octobre. Le 21-VII et aux Fêtes de Wallonie, au Théâtre Royal, 
salles combles pour l'opérette à grand spectacle «On djoû d' Fièsse à 
Nameur », paroles et musique de Louis Fichet. Page d'histoire namuroise 
présentée avec grand succès par une pléiade d'artistes namurois : une leçon 
à retenir! Au T.R.N. également (19-X) : « Bininmé Célestin» de Froido 
Ronveaux. 


Nombreuses séquences wallonnes à la radio et à la télévision : entre 
autres « Flora da l' Houlote » présentée en une vision originale et très at- 
trayante en « extérieurs » (27-11 et 8-IV). 


Prix attribués aux Rèlis : Prix G. Michaux à V. George ; Prix P. Moureau 
à Alex. Bodart (127), Ph. Maudoux (3°), E. Gérard (42) ; Prix Byloo à A. Bodart 
(22), Ph. Maudoux (4°) et E. Gérard (6°) ; Prix biennal de la Ville de Liège : 
Ch. Dodet ; Prix Critiques Wallons : Lisa Chastelet ; Prix de l'A.R.E.W. : Lisa 
Chastelet (2°) ; Prix Jos. Durbuy, Huy : Lisa Chastelet ; Prix Aimé Courtois : 
J. Spinosa-Mathot ; Cocäde R.N. 77-78 à André Paquet. 


Distinctions : Chevalier de l'Ordre de Léopold et Médaille d'Honneur à 
E. Montellier pour 65 années d'activité à la Royale Moncrabeau ; Médaille 
1e classe Fédération des Musiciens et Médaille 29 classe pour 25 ans à 
Moncrabeau à J. Galer. 


Ont rejoint le Paradis dès Rèlis : Télesphore Lambinon (4-VI), général 
d'artillerie en retraite, 1°" président des R.N. et le dernier survivant des 
quatre fondateurs ; Fernand Pieltain (t Nice, 28-XI1-77), ancien bourgmestre 
de Namur ; Louis Fichet (7-XI); D" Joseph Lambillon (12-XI1). 


Nos chaleureux remerciements à notre président Lucien Léonard, à notre 
cher président d'honneur Félix Rousseau, à tous nos membres écrivains ou 
travailleurs bénévoles qui assument la tâche de diffuser largement le parler 
de « nos tayons ». 


H. JACQUES, secrétaire-archiviste, 
et J. GALER, secrétaire-adjoint. 

(f) GILLARD Edmond, Djilâr (Namur) 


— C.W. 7/69, 16 p. 30,— 
(*) GILLIARD Emile (Mousier-s-S.), Bd St-Pierre, 40, Mons 
(*) — Chimagrawes, poèmes, éd. Léonard, Moustier-s-S., 63 p. 80,— 
((*) — Pâtêrs po tote one sôte di djins, poèmes, 20 p. 80,— 
(*) — Rukes di têre, 36 p., El Mons 80,— 


— Vias d' Märs', C.W. 9/61, 32 40,— 
(*) — Li Dérène Saison, Coll. « Litt. "Dial. d'auj. », 1976, 43 p. SLLW 125, =Â 


(*) GUILLAUME Jean, R. P., (Fosses-la-Ville) 
59, r. de Bruxelles, Namur 
(*) — Grègnes d'Awous', poèmes, éd. Mosanes, 46 p. 150, =Â 
HANSE Joseph (Floreffe) 

— Hommage de sa commune natale, C.W. 8/69, 24 p. 30, - 50,— 
HENIN André (Han-sur-Lesse) 


— Aurmonak do payis d'An, C.W. 12/74, 24 40, ÂÂ 

— Li Nwâr Tatiche (Prix Calozet 75), C.W. 10/75, 16 p. 35— 

— Œuvres (Prix Michaux 77), C.W. 6/77, 16 p. 40,— 
(f) HENRARD Louis (Perwez-Brabant) 

— C.W. 5/52, 20 p. 25,— 
(*) HOSTIN Reynolds (Ciney) R. d'Omalius, 93 - 5300 Ciney 
(*) - Li Tch'min do l' Crwès, 32 p. 50,— 
(*) — Plat'néyes di Diâle, C.W. 3/61, 16 p. 30— 50— 
(*) — Dès spots èt dès Ratoûrnüres d'èmon nos-ôtes 200,— 


Œ) ROUE Joseph (Celles), Celles (Houyet) 
On quautron d' novèlès fauves, C.W. 6-7/54, 32 p. 30,— 
(f) HUAUX Augustin (Couvin-Vierves) 
— C.W. 7/75, 16 p. 30, — 
JODOGNE Omer 
— Sur des noms de familie namurois, C.W. spéc. 77, 32 p. 80, — 
(i) me cs Auguste (Dorinne), Yvoir s/M. 
Lès soçons, Bull. SLLW, 10, Quai de Rome, Liège 125,— 
— Lès maurticots, b. dess. S. de Coune, C.W. 9/71, 16 p. 20.— 
— Aurmonak po 1971, C.W. 11/70, 20 p. 30,— 
(*) LEONARD Lucien (Annevoie), Ch. de Charleroi, 84, Namur 


— One saye di Creüjète di nosse Patwès, 92 p., 2° édit. 60,— 
— LEXIQUE NAMUROIS, 1 vol., 964 p., 1969, éd. SLLW Liège  1450,— 


— Un Littérateur wallon du Canada : l'abbé J. Pirot, 98 p. 120.— 
— On n's-aprind bin l' flamind èt l' Walon, poqwè nin? 
36 p., C.W. 7/63 et 10/66 35,— 

— RIME-RAME, Dictionn. rimes 40, Â 
LEONARD Paul, |.M.E.P., R. Juppin, 28, Namur 

— Sermons wallons enregistrés sur disques, le disque 120, Â 
MANOUVRIEZ-LEROY (Simone dè l’ Goulète) OLLOY 

— N° spécial C.W. 2/76, 16 p. 35,— 
MAQUET Albert (Liège) 

— Poèmes, C.W. 2/75, 24 p. 40,— 
(f) MARECHAL Lucien (Namur) 

— Tot-à l' doûce, C.W. 6-7-8/65, 42 p. 60,— 
(*) MASSART-TILMANT G. (Mme) R. de Piétrain, 92, Jodoigne 

— Fleûrs di Chaujon, poèmes, 62 p. 100,— 


N.B. : Les Cahiers Wallons, fondés en 1937 par Eugène GILLAIN, au service 
de la Littérature Dialectale, vous offrent chaque année 10 numéros - plus ou 
moins 200 pages - pour une cotisation de 250,— (ord.)], [400,— (protect.)], 
[500,— (hon.)], [350,— min. (Etranger)] au C.C.P. 000-0795697-06 de « Lès 
Rèlis Po à » a.s.b.l. «Les Cahiers Wallons», 15, rue J. Hamoir, 
5000 Namur. 


EPARGNE-LOGEMENT 


NOUVELLE FORMULE 


vous garantit 
un prêt avantageux, 
déjà après 3 ans d'épargne 


GGERE 


CAISSE GENERALE D'EPARGNE ET DE RETRAITE 


Agences à NAMUR-CENTRE : 2, rue de l'Ange 
NAMUR-GARE : 5-7, rue des Croisiers 
SALZINNES : 73, rue Patenier 
WEPION : 11, rue de Wasseiges 
SAINT-SERVAIS : 67, chaussée de Waterloo 

2, rue Square Renaissance 
BELGRADE : 55, avenue J. Abras 
CHAMPION : 25, chaussée de Louvain 
EGHEZEE : 29, route d'Harlue 
LONGCHAMPS : 92, rue du Rhion 


SOÇONS WALONS 


Nos v' ricomandans lès maujones d'AMON NOS-OTES : 
-- Autocars : A. Burnonville, 3, rue E. Cuvelier, NAMUR. 
— Bières : Brasserie du Bocq, Purnode (La Gauloise, etc.) 
— Confiserie : Becco, Ch. de Liège, 477, Jambes 
— Confitures : «L'Ardennaise», Th. Henrard, Ville (MY) 
— Editions : Connaître la Wallonie, Duculot, Gembloux 


— Funérailles : Matagne (depuis 1828) rue J. Billiart, 34, 
et rue Patenier, 65 - Namur. 


— Restaurant : Aux Marronniers, 102, rue Molignée, Warnant-Anhée 
— T.V.-Radio : André M., 162, rue Nélis, Belgrade 


(rubrique proposée à toutes les firmes wallonnes). 


(s'adresser au Secrétariat : 15, rue J. Hamoir, La Plante-Namur) 

